സിപിഎം കൊലപാതകത്തെ പ്രോത്സാഹിപ്പിക്കുന്ന സമീപനം തുടരുന്നു | പ്രഖ്യാപനങ്ങള് പതിരായി കര്‍ഷകര് ആശങ്കയില് | എന്‍എസ്എസ്സിനു മുന്നില് സിപിഎമ്മിന് വീïും അടിതെറ്റി | മുത്തങ്ങ ചെക്‌പോസ്റ്റില് 37 ലക്ഷത്തിന്റെ കുഴല്‍പ്പണ വേട്ട |\nഅതെ, വെള്ളത്തെക്കുറിച്ചുതന്നെ ചിലത്\nFriday 19 May 2017 9:20 pm IST\nഎന്റെ പ്രിയപ്പെട്ട ദേശവാസികളേ! നിങ്ങള്‍ക്കെല്ലാം എന്റെ നമസ്‌ക്കാരം. അവധിക്കാലത്ത് എല്ലാവരും ഓരോ കാര്യപരിപാടികള് ആസൂത്രണം ചെയ്യുന്നുണ്ടാവും. അവധിക്കാലം മാമ്പഴക്കാലം കൂടിയാണല്ലോ. മാങ്ങയുടെ മധുരം നുണയാന് മനസ്സ് ആഗ്രഹിക്കുന്നുണ്ട്. ഒപ്പം കുറച്ചുസമയം ഉച്ചയുറക്കത്തിന് കിട്ടിയിരുന്നെങ്കില് എന്നും ആഗ്രഹിക്കുന്നുണ്ടാവും. എന്നാലിപ്രാവശ്യത്തെ കടുത്ത വേനല് നമുക്ക് ചുറ്റുമുള്ള എല്ലാ സന്തോഷങ്ങളെയും നശിപ്പിച്ചുകളഞ്ഞു. രാജ്യവ്യാപകമായി ഈ കാര്യത്തില് ചിന്തയുണ്ടാകുന്നത് സ്വാഭാവികമാണ്. അതുമാത്രമല്ല, തുടര്‍ച്ചയായുള്ള വരള്‍ച്ച ഭൂമിയിലെ ജലസ്രോതസ്സുകളിലെ ജലത്തിന്റെ തോത് കുറച്ചുകളയുന്നുണ്ട്. ചിലപ്പോഴൊക്കെ കയ്യേറ്റങ്ങള് മൂലവും മണ്ണൊലിപ്പ് മൂലവും വെള്ളത്തിന്റെ ഒഴുക്കിന് തടസ്സങ്ങള് നേരിടുകയും അതുമൂലം ജലാശയങ്ങളില് ഉള്‍ക്കൊള്ളാന് കഴിയുന്നതിലും കുറച്ചുമാത്രം വെള്ളം ശേഖരിക്കപ്പെടുകയും ചെയ്യുന്നു. ഈ ക്രമം വര്‍ഷങ്ങളായി തുടരുമ്പോള് ജലസംഭരണശേഷി സ്വാഭാവികമായി കുറയുന്നു. വരള്‍ച്ചയെ നേരിടാന്, ജലദൗര്‍ലഭ്യത്തെ പരിഹരിക്കാന് വേണ്ട നടപടികള് സര്‍ക്കാരിന്റെ ഭാഗത്തുനിന്നും ഉണ്ടാകുന്നുണ്ട്. എന്നാല്, പൗരന്മാര് വളരെ നല്ല കാര്യങ്ങള് ചെയ്യുന്നതായി ഞാന് കണ്ടിട്ടുണ്ട്. പല ഗ്രാമങ്ങളിലും ഈ കാര്യത്തില് ജാഗ്രത കാണപ്പെടുന്നുണ്ട്. വെള്ളത്തിനുവേണ്ടി വല്ലാതെ ബുദ്ധിമുട്ടിയിട്ടുള്ളവര്‍ക്കേ വെള്ളത്തിന്റെ മഹത്വവും വിലയും എന്താണെന്ന് അറിയൂ. അതുകൊണ്ടുതന്നെ അങ്ങിനെയുള്ള സ്ഥലങ്ങളില് വെള്ളത്തിന്റെ കാര്യത്തില് വികാരപരതയും അതിനുവേണ്ടി കുറച്ചെന്തെങ്കിലുമൊക്കെ ക്രിയാശീലവും ഉണ്ടാകും. കുറച്ചു ദിവസങ്ങള്‍ക്കുമുമ്പ് എന്നോട് ആരോ പറഞ്ഞിരുന്നു. മഹാരാഷ്ട്രയിലെ അഹമ്മദ്‌നഗര് ജില്ലയിലെ ഹിവരെബാസാര് ഗ്രാമപഞ്ചായത്തും അവിടുത്തെ ഗ്രാമവാസികളും ചേര്‍ന്ന് വെള്ളത്തെ ഗ്രാമത്തിലെ ഏറ്റവും വലിയ വൈകാരികപ്രശ്‌നമായി ഉദ്‌ഘോഷിച്ചുവെന്ന്. ജലം സംഭരിച്ചുവെയ്ക്കാന് ആഗ്രഹമുള്ള പല ഗ്രാമവാസികളും ഒത്തുചേരുന്നുണ്ട്. എന്നാല് ഇവര് കര്‍ഷകരുമായി കൂടിയാലോചിച്ച് അവരുടെ കൃഷിരീതികള് പൂര്‍ണ്ണമായും മാറ്റിമറിച്ചു. കൂടുതല് ജലത്തിന്റെ ഉപഭോഗം ആവശ്യമായി വരുന്ന കരിമ്പ്, വാഴ തുടങ്ങിയ വിളകള് ഉപേക്ഷിക്കാന് തീരുമാനിച്ചു. കേള്‍ക്കുമ്പോള് വളരെ ലളിതമെന്നു തോന്നാം കാര്യങ്ങള്. എന്നാല്, അത്ര ലളിതമല്ല. എല്ലാവരും ചേര്‍ന്ന് എത്രയോ വലിയ ഒരു സങ്കല്പനമാണ് ചെയ്തിട്ടുണ്ടാവുക. ഏതെങ്കിലും ഫാക്ടറികളില് വെള്ളം ഉപയോഗിക്കുമ്പോള് പറയുമോ, നിങ്ങള് ഫാക്ടറി അടച്ചിടൂവെന്ന്. വെള്ളത്തിന്റെ അമിത ഉപഭോഗത്തിന്റെ പരിണിതഫലം എന്തായിരിക്കുമെന്ന് നിങ്ങള്‍ക്കറിയാം. എന്നാല്, എന്റെ കര്‍ഷകസഹോദരങ്ങളെനോക്കൂ, കരിമ്പ് ഒരുപാട് വെള്ളം ഉപയോഗിക്കുന്നു. അതിനാല് കരിമ്പ്കൃഷി ഉപേക്ഷിക്കാം എന്ന് അവര്‍ക്ക് തോന്നി. അവര് ഉപേക്ഷിച്ചു. എന്നിട്ട് വളരെ കുറച്ചുമാത്രം വെള്ളം ആവശ്യമുള്ള ഫലങ്ങളും പച്ചക്കറികളും കൃഷി ചെയ്യുന്നതിലേയ്ക്ക് തിരിഞ്ഞു. അവര് ജലസംരക്ഷണത്തിന്റെ ജലസേചനത്തിന്റെ പുതിയ മാതൃകകള് സ്വീകരിച്ചു. ഇന്ന് ആ ഗ്രാമം ജലദൗര്‍ലഭ്യത്തെ നേരിട്ടുകൊണ്ട് സ്വയം പര്യാപ്തരായി കഴിഞ്ഞു. ശരിയാണ്. ഞാന് ഒരു ചെറിയ ഗ്രാമമായ ഹിവരെ ബാസാറിനെക്കുറിച്ച് സംസാരിക്കുകയായിരുന്നു. എന്നാല് അതുപോലുള്ള പല ഗ്രാമങ്ങളും ഉണ്ടാകും. ഞാന് ഇത്തരത്തിലുള്ള എല്ലാ ഗ്രാമവാസികള്‍ക്കും ഈ മഹത്പ്രവൃത്തിയുടെ പേരില് വളരെ വളരെ അഭിനന്ദനങ്ങള് നേരുന്നു. മധ്യപ്രദേശിലെ ദേവാസ് ജില്ലയിലെ ഗോരവ ഗ്രാമപഞ്ചായത്തിനെകുറിച്ച് എന്നോട് ആരോ പറഞ്ഞു. പഞ്ചായത്തിന്റെ പരിശ്രമത്തില് കൃഷി ആവശ്യത്തിനായി കുളം നിര്‍മ്മിക്കാനുള്ള യജ്ഞം നടത്തിയെന്ന്. അങ്ങനെ ഏകദേശം 27 കുളങ്ങള് നിര്‍മ്മിച്ചു. അതുകൊണ്ട് ഭൂഗര്‍ഭജലവിതാനത്തില് വലിയ ഉയര്‍ച്ചയുണ്ടാകുകയും ജലം മുകളില് വരികയും ചെയ്തു. വിളവുകള്‍ക്ക് ആവശ്യമുള്ളപ്പോഴെല്ലാം വെള്ളം ലഭിച്ചു. വലിയ വലിയ കണക്കുകളാണ് അവര് പറഞ്ഞത്. അവരുടെ കാര്‍ഷികോത്പാദനത്തില് 20% ന്റെ വര്‍ദ്ധനവ് ഉണ്ടായി. ഭൂഗര്‍ഭജലവിതാനം ഉയരുന്നതിനനുസരിച്ച് വെള്ളത്തിന്റെ ഗുണനിലവാരത്തിലും വലിയ പുരോഗതിയുണ്ടായി. അങ്ങിനെ വെള്ളം സംരക്ഷിക്കാനുമായി. ശുദ്ധമായ കുടിവെള്ള ലഭ്യത ഏഉജയുടെ നിരക്ക് കൂട്ടുമെന്നാണ് പറയുന്നത്. അത് ആരോഗ്യം നിലനിര്‍ത്തുകയും ചെയ്യും. ഭാരതസര്‍ക്കാര് റയില്‍മാര്‍ഗ്ഗം ലാത്തൂരില് വെള്ളം എത്തിച്ചപ്പോള് ലോകത്തിന് അതൊരു വലിയ വാര്‍ത്തയായിരുന്നു. വളരെ വേഗത്തില് റെയില്‍വേ ജോലി ചെയ്തു. അത് അഭിനന്ദനീയം തന്നെയാണ്. എന്നാല് ഗ്രാമവാസികളും അത്രതന്നെ അഭിനന്ദനം അര്‍ഹിക്കുന്നു. ഞാന് പറയും അവര് റെയില്‍വെയേക്കാള് കൂടുതല് അഭിനന്ദനത്തിന് യോഗ്യരാണെന്ന്. ഇത്തരത്തില് ഗ്രാമീണരുടെ കൂട്ടായ്മയില് നടക്കുന്ന ഒരുപാട് പദ്ധതികളുണ്ട്. എന്നാല്, അതൊന്നുംതന്നെ പുറംലോകം അറിയുന്നില്ല. സര്‍ക്കാര് ചെയ്യുന്ന നല്ല കാര്യങ്ങള് ഇടയ്‌ക്കൊക്കെ എല്ലാവരും അറിയുന്നുണ്ട്. നമ്മള് വല്ലപ്പോഴും നമ്മുക്കു ചുററും നോക്കുമ്പോള് വരള്‍ച്ചയ്‌ക്കെതിരെ എപ്രകാരത്തിലൊക്കെയാണ് പുതിയ പുതിയ രീതികളില് പ്രശ്‌നപരിഹാരങ്ങള്‍ക്കായി ആളുകള് പ്രയത്‌നിക്കുന്നുവെന്ന് കാണാന് കഴിയും. എത്രയൊക്കെ കഷ്ടപ്പാടുകളിലൂടെ കടന്നുപോയാലും എവിടുന്നെങ്കിലും ഒരു നല്ല വാര്‍ത്ത വരുകയാണെങ്കില് മുഴുവന് ബുദ്ധിമുട്ടുകളും ദുരീകരിക്കപ്പെട്ടതായി ഒരു തോന്നലുണ്ടാവുക മനുഷ്യസ്വഭാവമാണ്. ഇപ്രാവശ്യം മഴ 106 മുതല് 110 ശതമാനം വരെ ഉണ്ടാകുമെന്ന പ്രവചനം വലിയൊരു ആശ്വാസത്തിന്റെ സന്ദേശം ആയിരിക്കുകയാണ്. മഴയെത്താന് ഇനിയും സമയമുണ്ട്. എന്നാല് നല്ല മഴകിട്ടുമെന്ന വാര്‍ത്ത ഒരു പുത്തന് ഉണര്‍വ്വ് കൊണ്ടുവന്നിരിക്കുന്നു. എന്നാല് എന്റെ പ്രിയപ്പെട്ട നാട്ടുകാരേ, നല്ല മഴ ഉണ്ടാകുമെന്ന വാര്‍ത്ത ആനന്ദത്തോടൊപ്പം നമുക്ക് എല്ലാവര്‍ക്കും അവസരങ്ങളും തരുന്നു. ഒപ്പം വെല്ലുവിളികളും. ഗ്രാമങ്ങള്‍തോറും ജലം സംരക്ഷിക്കുന്നതിനായി നമുക്കിപ്പോള് മുതല്‍തന്നെ ഒരു പദ്ധതി തുടങ്ങിവയ്ക്കാന് കഴിയില്ലേ? കര്‍ഷകര്‍ക്ക് മണ്ണിന്റെ ആവശ്യ വരും. പാടത്ത് വിളകളുമായി ബന്ധപ്പെട്ട് ഇപ്രാവശ്യം നമുക്ക് ഗ്രാമങ്ങളിലെ കുളങ്ങളില്‍നിന്ന് മണ്ണെടുത്ത് എന്തുകൊണ്ട് ഉപയോഗിച്ചുകൂടാ? അങ്ങിനെയെങ്കില് നിലങ്ങളും ശരിയാകും. ജലസംഭരണശേഷിയും വര്‍ദ്ധിക്കും. സിമന്റ് പായ്ക്കറ്റുകളിലും രാസ വളങ്ങളുടെ ഒഴിഞ്ഞ പായ്ക്കറ്റുകളിലും മണ്ണും കല്ലും നിറച്ച് ജലം ഒഴുകി നഷ്ടപ്പെട്ടുപോകാന് സാധ്യതയുള്ള സ്ഥലങ്ങളില് അവയിട്ട് ഒഴുക്ക് തടസ്സപ്പെടുത്താന് കഴിയില്ലേ? അഞ്ചോ ഏഴോ ദിവസങ്ങളില് ഇങ്ങനെ വെള്ളം കെട്ടി നിര്‍ത്തിയാല് ആ വെള്ളം ഭൂമിയില് താഴും. ഭൂജലവിതാനം ഉയരുകയും ചെയ്യും. കഴിയുന്നത്ര വെള്ളം ഇങ്ങനെ തടഞ്ഞുനിര്‍ത്തണം. ഗ്രാമത്തിലെ വെള്ളം ഗ്രാമത്തില്‍തന്നെ തങ്ങും. നിശ്ചയദാര്‍ഢ്യത്തോടെ എന്തെങ്കിലും ഈ കാര്യത്തില് നമുക്ക് ചെയ്യാന് കഴിഞ്ഞാല് ഇത് ഒരു ജനകീയ പ്രയത്‌നത്തിലൂടെ സാധിക്കാം. ഇന്ന് എന്തായാലും ജലദൗര്‍ലഭ്യമുണ്ട്. വരള്‍ച്ചയുമുണ്ട്. എന്നാല്, വരുന്ന ഒന്ന് ഒന്നര മാസക്കാലത്തെ സമയം നമ്മുടെ പക്കലുണ്ട്. ഞാന് എപ്പോഴും പറയുന്നു, പോര്‍ബന്തറില് ഗാന്ധിജിയുടെ ജന്മനാട്ടില് പോയാല് നമുക്ക് അവിടെ വിവിധ സ്ഥലങ്ങള് കാണാം. അവിടെ കാണേണ്ടതായ ഒരു സ്ഥലമുണ്ട്. മഴവെള്ളസംരക്ഷണരീതികള്‍കൊണ്ട് ശ്രദ്ധേയം. മഴവെള്ളം സംരക്ഷിക്കുന്നതിനായി വീടുകള്‍ക്ക് അടിയില് നിര്‍മ്മിക്കപ്പെട്ടിട്ടുള്ള ടാങ്കുകളാണ് അവ. 200 വര്‍ഷത്തെ പഴക്കമുണ്ട്. ആ വെള്ളം എത്ര ശുദ്ധമാണ്. ഒരു മിസ്റ്റര് കുമാര് കൃഷ്ണ, അദ്ദേഹം my-gov-എഴുതിയിരിക്കുന്നു, ഒരുതരത്തില് അദ്ദേഹത്തിന്റെ ജിജ്ഞാസ വ്യക്തമാക്കിയിരിക്കുകയാണ്. ഞാന് ജീവിച്ചിരിക്കുമ്പോള് ഗംഗാശുചീകരണ പദ്ധതി നടപ്പിലാകുമോ? എന്നാണ് അദ്ദേഹം ചോദിക്കുന്നത്. അദ്ദേഹത്തിന്റെ ചിന്ത സ്വാഭാവികമാണ്. എന്തുകൊണ്ടെന്നാല് ഏകദേശം 30 വര്‍ഷത്തോളമായി ആ ജോലി നടന്നുകൊണ്ടിരിക്കുന്നു. പല സര്‍ക്കാരുകള് വന്നു, പല പദ്ധതികള് വന്നു, വളരെയധികം തുകയും ചിലവാക്കിക്കഴിഞ്ഞു. അതുകൊണ്ടുതന്നെ സഹോദരന് കുമാര് കൃഷ്ണയെപോലുള്ള രാജ്യത്തെ കോടിക്കണക്കിന് ജനങ്ങളുടെ മനസ്സില് ഇത്തരത്തിലൊരു ചോദ്യമുണ്ടാകുക വളരെ സ്വാഭാവികമാണ്. മതവിശ്വാസികളെ സംബന്ധിച്ച് ഗംഗ മോക്ഷദായിനിയാണ്. എന്നാല്, ഞാന് ആ മാഹാത്മ്യത്തെ കണക്കിലെടുത്തുകൊണ്ടുതന്നെ എന്നാല് അതിലേറെ എനിയ്ക്ക് ഗംഗയെ ജീവദായിനിയായിട്ടാണ് തോന്നുന്നത്. ഗംഗയില്‍നിന്നും നമുക്ക് ഭക്ഷണം കിട്ടുന്നു, ഗംഗയില്‍നിന്നും നമുക്ക് തൊഴിലും കിട്ടുന്നു, ഗംഗയില് നിന്നും നമുക്ക് ജീവിക്കാനൊരു പുതുശക്തി ലഭിക്കുന്നു, ഗംഗയുടെ ഒഴുക്കിന് രാജ്യത്തിന്റെ സാമ്പത്തിക ഗതിവിഗതികള്‍ക്ക് ഒരു പുതുഗതി നല്‍കാനും കഴിയുന്നു. ഭഗീരഥന് നമുക്ക് ഗംഗയെ കൊണ്ടുവന്നുതന്നു. എന്നാല് ഗംഗയെ സംരക്ഷിക്കാന് നമുക്ക് കോടിക്കണക്കിന് ഭഗീരഥന്‍മാരുടെ ആവശ്യമുണ്ട്. ജനപങ്കാളിത്തം കൂടാതെ ഒരുക്കലും ഈ കാര്യം സഫലമാക്കാന് കഴിയില്ലതന്നെ. അതുകൊണ്ട് നമ്മളെല്ലാവും വൃത്തിക്കും ശുദ്ധിക്കുംവേണ്ടി ഒരു മാറ്റാനുവര്‍ത്തി ആകേണ്ടതുണ്ട്. വീണ്ടും വീണ്ടും കാര്യങ്ങള് ആവര്‍ത്തിക്കേണ്ടതുണ്ട്. പറയേണ്ടതുണ്ട്. സര്‍ക്കാര്‍തലത്തില് ഒരുപാട് പ്രയത്‌നങ്ങള് നടന്നുകൊണ്ടിരിക്കുകയാണ്. ഗംഗാതീരത്തിലുള്ള എല്ലാ സംസ്ഥാനങ്ങളുടെയും പരിപൂര്‍ണസഹകരണം നേടുന്നതിനുള്ള ശ്രമങ്ങള് നടന്നുകൊണ്ടിരിക്കുന്നു. ഉപരിതലശുചീകരണവും, വ്യാവസായിക മലിനീകരണം തടയുന്നതിനുള്ള പല ചുവടുവയ്പ്പുകളും ചെയ്തുകഴിഞ്ഞു. ദിവസേന വലിയ അളവില് ഗംഗയില് ഓടകള്‍വഴി മാലിന്യങ്ങള് എത്തുന്നു. അത്തരത്തിലുള്ള ചപ്പുചവറുകള് വൃത്തിയാക്കുന്നതിനുവേണ്ടി വാരണാസി, ഇലാഹാബാദ്, കാണ്‍പൂര്, പാട്‌ന തുടങ്ങിയ സ്ഥലങ്ങളില് ട്രാഷ് സ്‌കിമ്മര് വെള്ളത്തില് നീന്തി ചപ്പുചവറുകള് വൃത്തിയാക്കുന്ന ജോലി ചെയ്തുവരുന്നു. എല്ലാം പ്രാദേശിക ഘടകങ്ങളെയും അതിന് സന്നദ്ധരാക്കിയിട്ടുണ്ട്, നിരന്തരം പ്രവര്‍ത്തനക്ഷമമായിരിക്കുവാന് നിര്‍ദ്ദേശവും നല്‍കിയിട്ടുണ്ട്. അവിടുന്നുതന്നെ ചപ്പുചവറുകള് വൃത്തിയാക്കികൊണ്ടുപോകാനും. കഴിഞ്ഞ ദിവസങ്ങളില് എനിയ്ക്ക് അറിയാന് കഴിഞ്ഞത് നല്ല രീതിയില് പ്രവര്‍ത്തിക്കുന്ന സ്ഥലങ്ങളില്‍നിന്ന്3മുതല് 11 വരെ ടണ് മാലിന്യങ്ങള് ദിവസവും മാറ്റപ്പെടുന്നുവെന്നാണ്. കാര്യം ശരിയാണ്. ഇത്രയും അളവില് വൃത്തികേടു വര്‍ദ്ധിക്കുന്നത് തടയാന് വരുംദിവസങ്ങളില് കൂടുതല് സ്ഥലങ്ങളില് ട്രാഷ് സ്‌കിമ്മേഴ്‌സിനെ ഏര്‍പ്പെടുത്താനുള്ള പദ്ധതിയുമുണ്ട്. ഗംഗാ യമുനാ തീരത്തുള്ള ആളുകള്‍ക്ക് അതിന്റെ പ്രയോജനം വളരെ പെട്ടെന്നുതന്നെ അനുഭവപ്പെടും. വ്യാവസായിക മലിനീകരണത്തിന് നിയന്ത്രണം ഏര്‍പ്പെടുത്താന് വേണ്ടി പള്‍പ്പും പേപ്പറും ഡിസ്‌ലറിയും പഞ്ചസാര വ്യവസായവും ചേര്‍ന്ന് ഒരു ആക്ഷന് പ്ലാന് ഉണ്ടാക്കിയിട്ടുണ്ട്. ചെറിയ തോതില് പ്രാവര്‍ത്തികമാക്കാനും തുടങ്ങിയിട്ടുണ്ട്. അതിനും നല്ല ഫലം കിട്ടും എന്നുതന്നെയാണ് എന്റെ പ്രതീക്ഷ. ഞാന് ഇക്കാര്യത്തില് വളരെ സന്തോഷവാനാണ്. എനിയ്ക്ക് അറിയാന് കഴിഞ്ഞത് ഉത്തരാഖണ്ഡിലേയും ഉത്തര്‍പ്രദേശിലേയും ഡിസ്റ്റ്‌ലറിയിലെ ഡിസ്ചാര്‍ജ്ജിനെ കുറിച്ചാണ്. സീറോ ലിക്യുഡ് ഡിസ്ചാര്‍ജ്ജില് വിജയം നേടിയതിനെ കുറിച്ച് കഴിഞ്ഞ ദിവസം കുറച്ച് ഉന്നത ഉദ്യോഗസ്ഥര് എന്നോട് പറയുകയുണ്ടായി. ഇക്കാര്യങ്ങളെല്ലാം സൂചിപ്പിക്കുന്നത് നമ്മള് ശരിയായ ദിശയിലേക്ക് മുന്നേറുന്നു എന്നതാണ്. ജാഗ്രതയും വര്‍ദ്ധിച്ചിട്ടുണ്ട്. ഗംഗാതീരത്തുള്ളവര് മാത്രമല്ല, അങ്ങ് ദൂരെ തെക്കുള്ള ഏതെങ്കിലും വ്യക്തിയെ കണ്ടാലും അവര് തീര്‍ച്ചയായും ചോദിക്കുന്നത് ഗംഗാ ശുചീകരണം നടക്കില്ലേ സര് എന്നാണ്. ഇത് സാധാരണക്കാരന്റെ വിശ്വാസമാണ്. അത് തീര്‍ച്ചയായും ഗംഗാശുചീകരണപ്രക്രിയയെ വിജയത്തിലെത്തിക്കും. ഗംഗ ശുദ്ധീകരണത്തിനുവേണ്ടി ആളുകള് സംഭാവനപോലും തരുന്നുണ്ട്. വളരെ നല്ല രീതിയില് ഈ സംവിധാനം നടത്തിക്കൊണ്ടിരിക്കുകയാണ്. എന്റെ പ്രിയപ്പെട്ട ദേശവാസികളേ, ഇന്ന് ഏപ്രില് 24. ഭാരതത്തില് ഇത് പഞ്ചായത്തീ രാജ് ദിവസമായി ആചരിക്കപ്പെടുന്നു. ഈ ദിവസംതന്നെയാണ് നമ്മുടെ രാജ്യത്ത് പഞ്ചായത്തീ രാജ് നിലവില് വന്നത്. ഇന്ന് പതുക്കെ പതുക്കെ രാജ്യവ്യാപകമായി പഞ്ചായത്തീ രാജ് സംവിധാനം നമ്മുടെ ജനാധിപത്യ ഭരണവ്യവസ്ഥയുടെ മഹത്തായ ഒരു ഏകകം എന്ന നിലയില് വിജയകരമായി കാര്യങ്ങള് ചെയ്തുകൊണ്ടിരിക്കുന്നു. ഏപ്രില് 14-ന് നമ്മള് ബാബാ സാഹബ് അംബേദ്ക്കറുടെ 125-ാമത് ജയന്തി ആഘോഷിച്ചിരുന്നു. ഇന്ന് ഏപ്രില് 24-ന് നമ്മള് പഞ്ചായത്ത് രാജ് ദിനം ആഘോഷിക്കുന്നു. നമ്മുടെ ഭാരതത്തിന് ഒരു ഭരണഘടന പ്രദാനം ചെയ്ത മഹാപുരുഷന്റെ ജന്മദിനം മുതല് ഏപ്രില് 24 വരെയുള്ള തീയതികള് ഭരണഘടനയുടെ വളരെ പ്രബലമായ കണ്ണികളാണ്. അവ നമ്മുടെ ഗ്രാമങ്ങളെ കൂട്ടിച്ചേര്‍ക്കാനുള്ള പ്രേരണയാകുന്നു. അതുകൊണ്ട് ഭാരതസര്‍ക്കാര് സംസ്ഥാനസര്‍ക്കാരുകളുടെ സഹകരണത്തോടെ ഏപ്രില് 14 മുതല് ഏപ്രില് 24 വരെയുള്ള 10 ദിവസങ്ങളില് ഗ്രോമോദയത്തില് നിന്ന് ഭാരതോദയം എന്ന യജ്ഞം നടത്തി. ബാബാ സാഹബ് അംബേദ്ക്കറുടെ ജന്മദിനമായ ഏപ്രില് 14-ന് അദ്ദേഹത്തിന്റെ ജന്മസ്ഥലമായ മഹു സന്ദര്‍ശിക്കാനുള്ള അവസരം എനിക്ക് ലഭിച്ചത് എന്റെ ജീവിതത്തിലെ ഭാഗ്യം നിറഞ്ഞ നിമിഷമായി കരുതുന്നു. എനിയ്ക്ക് ആ പവിത്രമായ ഭൂമിയെ പ്രണമിക്കുന്നതിനുള്ള അവസരം ലഭിച്ചു. ഇന്ന് അതായത് ഏപ്രില് 24-ന് നമ്മുടെ ധാരാളം ആദിവാസി സഹോദരീ സഹോദരന്മാര് താമസിക്കുന്ന ഝാര്‍ഖണ്ഡില് പോയി ഞാന് പഞ്ചായത്ത്‌രാജ് ദിനം ആഘോഷിക്കുന്നു. അതിനുശേഷം ഉച്ചയ്ക്ക്3മണിയ്ക്ക് വീണ്ടും ഒരിക്കല്‍ക്കൂടി ഈ പഞ്ചായത്ത് ദിനത്തില് നമ്മുടെ രാജ്യത്തിലെ എല്ലാ പഞ്ചായത്തുകളോടും സംഭാഷണത്തില് ഏര്‍പ്പെടുന്നതായിരിക്കും. ഈ യജ്ഞം വലിയ ഒരു ഉണര്‍വ്വ് ആണ് നല്കിയിരിക്കുന്നത്. ഭരതത്തിന്റെ ഓരോ കോണിലും ഗ്രാമീണതലത്തില് ജനാധിപത്യസ്ഥാപനങ്ങളെ എങ്ങിനെ ശക്തമാക്കാം? ഗ്രാമങ്ങള് എങ്ങിനെ സ്വയം പര്യാപ്തത കൈവരിക്കും? ഗ്രാമങ്ങള് സ്വയം വികസനത്തിനുള്ള പദ്ധതികള് എങ്ങിനെ തയ്യാറാക്കും? ഇന്‍ഫ്രാസ്ട്രക്ച്ചറിനും സോഷ്യല് ഇന്‍ഫ്രാസ്ട്രക്ച്ചറിനും പ്രാധാന്യം കൊടുക്കുകയും വേണം. ഗ്രാമങ്ങളില് കൊഴിഞ്ഞുപോക്ക് ഉണ്ടാകരുത്. കുട്ടികള് സ്‌കൂള് ഉപേക്ഷിച്ചുപോകരുത്. ബേഠി ബച്ചാവോ.... ബേഠി പഠാവോ.... അതായത് മകളെ രക്ഷിക്കൂ... മകളെ പഠിപ്പിക്കൂ.... എന്ന യജ്ഞം വിജയപൂര്‍വ്വം മുന്നോട്ട് കുതിക്കട്ടെ. മകളുടെ ജന്മദിനം ഗ്രാമങ്ങളുടെ ആഘോഷമായി മാറണം. ഇങ്ങനെയുള്ള പലപല പദ്ധതികളുമുണ്ട്. ചില ഗ്രാമങ്ങളില് ഭക്ഷ്യദാനപരിപാടിയും സംഘടിപ്പിച്ചു. ഒരു പക്ഷേ, ഭാരതത്തിലെ ഇത്രയുമധികം ഗ്രാമങ്ങളില് ഒരുമിച്ച് ഇങ്ങനെ പല രീതികളിലുള്ള പരിപാടികള് തുടര്‍ച്ചയായി പത്തു ദിവസം നടക്കുക എന്നത് വളരെ വിരളമായിരിക്കും. സംസ്ഥാന സര്‍ക്കാരും ഗ്രാമപ്രമുഖരും തനതായ രീതിയില് പുതുമയോടുകൂടി ഈയവസരത്തെ ഗ്രാമങ്ങളുടെ നന്മയ്ക്കുവേണ്ടിയും ഗ്രാമങ്ങളുടെ വികസനത്തിനുവേണ്ടിയും ജനാധിപത്യത്തിന്റെ കെട്ടുറപ്പിനുംവേണ്ടിയുള്ള അവസരമാക്കിമാറ്റി. ഇക്കാര്യത്തില് ഞാന് അവരെ അഭിനന്ദിക്കുന്നു. ഗ്രാമങ്ങളില് ഉണര്‍വ്വ് ഉണ്ടായിക്കഴിഞ്ഞു. ഇത് ഭാരതോദയത്തിനുള്ള ഉറപ്പാണ് (ഗ്യാരണ്ടിയാണ്). ഭാരതോദയത്തിന്റെ അടിസ്ഥാനം ഗ്രാമോദയമാകുന്നു. അതുകൊണ്ട് ഗ്രാമോദയത്തിന് നമ്മള് കൂടുതല് ഊന്നല് കൊടുക്കണം. എന്നാല് മാത്രമേ നാം ആഗ്രഹിക്കുന്ന ഫലം തീര്‍ച്ചയായും ലഭിക്കുകയുള്ളൂ. മുംബൈയില് നിന്നും ശര്‍മ്മിള ധാര്‍പുരെ എന്നെ ഫോണില് വിളിച്ച് അവരുടെ ആശയം ഇങ്ങനെ അറിയിച്ചു, ''പ്രധാനമന്ത്രിജി നമസ്‌കാരം. ഞാന് ശര്‍മ്മിള ധാര്‍പുരെ മുംബൈയില് നിന്നു സംസാരിക്കുന്നു. എനിയ്ക്ക് സ്‌കൂള് കോളേജ് വിദ്യാഭ്യാസത്തെ കുറിച്ച് താങ്കളോട് ചോദിക്കാനുണ്ട്. വിദ്യാഭ്യാസമേഖലയില് കഴിഞ്ഞ കുറേ വര്‍ഷങ്ങളായി പരിഷ്‌ക്കരണത്തിന്റെ ആവശ്യമുണ്ടെന്ന് നമുക്കറിയാം. ആവശ്യത്തിന് സ്‌കൂളുകളും കോളേജുകളും ഇല്ലാതിരിക്കുക അല്ലെങ്കില് വിദ്യാഭ്യാസത്തിന് നിലവാരം ഇല്ലാതിരിക്കുക, വിദ്യാഭ്യാസം പൂര്‍ത്തിയാക്കി കഴിഞ്ഞാലും അടിസ്ഥാനപരമായ കാര്യങ്ങളെക്കുറിച്ചുള്ള അറിവ് കുട്ടികള്‍ക്ക് ഇല്ലാതിരിക്കുക. ഇതൊക്കെ സാധാരണയായി കണ്ടുവരാറുള്ള കാര്യങ്ങളാണ്. ഇതുകൊണ്ട് ലോകത്തിലെ മത്സരയോട്ടത്തില് നമ്മുടെ കുട്ടികള് പിന്നിലാകുന്നു. ഇതിനെക്കുറിച്ച് താങ്കളുടെ അഭിപ്രായം എന്താണ്? താങ്കള് ഈ മേഖലയെ ഏതു രീതിയില് പരിഷ്‌കരിക്കാന് ആഗ്രഹിക്കുന്നു? ദയവായി ഇതിനെക്കുറിച്ച് സംസാരിക്കണം. നന്ദി.'' അവരുടെ ഈ ചിന്ത സ്വാഭാവികമാണ്. ഓരോ കുടുംബത്തിലും ഇന്ന് മാതാപിതാക്കള്‍ക്കുള്ള ആദ്യത്തെ സ്വപ്‌നം കുട്ടികളുടെ നല്ല വിദ്യാഭ്യാസമാണ്. വീട്, വാഹനങ്ങള് ഇവയെക്കുറിച്ചുള്ള വിചാരം അതിനുശേഷം മാത്രമാണ് ഭാരതംപോലുള്ള ഒരു രാജ്യത്തെ സാധാരണ ജനമനസ്സുകളിലുള്ളത്. ഇത് നമ്മുടെ വലിയ ശക്തിയാണ്. കുട്ടികളെ പഠിപ്പിക്കുക അതും നല്ല രീതിയില്. അവര്‍ക്ക് നല്ല വിദ്യാഭ്യാസം ലഭിക്കണം എന്നുള്ള ചിന്ത ഇനിയും വര്‍ദ്ധിക്കുകയും കൂടുതല് ജാഗ്രത ഉണ്ടാവുകയും വേണം. കുടുംബങ്ങളില് ഈ ജാഗ്രത ഉണ്ടായാല് അതിന്റെ സ്വാധീനം സ്‌കൂളുകളിലും അദ്ധ്യാപകരിലും ഉണ്ടാകുന്നു. ഞാന് സ്‌കൂളില് പോകുന്നത് പഠിക്കുവാന് വേണ്ടിയാണെന്ന ബോധം കുട്ടികളിലും ഉണ്ടാകുന്നു. ഇതൊക്കെ ഞാനും അംഗീകരിക്കുന്ന കാര്യങ്ങളാണ്. അതുകൊണ്ട് എല്ലാ അഭ്യുതയകാംക്ഷികളും രക്ഷാകര്‍ത്താക്കളും സ്‌കൂളിലെ പ്രവര്‍ത്തനങ്ങളെക്കുറിച്ച് വളരെ വിശദമായി സമയം ചെലവഴിച്ചുതന്നെ കുട്ടികളോട് സംസാരിക്കണമെന്ന് ഞാന് ആഗ്രഹിക്കുന്നു. അപ്പോള് എന്തെങ്കിലും ശ്രദ്ധയില്‍പെടുകയാണെങ്കില് സ്വയം സ്‌കൂളില് ചെന്ന് അദ്ധ്യാപകരുമായി സംസാരിക്കേണ്ടതാണ്. ഈ ജാഗ്രതയിലൂടെ നമ്മുടെ വിദ്യാഭ്യാസ സമ്പ്രദായത്തിലെ പല തിന്മകളെയും കുറയ്ക്കാന് കഴിയും. എന്ന് മാത്രമല്ല, ഈ ജനപങ്കാളിത്തത്തിലൂടെ ഇത് നടക്കേണ്ടതുതന്നെയാണ്. നമ്മുടെ രാജ്യത്തെ എല്ലാ സര്‍ക്കാരുകളും വിദ്യാഭ്യാസത്തിന് ഊന്നല് കൊടുക്കുന്നു. ഓരോ സര്‍ക്കാരും അവരവരുടേതായ രീതിയില് പ്രയത്‌നിക്കുകയും ചെയ്യുന്നു. വളരെക്കാലമായി നമ്മുടെ ശ്രദ്ധ മുഴുവനും വിദ്യാഭ്യാസസ്ഥാപനങ്ങള് ഉയര്‍ത്തുന്നതിലും വിദ്യാഭ്യാസ സമ്പ്രദായങ്ങള് വിപുലീകരിക്കുന്നതിലും സ്‌കൂളുകളും കോളേജുകളും നിര്‍മ്മിക്കുന്നതിനും അദ്ധ്യാപകരെ നിമയിക്കുന്നതിലും കൂടുതല് കൂടുതല് കുട്ടികളെ സ്‌കൂളില് അയയ്ക്കുന്നതിലുമായിരുന്നു എന്ന കാര്യം സത്യമാണ്. ഒരു തരത്തില് വിദ്യാഭ്യാസത്തെ വിപുലീകരിക്കുന്നതിനുള്ള എല്ലാവിധ പ്രയത്‌നങ്ങള്‍ക്കും നമ്മള് മുന്‍ഗണന നല്‍കി. അത് ആവശ്യവുമായിരുന്നു. എന്നാലിപ്പോള് ഈ വിദ്യാഭ്യാസ വിപുലീകരണത്തേക്കാള് കൂടുതല് പ്രാധാന്യം കൊടുക്കേണ്ടത് വിദ്യാഭ്യാസ പരിഷ്‌ക്കരണത്തിനാണ്. വിപുലീകരണം എന്ന മഹാകാര്യം നമ്മള് ചെയ്തു കഴിഞ്ഞു. ഇപ്പോള് നാം വിദ്യാഭ്യാസനിലവാരത്തില് ശ്രദ്ധ കേന്ദ്രീകരിക്കേണ്ടിയിരിക്കുന്നു. സാക്ഷരതാ യജ്ഞത്തില്‍നിന്ന് ഗുണമേന്മയുള്ള വിദ്യാഭ്യാസത്തിന് ഇനി മുന്‍ഗണന നല്കണം. ഇന്നുവരെയുള്ള കണക്ക് എത്രപേര് സ്‌കൂളില് എത്തി എന്നതിനെക്കുറിച്ചായിരുന്നു. ഇനി നാം എത്രപേര് ഗുണനിലവാരമുള്ള വിദ്യാഭ്യാസം നേടിയെന്നതില് ശ്രദ്ധ കേന്ദ്രീകരിക്കണം. ഇനി സ്‌കൂളുകള് ഉണ്ടാക്കുന്നതിനേക്കാള് കൂടുതല് ഊന്നല് ഗുണമേന്മയുള്ള പഠനത്തിനു കൊടുക്കേണ്ടതുണ്ട്. സ്‌കൂളില് ചേര്‍ക്കുക, സ്‌കൂളില് ചേര്‍ക്കുക എന്ന മന്ത്രം ഇടതടവില്ലാതെ മുഴങ്ങിക്കൊണ്ടിരുന്നു. എന്നാല് ഇപ്പോള് കുട്ടികള് സ്‌കൂളില് എത്തിക്കഴിഞ്ഞു. ഇനി നമ്മുടെ ശ്രദ്ധ അവര്‍ക്ക് നല്ല വിദ്യാഭ്യാസം അനുയോജ്യമായ വിദ്യാഭ്യാസം എന്നിവ നല്‍കുന്നതില് കേന്ദ്രീകരിച്ചാണവണം. ഇപ്പോഴത്തെ സര്‍ക്കാരിന്റെ ബജറ്റ് നിങ്ങള് കണ്ടുകാണും. നല്ല വിദ്യാഭ്യാസത്തിന് ഊന്നല് നല്കിക്കൊണ്ടുള്ള പ്രയത്‌നം നടന്നുകൊണ്ടിരിക്കുന്നു. നല്ലൊരു നീണ്ട യാത്ര വേണ്ടിവരുമെന്ന കാര്യം സത്യംതന്നെയാണ്. എന്നാല് നമ്മള് ഈ രാജ്യത്തെ 125 കോടി ജനങ്ങള് വിചാരിച്ചാല് ഏത് നീണ്ട യാത്രയും സാധ്യമാകും. എന്നാല് നമുക്ക് ഒരുസമൂലമാറ്റം ആവശ്യമുണ്ടെന്ന് ശര്‍മ്മിളാജി പറഞ്ഞത് ശരിയാണ്. ഇത്തവണത്തെ ബജറ്റ് ഇതുവരെയുള്ളതില്‍നിന്ന് വ്യത്യസ്തമാണെന്നുള്ള കാര്യം നിങ്ങള് കണ്ടിരിക്കും. ഈ ബജറ്റില് 10 സര്‍ക്കാര് സര്‍വ്വകലാശാലകളോടും 10 സ്വകാര്യ സര്‍വ്വകലാശാലകളോടും സര്‍ക്കാര് ബന്ധനത്തില്‍നിന്നും മോചനം നല്‍കി സ്വതന്ത്രമായി വെല്ലുവിളിയുടെ പാതയിലൂടെ മുന്നേറാന് ആവശ്യപ്പെട്ടിരിക്കുകയാണ്. വരുവിന്, നിങ്ങള് ഏറ്റവും ഉന്നതനിലവാരമുള്ള സര്‍വ്വകലാശാലയാകാന് എന്താണ് ചെയ്യാന് ഉദ്ദേശിക്കുന്നതെന്ന് പറയുവിന്. അവര്‍ക്ക് സ്വതന്ത്ര്യം നല്‍കാനുള്ള ലക്ഷ്യത്തോടുകൂടിയാണ് പദ്ധതി ആസൂത്രണം ചെയ്തിരിക്കുന്നത്. ഭാരതത്തിലെ സര്‍വ്വകലാശാലകള്‍ക്കും അന്തര്‍ദേശീയ നിലവാരമുള്ള സര്‍വ്വകലാശാലയാകാന് കഴിയും. അങ്ങിനെയാവുകതന്നെവേണം. അതോടൊപ്പം വിദ്യാഭ്യാസത്തിനു നല്‍കുന്ന അതേ പ്രാധാന്യം നൈപുണ്യത്തിനുമുണ്ട്. അതുപോലെ വിദ്യാഭ്യാസത്തില് സാങ്കേതികവിദ്യയ്ക്ക് വലിയ പങ്ക് നിര്‍വ്വഹിക്കാനുണ്ട്. വിദൂരവിദ്യാഭ്യാസവും സാങ്കേതികതയും നമ്മുടെ വിദ്യാഭ്യാസത്തെ ലളിതമാക്കും. സമീപഭാവിയില്‍തന്നെ ഇതിന്റെ ഫലം കണ്ടു തുടങ്ങുമെന്നുതന്നെയാണ് എന്റെ വിശ്വാസം. വളരെക്കാലമായി ഒരു വിഷയത്തെക്കുറിച്ച് ആളുകള് എന്നോട് ചോദിക്കുന്നു. ചിലര് വെബ് പോര്‍ട്ടല് my-gov-യിലൂടെ എഴുതുന്നു. മറ്റു ചിലര് എനിയ്ക്ക് നരേന്ദ്രമോഡി ആപ്പിലൂടെ എഴുതുന്നു. ഇങ്ങനെ എഴുതുന്നത് കൂടുതലും യുവാക്കളാണ്. ''നമസ്‌ക്കാരം പ്രധാനമന്ത്രിജി ബിജനൗറില് നിന്ന് ഞാന് മോനാ കര്‍ണ്ണവാന് സംസാരിക്കുന്നു. ഇന്ന് യുവാക്കളെ സംബന്ധിച്ചിടത്തോളം പഠിത്തത്തോടൊപ്പം സ്‌പോര്‍ട്‌സിനും പ്രധാന്യമുണ്ട്. അവര്‍ക്ക് ടീം സ്പിരിറ്റ് ഉണ്ടാകണം. മാത്രമല്ല, നല്ലൊരു ലീഡറാകാനുള്ള യോഗ്യതയും വേണം. അതിലൂടെ അവര്‍ക്ക് പൂര്‍ണ്ണമായ വികസനം സാധ്യമാകണം. ഇത് ഞാനെന്റെ അനുഭവത്തില്‍നിന്ന് പറയുന്നതാണ്. ഞാന് ഭാരത് സ്‌കൗട്‌സ് ആന്റ് ഗൈഡ്‌സില് പ്രവര്‍ത്തിച്ചിരുന്നു. എന്റെ ജീവിതത്തില് അതിന്റെ വളരെ നല്ല സ്വാധീനമുണ്ടായി. താങ്കള് കൂടുതല് കൂടുതല് യുവാക്കളെ മോട്ടിവേറ്റ് ചെയ്യണമെന്നാണ് ഞാന് ആഗ്രഹിക്കുന്നത്. സര്‍ക്കാര് എന്. സി. സി., എന്. എസ്. എസ്., ഭാരത് സ്‌കൗട്‌സ് ആന്റ് ഗൈഡ്‌സ് എന്നിവയെ കൂടുതല് പ്രോത്സാഹിപ്പിക്കണമെന്നാണ് എന്റെ ആഗ്രഹം.'' നിങ്ങള് എനിയ്ക്ക് ഇത്രയധികം നിര്‍ദ്ദേശങ്ങള് എനിയ്ക്ക് ഇത്രയധികം നിര്‍ദ്ദേശങ്ങള് തന്നുകൊണ്ടിരുന്നു. എന്നാല് ഒരു ദിവസം എനിയ്ക്ക് തോന്നി നിങ്ങളോട് സംസാരിക്കുന്നതിന് മുമ്പ് തന്നെ ഇവരോടെല്ലാം സംഭാഷണത്തിലേര്‍പ്പെടണമെന്ന്. നിങ്ങള് നല്‍കിയ സമ്മര്‍ദ്ദത്തിന്റെ ഫലമായിരുന്നുവത്. നിങ്ങളുടെ നിര്‍ദ്ദേശങ്ങളുമായിരുന്നു. ഇതിന്റെ അനന്തരഫലമായി ഞാനൊരു മീറ്റിംഗ് വിളിച്ചുകൂട്ടി. ആ മീറ്റിംഗില് എന്. സി. സി. യുടെ പ്രമുഖരുണ്ടായിരുന്നു. എന്.എസ്.എസിന്റെയും സ്‌കൗട്‌സ് ആന്റ് ഗൈഡ്‌സിന്റെയും റെഡ്‌ക്രോസ്സിന്റെയും നെഹ്‌റു യുവകേന്ദ്രയുടെയുമൊക്കെ പ്രതിനിധികളുമുണ്ടായിരുന്നു. ഇതിനു മുമ്പ് നിങ്ങള് എപ്പോഴാണ് ഒരുമിച്ച് കൂടിയത് എന്ന് ഞാന് ചോദിച്ചപ്പോള് ഭാരതം സ്വതന്ത്രമായതിനുശേഷം ആദ്യമായാണ് ഇങ്ങനെയൊരു മീറ്റിംഗ് നടക്കുന്നതെന്നാണ് അവര് പറഞ്ഞത്. ഈ വക കാര്യങ്ങളെ കുറിച്ച് എനിയ്ക്ക് ആലോചിക്കാന് അവസരം നല്‍കിയ യുവമിത്രങ്ങളെ ഞാന് ആദ്യം അഭിനന്ദിക്കട്ടെ. ഞാന് എല്ലാവരെയും കണ്ടു വളരെ വലിയ കോ-ഓര്‍ഡിനേഷന്റെ ആവശ്യമുണ്ടെന്ന് എനിയ്ക്ക് തോന്നി. അവരവരുടെതായ രീതിയില് പല കാര്യങ്ങളും നടക്കുന്നുണ്ട്. പക്ഷേ, സമൂഹവുമായി സഹകരിച്ച സംഘടിച്ച് പ്രവര്‍ത്തിക്കുകയാണെങ്കില് നല്ലൊരു റിസല്‍ട്ട് ഉണ്ടാക്കുവാന് കഴിയും. അവയുടെ വ്യാപ്തി എത്ര വലുതാണ്. ഒരുപാട് കുടുംബങ്ങളില് ഇത് എത്തപ്പെട്ടിട്ടുണ്ട്. ഇവയുടെ വൈപുല്യം കണ്ടിട്ട് എനിയ്ക്ക് ആശ്വാസം തോന്നി. അവരുടെ ആവേശം അത്ര വലുതായിരുന്നു. ഞാന് എന്. സി. സി. കേഡറ്റായിരുന്നു എന്ന കാര്യം സത്യമാണ്. ഇങ്ങനെയുള്ള സംഘടനകളില്‍നിന്ന് നൂതനമായ ഊര്‍ജ്ജവും വീക്ഷണവും പ്രേരണയും ലഭിക്കുകയും ഒരു പുത്തന് ദേശീയബോധം വളരുകയും ചെയ്യും എന്ന കാര്യം എനിയ്ക്കറിയാം. തീര്‍ച്ചയായും കുട്ടിക്കാലത്ത് എനിയ്ക്ക് പ്രചോദനം ലഭിച്ചിരുന്നു. ഈ സംഘടനകളില് പുതിയ ജീവന് നിറയ്ക്കണം. ഇവയ്ക്ക് പുതുശക്തി നല്‍കണം. എന്ന കാര്യം ഞാന് സമ്മതിക്കുന്നു. ഇപ്രാവശ്യം ഞാന് അവരുടെ മുന്നില് ഏതാനും വിഷയങ്ങള് വച്ചു. ഈ സീസണില് ജലസംഭരണത്തിന്റെ ജോലി നമ്മുടെ യുവാക്കളേയും സന്നദ്ധസംഘടനകളേയും അണിനിരത്തി എന്തുകൊണ്ട് ചെയ്തുകൂടാ? നമ്മള് പ്രയത്‌നിച്ചാല് എത്ര ബ്ലോക്കുകളില്, ജില്ലകളില് തുറസ്സായ സ്ഥലത്ത് മലമൂത്രവിസ്സര്‍ജ്ജനം നടത്തുന്നത് തടയാന് പറ്റും? തുറസ്സായ സ്ഥലങ്ങളിലെ മലമൂത്രവിസ്സര്‍ജ്ജനത്തില്‍നിന്ന് എങ്ങിനെ മോചനം നേടാം? രാജ്യത്തെ ഒത്തിണക്കുന്നതിന് ഏതുതരത്തിലുള്ള പരിപാടികള് ആസൂത്രണം ചെയ്യാം? നമ്മുടെ എല്ലാ സംഘടനകള്‍ക്കും ഒന്നിച്ചു പാടാനുള്ള യൗവ്വനഗീതം ഏതാകും? ഇങ്ങനെയുള്ള പല കാര്യങ്ങളും അവരോട് സംസാരിച്ചു. ഇന്ന് ഞാന് നിങ്ങളില്‍നിന്നും വളരെ യുക്തമായ ഒരു നിര്‍ദ്ദേശം പ്രതീക്ഷിക്കുന്നു. നമുക്ക് ഇവിടെ അനേകം യുവസംഘടനകള് ഉണ്ട്. അവയുടെ പ്രവര്‍ത്തനശൈലിയിലും പരിപാടിയിലും എന്തൊക്കെ പുതിയ കാര്യങ്ങളാകാം എന്ന് നിങ്ങള് എന്നോട് പറയണം. എന്റെ നരേന്ദ്രമോഡി ആപ്പില് എഴുതുവിന്. അത് ഞാന് ഉചിതമായ സ്ഥലത്തെത്തിക്കും. ഈ മീറ്റിംഗിനുശേഷം ഇതിനുവേണ്ടുവോളം വേഗതയുണ്ടാകുമെന്ന് ഞാന് സമ്മതിക്കുന്നു. അങ്ങിനെയാണെങ്കില് അതിനോടൊപ്പം ചേരാന് നിങ്ങളുടെ മനസ്സും ആഗ്രഹിക്കും എന്നാണ് എനിയ്ക്ക് തോന്നുന്നത്. അങ്ങിനെയുള്ള ഒരു സ്ഥിതിവിശേഷം വരികതന്നെ ചെയ്യും. എന്റെ നാട്ടുകാരെ, നമ്മളെയെല്ലാം വളരെയധികം ചിന്തിപ്പിക്കുന്ന ഒരു കാര്യമാണ് എനിയ്ക്ക് പറയാനുള്ളത്. നമ്മെയെല്ലാം പിടിച്ചുകുലുക്കുന്ന ഒരു വിഷയമായാണ് ഞാനിതിനെ കാണുന്നത്. നിങ്ങളെല്ലാം തീര്‍ച്ചയായും ശ്രദ്ധിച്ചിട്ടുണ്ടായിരിക്കും. നമ്മുടെ നാടിന്റെ രാഷ്ട്രീയാവസ്ഥ കഴിഞ്ഞ പല തെരഞ്ഞെടുപ്പുകളിലും വളരെയധികം ചര്‍ച്ച ചെയ്യപ്പെട്ട ഒരു വിഷയമായാണ് ഏതു രാഷ്ട്രീയപാര്‍ട്ടി എത്ര ഗ്യാസ് സിലിണ്ടര് വാഗ്ദാനം ചെയ്തുവെന്നുള്ളത്. 12 സിലിണ്ടറാണോ9സിലിണ്ടറാണോ എന്നുള്ളത്. ഇത് തെരഞ്ഞെടുപ്പുകളിലെ ഒരു പ്രധാന വിഷയംതന്നെയായിരുന്നു. ഓരോ രാഷ്ട്രീയപാര്‍ട്ടിയും കരുതിയിരുന്നത് മിഡില്‍ക്ലാസ്സിനെ തെരഞ്ഞെടുപ്പു രാഷ്ട്രീയത്തിന്റെ കാഴ്ചപ്പാടില് സമീപിക്കുമ്പോള് ഇത് ഒരു പ്രധാനപ്പെട്ട പ്രശ്‌നംതന്നെയായിരിക്കും. മറുവശത്ത് സാമ്പത്തികവിദഗ്ദരുടെ സമ്മര്‍ദ്ദം സബ്‌സിഡി കുറയ്ക്കുക എന്നതായിരുന്നു. ഇതിനായി പല കമ്മിറ്റികള് രൂപീകരിക്കപ്പെട്ടിട്ടുണ്ട്. ഈ കമ്മിറ്റികളില് വളരെയധികം ശുപാര്‍ശകള് രൂപീകൃതമാകുകയും ചെയ്തിട്ടുണ്ട്. ഈ കമ്മിറ്റികള്‍ക്കായി കോടിക്കണക്കിന് രൂപ ചിലവഴിക്കേണ്ടിവന്നിട്ടുണ്ട്. എങ്കിലും കാര്യങ്ങള്‍ക്ക് പറയത്തക്ക മാറ്റങ്ങള് ഇനിയുമുണ്ടായിട്ടില്ല. ഈ അനുഭം എല്ലാവര്‍ക്കുമുണ്ടായിട്ടുണ്ട്. എന്നാല് ഇതിനെക്കുറിച്ച് പുറത്ത് വളരെയധികമൊന്നും ആലോചന വന്നിട്ടില്ല. എന്റെ നാട്ടുകാരേ, ഇപ്പോള് എന്റെ പക്കലുള്ള കണക്കുകളുടെ വിവരങ്ങള് നല്‍കിക്കൊണ്ട് വളരെ സന്തോഷപൂര്‍വ്വം വെളിപ്പെടുത്താന് ആഗ്രഹിക്കുന്ന കാര്യം ഞാന് മൂന്നാമത്തെ മാര്‍ഗ്ഗമായ സാധാരണ ജനങ്ങളെ വിശ്വാസത്തിലെടുക്കുക എന്ന മാര്‍ഗ്ഗം സ്വീകരിക്കുക എന്നതായിരുന്നു. ചിലപ്പോള് രാഷ്ട്രീയ നേതൃത്വത്തിന് തങ്ങളേക്കാള് കൂടുതലായി ജനങ്ങളെ അധികം വിശ്വസിക്കേണ്ടതുണ്ട്. ഞാന് സാമാന്യ ജനങ്ങളെ അധികവിശ്വാസത്തിലെടുത്തുകൊണ്ടുതന്നെ കാര്യങ്ങള് പറയുന്ന കൂട്ടത്തില് പറയുകയായിരുന്നു നിങ്ങള്‍ക്ക് വര്‍ഷംതോറും 1500/- രൂപ മുതല് 2000/- രൂപവരെയുള്ള അധികചിലവിന്റെ ഭാരം സഹിക്കാന് കഴിയുമെങ്കില് എന്തുകൊണ്ട് ഗ്യാസ് സബ്‌സിഡി ഉപേക്ഷിച്ചുകൂടാ? അത് ദരിദ്രരായ ആര്‍ക്കെങ്കിലും പ്രയോജനപ്പെടും. ഈ കാര്യങ്ങള് ഞാനിങ്ങനെ പറഞ്ഞിരുന്നു. ഇന്ന് അത്യധികം അഭിമാനത്തോടെ പറയാന് കഴിയും എന്റെ ജനങ്ങളില് എനിയ്ക്ക് വളരെയധികം മതിപ്പുണ്ടെന്ന്. ഒരു കോടിയോളം കുടുംബങ്ങള് തങ്ങളുടെ ഗ്യാസ് സബ്‌സിഡി സ്വമേധയാ സറണ്ടര് ചെയ്തിരിക്കുകയാണ്. ഈ ഒരു കോടി കുടുംബങ്ങള് ധനികവിഭാഗത്തില്‍പ്പെടുന്നവരല്ല. സബ്‌സിഡി ത്യജിച്ചവരില് മധ്യവര്‍ഗ്ഗത്തിലും താഴ്ന്ന മധ്യവര്‍ഗ്ഗത്തിലും പെടുന്ന പെന്‍ഷന്‍പറ്റിയ അദ്ധ്യാപകരും ക്ലര്‍ക്കുമാരും, കൃഷിക്കാര്, ചെറുകിടകച്ചവടക്കാര് ഒക്കെയാണ്. മറ്റൊരു സവിശേഷതയുള്ളത് സബ്‌സിഡി ഉപേക്ഷിക്കുവാനായി മൊബൈല് ഫോണ് ആപ്, ഓണ്‍ലൈന് ടെലിഫോണില് മിസ്ഡ് കോള് ഇങ്ങനെ പലവിധമാര്‍ഗ്ഗങ്ങളും നിങ്ങള്‍ക്ക് ഉപയോഗപ്പെടുത്താം. എന്നാല് സ്ഥിതിവിവരക്കണക്കുകള് അനുസരിച്ച് മേല്‍പ്പറഞ്ഞ ഒരു കോടി കുടുംബങ്ങളില് 80% ല് അധികവും സ്വയം ഗ്യാസ് വിതരണക്കാരുടെ അടുത്ത് നേരിട്ടെത്തി വരിയില് സ്ഥലംപിടിച്ച് തങ്ങളുടെ ഗ്യാസ് സബ്‌സിഡി ഉപേക്ഷിക്കുന്നുവെന്ന് എഴുതിക്കൊടുക്കുകയായിരുന്നു. എന്റെ ദേശവാസികളേ, ഇതൊരു ചെറിയ കാര്യമല്ല. സര്‍ക്കാര് ഏതെങ്കിലും നികുതിയില് അല്‍പം സൗജന്യം അല്ലെങ്കില് കുറവ് വരുത്തുകയാണെങ്കില് ആഴ്ച മുഴുവന് ടി.വി.യിലും പത്രങ്ങളിലും സര്‍ക്കാരിനെ പുകഴ്ത്തുന്നത് കേള്‍ക്കാം. ഒരു കോടി കുടുംബങ്ങള് സബ്‌സിഡി ഉപേക്ഷിച്ചു. നമ്മുടെ രാജ്യത്ത് സബ്‌സിഡി ഒരു അവകാശം തന്നെയായിരിക്കുമ്പോഴാണ് ഇങ്ങനെ ഒരു ഉപേക്ഷിക്കല്. ഞാന് ആ ഒരു കോടി കുടുംബങ്ങളെയും നമിക്കുന്നു. ഒപ്പം അവരെ അഭിനന്ദിക്കുകയും ചെയ്യുന്നു. എന്തുകൊണ്ടെന്നാല് ഇവരൊക്കെയും രാഷ്ട്രീയ നേതാക്കന്മാരെ പുതിയ രീതിയില് ചിന്തിക്കുവാന് പ്രേരിപ്പിക്കുകയായിരുന്നു. ഈയൊരു സംഭവം രാജ്യത്തിലെ സാമ്പത്തികവിദഗ്ദരെയും പുതിയ രീതിയില് ചിന്തിക്കാന് പ്രേരിപ്പിക്കുന്നു. ഇങ്ങനെയായാല് അങ്ങനെയാകും ഇങ്ങനെ ചെയ്താല് അങ്ങനെയാകും ഫലം എന്നൊക്കെയുള്ള സാമ്പത്തിക സമീകരണങ്ങള് രൂപീകരിക്കുന്ന ലോകത്തുള്ള സകലസാമ്പത്തികശാസ്ത്രജ്ഞന്മാരുടെയും ചിന്തകള്‍ക്ക് അതിരുകള്‍ക്കു പുറത്തുള്ള കാര്യമായിരിക്കും ഈ സംഭവം. ഒരു കോടി കുടുംബങ്ങള് ഗ്യാസ് സബ്‌സിഡി ഉപേക്ഷിക്കുകയും പകരം ഒരു കോടി ദരിദ്ര കുടുംബങ്ങള്‍ക്ക് ഗ്യാസ് സിലിണ്ടര് ലഭിക്കുകയും ചെയ്യുന്നകാര്യം ചിന്തയ്ക്ക് വിഷയമാകേണ്ടതാണ്. ഒരു കോടി കുടുംബങ്ങള് സബ്‌സിഡി ഉപേക്ഷിക്കുന്നതുവഴി ഉണ്ടാകുന്ന സാമ്പത്തിക ലാഭം സാമാന്യ ദൃഷ്ടിയില് വളരെ സാധാരണം മാത്രമാണ്. അസാധാരണമായി ഇതിലുള്ളത് ജനങ്ങളെ വിശ്വാസത്തിലെടുത്തുകൊണ്ട് ചെയ്യുന്ന എല്ലാകാര്യങ്ങള്‍ക്കും അസാധാരണ ഫലം ലഭിക്കുമെന്നുള്ളതാണ്. ഞാന് പ്രത്യേകിച്ചും രാഷ്ട്രീയനേതാക്കന്മാരുടെ ശ്രദ്ധയില്‍പ്പെടുത്താന് ആഗ്രഹിക്കുന്ന ഒരു കാര്യം, നാം ഓരോ അവസരത്തിലും ജനങ്ങളെ വിശ്വാസത്തില് എടുത്തുകൊണ്ടുള്ള ഒരു വസ്തുതയെങ്കിലും പറയണം. ഇതിന്റെ ഫലം ഇങ്ങനെയൊക്കെയായിരിക്കുമെന്ന് നിങ്ങളാരും ചിന്തിച്ചിട്ടുണ്ടാവില്ല. നമുക്ക് ഈ വഴി തന്നെ സ്വീകരിക്കണം. എനിയ്ക്ക് എപ്പോഴും തോന്നിയിട്ടുള്ള ഒരു കാര്യമാണ് മൂന്നും നാലും ഗ്രേഡുകള്‍ക്ക് അഭിമുഖം എന്തിനാണെന്ന്? പരീക്ഷ എഴുതി കഴിഞ്ഞ് ലഭിക്കുന്ന മാര്‍ക്കുകളില് നമുക്ക് വിശ്വസിച്ചുകൂടേ? ചിലപ്പോള് ഞാന് വിചാരിക്കാറുണ്ട്. നമ്മുടെ റെയില്‍വേ റൂട്ടുകളില് ടിക്കറ്റ് ചെക്കര്‍മാരെ ഒഴിവാക്കിയാലെന്തെന്ന്? നമുക്ക് നമ്മുടെ ജനങ്ങളെ വിശ്വാസത്തിലെടുക്കാം. ഇങ്ങനെയുള്ള ധാരാളം പരീക്ഷണങ്ങള് നടത്താവുന്നതാണ്. ഒരു പ്രവശ്യം ജനങ്ങളെ പൂര്‍ണ്ണ വിശ്വാസത്തിലെടുത്താല് ലഭിക്കുന്ന ഫലം തീര്‍ച്ചയായും അതിശയകരമായിരിക്കും. ഇതൊക്കെ എന്റെ മനസ്സില് തോന്നുന്ന ചില കാര്യങ്ങള് മാത്രമാണ്. ഇതിനെ സര്‍ക്കാര് നിയമങ്ങള് ഉണ്ടാക്കുക സാധ്യമല്ലെങ്കിലും അനുകൂല സാഹചര്യങ്ങള് ഉണ്ടാക്കാം. ഈ സാഹചര്യങ്ങള് ഏതെങ്കിലും ഭരണാധികാരികള് ഉണ്ടാക്കേണ്ടവയല്ല. രാജ്യത്തെ കോടിക്കണക്കിന് ജനങ്ങള് ഉണ്ടാക്കേണ്ടവയാണ്. രവികര്‍ക്കെ എന്ന മാന്യദേഹം എനിയ്ക്ക് എഴുതുകയുണ്ടായി, ഗുഡ് ന്യൂസ് എവരിഡേ, താങ്കളുടെ ഓഫീസര്‍മാരെക്കൊണ്ട് ഓരോ ദിവസവും ഒരു നല്ല സംഭവത്തിന്റെയെങ്കിലും പോസ്റ്റ് ഇടീക്കണമെന്ന് അദ്ദേഹം എഴുതുകയുണ്ടായി. എല്ലാ പത്രങ്ങളിലും ന്യൂസ് ചാനലുകളിലും ബ്രേക്കിംഗ് ന്യൂസ് ആയി വരുന്നത് ചീത്ത വാര്‍ത്തകള് മാത്രമാണ്. 125 കോടി ജനങ്ങളുള്ള നമ്മുടെ രാജ്യത്ത് നമുക്ക് ചുറ്റും നല്ല കാര്യങ്ങളൊന്നും സംഭവിക്കുന്നില്ലേ? ദയവായി ഈ സ്ഥിതിയില് മാറ്റം വരുത്തണം. ശ്രീമാന് രവി തന്റെ ക്രോധം പ്രകടിപ്പിച്ചുകൊണ്ട് എഴുതുന്നു. എന്നാല് ഞാന് പറയട്ടെ, അദ്ദേഹം ക്രോധം പ്രകടിപ്പിക്കുന്നത് എന്നോടല്ല, മറിച്ച്, നമ്മുടെ അവസ്ഥയോടായിരിക്കും. നിങ്ങള് ഓര്‍ക്കുന്നുണ്ടാവും ഭാരതത്തിന്റെ രാഷ്ട്രപതിയായിരുന്നു ഡോ. എ.പി.ജെ. അബ്ദുല്‍കലാം എല്ലായ്‌പ്പോഴും പറഞ്ഞിരുന്ന കാര്യം. പത്രങ്ങളുടെ ആദ്യ പേജില് പോസിറ്റീവ് ന്യൂസ് മാത്രം അച്ചടിക്കുക. അദ്ദേഹം ഈ കാര്യം പലകുറി ആവര്‍ത്തിച്ചിരുന്നു. ദിവസങ്ങള്‍ക്ക് മുമ്പ് ഒരു പത്രം എനിയ്ക്ക് കത്തയച്ചിരുന്നു. ഞായറാഴ്ചകളില് ഞങ്ങളുടെ പത്രം ഒരു നെഗറ്റീവ് ന്യൂസും പ്രസിദ്ധീകരിക്കുകയില്ല. പോസിറ്റീവ് ന്യൂസ് മാത്രം പ്രസിദ്ധീകരിക്കാനാണ് തീരുമാനമെന്ന് അവര് എനിയ്ക്ക് എഴുതുകയുണ്ടായി. സമീപ ദിവസങ്ങളില് ഞാന് കണ്ട ഒരു കാര്യം ചില ടി.വി. ചാനലുകളില് പോസിറ്റീവ് ന്യൂസിനുള്ള സമയം പ്രത്യേകമായി ക്രമീകരിച്ചിരിക്കുന്നു. പോസിറ്റീവ് ന്യൂസിനുള്ള അന്തരീക്ഷം ഒരുങ്ങിയിരിക്കുന്നുവെന്ന കാര്യം യാഥാര്‍ത്ഥ്യമായിരിക്കുന്നു. സത്യവും നന്മയുമുള്ള വാര്‍ത്തകള് നമുക്ക് ലഭിക്കുവാന് തുടങ്ങിയിരിക്കുന്നു എന്ന തോന്നല് പലര്‍ക്കും ഉണ്ടായി തുടങ്ങി. ഒരു കാര്യം സത്യംതന്നെയാണ്. വലിയ വലിയ ആളുകള് മഹത്വപൂര്‍ണമായ കാര്യങ്ങള് നല്ലനല്ല വാക്കുകളില് നല്ല രീതിയില് പറയുമ്പോഴുണ്ടാകുന്നതിനേക്കാള് കൂടുതല് സ്വാധീനം ഒരു നല്ല വാര്‍ത്തയ്ക്കുണ്ടായിരിക്കും. നല്ല വാര്‍ത്തകള് നല്ല പ്രവൃത്തികള്‍ക്ക് പ്രചോദനമായി തീരാറുണ്ട്. നന്മയ്ക്ക് നാം കൂടുതല് കൂടുതല് ഇടം നല്കുമ്പോള് തിന്മയുടെ ഇടം കുറയുമെന്നുള്ളത് സത്യംതന്നെയാണ്. ദീപം തെളിഞ്ഞാല് അന്ധകാരം തീര്‍ച്ചയായും അകലും അതുകൊണ്ടുതന്നെയാണ് സര്‍ക്കാര് ചുമതലയില് 'ട്രാന്‍സ്‌ഫോമിംഗ് ഇന്ത്യ' എന്ന വെബ്‌സൈറ്റ് തുടങ്ങിയിട്ടുള്ള വിവരം നിങ്ങള്‍ക്കുമറിയുമായിരിക്കും. ഇതില് പോസിറ്റീവ് ന്യൂസ് മാത്രമേ നല്‍കുകയുള്ളൂ. സര്‍ക്കാരിന്റെ മാത്രമല്ല, ജനങ്ങള് നല്‍കുന്ന ശുഭവാര്‍ത്തകളും ഈ പോര്‍ട്ടലില് നല്‍കി വരുന്നു. താങ്കളുടെ പക്കല് ശുഭവാര്‍ത്തകള് ഉണ്ടെങ്കില് ഈ പോര്‍ട്ടലില് അയയ്ക്കാവുന്നതാണ്. താങ്കളുടെ സംഭാവനകളും സ്വീകരിക്കപ്പെടും. പ്രിയപ്പെട്ട രവി നല്‍കിയിരിക്കുന്നത് നല്ലൊരു നിര്‍ദ്ദേശം തന്നെയാണ്. എന്നാല്, ദയവായി എന്നോട് കോപിയ്ക്കരുത്. നമുക്ക് എല്ലാവര്‍ക്കും ചേര്‍ന്ന് പോസിറ്റീവ് മാത്രം ചെയ്യാനും പറയാനും പോസിറ്റീവ് മാത്രം ലഭിക്കാനുമായി പ്രയത്‌നിക്കാം. നമ്മുടെ രാഷ്ട്രത്തിന്റെ ഒരു വിശേഷതയാണ് കുംഭമേള. കുംഭമേള വിനോദസഞ്ചാരത്തിന്റെയും ആകര്‍ഷണകേന്ദ്രമാകാവുന്നതാണ്. നദീതീരത്ത് കോടിക്കണക്കായുള്ള ജനങ്ങള് ദിവസങ്ങളോളം വന്നുതങ്ങുന്നുവെന്ന വിവരം ലോകത്ത് കുറച്ചാളുകള്‍ക്ക് മാത്രം അറിയാവുന്ന കാര്യമാണ്. ശാന്തമനസ്‌ക്കരായി ശാന്തിപൂര്‍ണമായ അന്തരീക്ഷത്തില് ഈ മഹോത്സവം സമ്പൂര്‍ണമാകുന്നു. ഇവിടുത്തെ കാര്യങ്ങള് ഓര്‍ഗനൈസേഷന്റെ ദൃഷ്ടിയിലും ഇവന്റ്മാനേജ്‌മെന്റിന്റെ ദൃഷ്ടിയിലും ജനപങ്കാളിത്തത്തിന്റെ ദൃഷ്ടിയിലും വളരെ ഉന്നത മാനദണ്ഡങ്ങള് പുലര്‍ത്തുന്നവ തന്നെയാണ്. കഴിഞ്ഞ രണ്ട് ദിവസങ്ങളിലായി വളരെയധികം ആളുകള് സിംഹസ്ഥകുംഭചിത്രങ്ങള് അപ്‌ലോഡ് ചെയ്തുവരുന്നുവെന്ന കാര്യം എന്റെ ശ്രദ്ധയില്‍പെട്ടിട്ടുണ്ട്. എനിയ്ക്ക് ഒരു ആഗ്രഹം തോന്നുന്നുണ്ട്, ഭാരത സര്‍ക്കാരിന്റെ വിനോദ സഞ്ചാരവകുപ്പും സംസ്ഥാന സര്‍ക്കാരിന്റെ വിനോദ സഞ്ചാരവകുപ്പും ഇതുമായി ബന്ധപ്പെട്ട് ഒരു ഫോട്ടോ കോംപറ്റീഷന് സംഘടിപ്പിക്കണമെന്ന്. അതുപോലെതന്നെ ഒന്നിനൊന്ന് മെച്ചപ്പെട്ട ഫോട്ടോകള് അപ്‌ലോഡ് ചെയ്യാനും ആവശ്യപ്പെടുക. കുംഭമേളവേദിയിലെ മുക്കിലും മൂലയിലും എന്തുമാത്രം വൈവിധ്യപൂര്‍ണമായ കാര്യങ്ങളാണ് നടന്നുകൊണ്ടിരിക്കുന്നതെന്ന് എളുപ്പത്തില് മനസ്സിലാക്കാനുള്ള അന്തരീക്ഷം സംജാതമാകുന്നതെന്നും ആളുകള്‍ക്ക് മനസ്സിലാകും. തീര്‍ച്ചയായും ഇത് ചെയ്യാനുള്ള കാര്യം തന്നെയാണ്. നോക്കൂ, ഇക്കാര്യം സത്യമല്ലേ? ഇതിനിടയില് ഞാന് മധ്യപ്രദേശ് മുഖ്യമന്ത്രിയുമായി ബന്ധപ്പെട്ടിരുന്നു. അദ്ദേഹം പറയുകയുണ്ടായി, ഞങ്ങള് ശുചിത്വത്തിന് പ്രത്യേകം ഊന്നല് നല്കിയിട്ടുണ്ട്. ശുചിത്വം മേളയില് മാത്രമല്ല, ശുചിത്വസന്ദേശവുമായിട്ടായിരിക്കും മേളയില് പങ്കെടുക്കുന്ന ഓരോ ആളും അവിടെ നിന്നും മടങ്ങുക. കുംഭമേള വാസ്തവത്തില് ഒരു ആധ്യാത്മിക കാര്യമാണെങ്കിലും നമുക്ക് അതിനെ ഒരു സാമൂഹിക സാംസ്‌കാരിക സംരംഭം ആയിക്കൂടി മാറ്റാന് കഴിയുമെന്ന് ഞാന് കരുതുന്നു. നല്ല നല്ല തീരുമാനങ്ങളും ശീലങ്ങളും സ്വീകരിച്ച് ഗ്രാമാന്തരങ്ങളില്‍വരെ അവ എത്തിക്കാനും കഴിയും. കുംഭമേളയിലൂടെ ജലത്തിനോടുള്ള ആഭിമുഖ്യം ജലത്തോടുള്ള പ്രതിപത്തി ജലസംഭരണത്തിനുള്ള താല്പര്യം തുടങ്ങിയ കാര്യങ്ങളുമായി ബന്ധപ്പെട്ട സന്ദേശങ്ങള് ഈ കുംഭമേളയിലൂടെ പ്രദാനം ചെയ്യാന് കഴിയും. നാം അതൊക്കെ ചെയ്യുകതന്നെ വേണം. എന്റെ പ്രിയപ്പെട്ട ജനങ്ങളേ, പഞ്ചായത്തിരാജിന്റെ മഹത്വപൂര്‍ണമായ ഈ വാര്‍ഷിക ദിനത്തില് വൈകുന്നേരം ഒരു പ്രാവശ്യമെങ്കിലുംകൂടി ഞാന് നിങ്ങളെ കാണുന്നുണ്ട്. നിങ്ങള്‍ക്ക് ഓരോരുത്തര്‍ക്കും എന്റെ നന്ദി. എല്ലായ്‌പ്പോഴും എന്ന പോലെ എന്റെയും നിങ്ങളുടെയും മനസ്സുകളിലുള്ള കാര്യങ്ങള് തമ്മില് അഭേദ്യബന്ധം സ്ഥാപിച്ചിരിക്കുന്നുവെന്നകാര്യം എനിയ്ക്ക് പ്രത്യേകം സന്തോഷം പ്രദാനം ചെയ്യുന്നു. ഒരിക്കല്‍കൂടി വളരെ വളരെ നന്ദി.\nനമുക്ക് ജനങ്ങളെ വിശ്വാസത്തിലെടുക്കാം\nഗ്രാമത്തിലെ തെരുവുകളിലും ഫുട്‌ബോള് എത്തട്ടെ\nസ്വാതന്ത്ര്യം അനുഭവിയ്ക്കുക, സ്വയം സമര്‍പ്പിക്കുക, പൗര ബോധം പ്രകടിപ്പിയ്ക്കു\nമാതൃകയാക്കാം നമുക്ക് ചന്ദ്രകാന്ത് ദാമോദറിനെ: മോദി\nവികസനം അതല്ലേ എല്ലാം\nമഴവെള്ളം സംഭരിക്കുക, മരം നടുക സഹോദരിമാരെ സംരക്ഷിക്കുക\nകുടിവെള്ളം, കള്ളപ്പണം, യോഗ: പ്രധാനമന്ത്രി മനസ്സു തുറക്കുന്നു\nമരുന്നില് കരുതല്‍വേണം; ഗര്‍ഭവതികള്‍ക്ക് ചികിത്സ നല്‍കും; സാങ്കേതിക വിദ്യയില് മുന്നേറണം: മോദിയുടെ മന് കീ ബാത്\nസിപിഎം കൊലപാതകത്തെ പ്രോത്സാഹിപ്പിക്കുന്ന സമീപനം തുടരുന്നു\nതൃക്കടവൂര് ശിവരാജുവിന് വിശ്രമമില്ല\nപ്രഖ്യാപനങ്ങള് പതിരായി കര്‍ഷകര് ആശങ്കയില്\nഎന്‍എസ്എസ്സിനു മുന്നില് സിപിഎമ്മിന് വീïും അടിതെറ്റി


സെറം ഇന്‍സ്റ്റിറ്റ്യൂട്ട് ഓഫ് ഇന്ത്യയുടെ കെട്ടിടത്തില് തീപിടുത്തം - Express Kerala\nമുംബൈ: പൂനെയിലെ സെറം ഇന്‍സ്റ്റിറ്റ്യൂട്ട് ഓഫ് ഇന്ത്യയുടെ ഒന്നാം ടെര്‍മിനല് ഗേറ്റില് തീപിടുത്തം. പൂനെയിലെ മഞ്ജരിയില് സ്ഥിതി ചെയ്യുന്ന പ്ലാന്റിലാണ് തീപിടുത്തമുണ്ടായിട്ടുള്ളത്. എട്ട് ഫയര് എന്‍ജിനുകളാണ് തീയണക്കുന്നതിനായി സ്ഥലത്തെത്തിയിട്ടുള്ളത്.\nസിറം ഇന്‍സ്റ്റിറ്റ്യൂട്ടിന്റെ നിര്‍മാണത്തിലിരിക്കുന്ന കെട്ടിടത്തിലാണ് തീപിടുത്തമുണ്ടായിട്ടുള്ളതെന്നും ഇവിടെ കൊവിഡ് വാക്‌സിന്റെ ഉത്പാദനം നടക്കുന്നില്ലെന്നും ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. എന്നാല് വാക്‌സിന് നിര്‍മാണ പ്ലാന്റിന് സമീപത്ത് തന്നെയാണ് തീപിടുത്തമുണ്ടായിട്ടുള്ള കെട്ടിടം സ്ഥിതി ചെയ്യുന്നതെന്നാണ് വിവരം.\nഇന്ത്യയില് അടിയന്തര ഉപയോഗത്തിന് അനുമതി ലഭിച്ച കൊവിഡ് വാക്‌സിന് കൊവിഷീല്‍ഡ് ഇന്ത്യയില് ഉല്‍പ്പാദിപ്പിക്കുന്നത് പൂനെ കേന്ദ്രീകരിച്ച് പ്രവര്‍ത്തിക്കുന്ന സിറം ഇന്‍സ്റ്റിറ്റ്യൂട്ടാണ്. അടിയന്തിര ഉപയോഗത്തിന് അനുമതി ലഭിച്ച ഇന്ത്യയിലെ ആദ്യത്തെ കൊവിഡ് വാക്‌സിനുകളില് ഒന്നാണ് ഓക്‌സ്‌ഫോര്‍ഡിന്റെ കോവിഷീല്‍ഡ്. 1966 ല് സൈറസ് പൂനവല്ലയാണ് സിറം ഇന്‍സ്റ്റിറ്റ്യൂട്ട് ഓഫ് ഇന്ത്യ പ്രൈവറ്റ് ലിമിറ്റഡ് സ്ഥാപിച്ചത്.


antony perumbavoor story mohanlal | പട്ടണപ്രവേശത്തിൽ താൽകാലിക സ്റ്റിയറിങ്; മൂന്നാംമുറയുടെ സെറ്റിൽ കേട്ട നീട്ടിയുള്ള പേരുവിളി ജീവിതം മാറ്റി മറിച്ചു; നരംസിംഹത്തിലെ 'ഇന്ദുചൂഢനുമായി' അരങ്ങേറ്റം; നൂറുകോടി ക്ലബിലെത്തിയത് ലൂസിഫറിലുടെ ; മരയ്ക്കാറിലും 'ഡ്രൈവർ ബുദ്ധി' പാളിയില്ല; ഇഡിയുടേയും നോട്ടക്കാരൻ; ലാലിന്റെ മനസ്സ് കീഴടക്കിയ ആന്റണി പെരുമ്പാവൂർ എന്ന നക്ഷത്രത്തിന്റെ കഥ - MarunadanMalayalee.com\nDecember 02, 202110:09 AM IST Permalink\nകൊച്ചി: ഒരു ചിത്രത്തിന്റെ റിലീസ് ദിവസം തന്നെ സിനിമ നൂറു കോടി ക്ലബ്ബിൽ. മലയാള സിനിമയിൽ റിസർവ്വേഷനിലൂടെ ഈ സ്വപ്‌ന തുല്യമായ നേട്ടം സ്വന്തമാക്കുകയാണ് ആന്റണി പെരുമ്പാവൂരെന്ന നിർമ്മാതാവും മോഹൻലാലിന്റെ വിശ്വസ്തനും. മോഹൻലാലിന്റെ ഡ്രൈവറായി എത്തി മലയാള സിനിമയെ നിയന്ത്രിക്കുന്ന കച്ചവടക്കാരനായ സാധാരണക്കാരൻ. ആന്റണിക്ക് ഇന്ന് ഒരു സൂപ്പർ താരത്തോളം തന്നെ നക്ഷത്രത്തിളക്കമുണ്ട് ആന്റണി പെരുമ്പാവൂർ എന്ന പേരിന്.\nമോഹൻലാലിന്റെ ഡ്രൈവറായെത്തി സൂപ്പർ താരത്തിന്റെ വിശ്വസ്തനായി ഒടുവിൽ മലയാള സിനിമയെ ലോകസിനിമാ ഭൂപടത്തിൽ തന്നെ ഒരു ബ്രാൻഡാക്കി മാറ്റുന്നതിൽ ഈ മനുഷ്യന്റെ പങ്ക് ഒരിക്കലും വിസ്മരിക്കാൻ കഴിയില്ല.മരക്കാർ വിഷയവുമായി ബന്ധപ്പെട്ട് സംവിധായകൻ പ്രിയദർശൻ പറഞ്ഞ വാക്കുക്കൾ ഈ മനുഷ്യന്റെ ഭൂതകാലങ്ങളെ കൃത്യമായി അടയാളെപ്പെടുത്തുന്നതായിരുന്നു.ഇനി ആന്റണിയെ ആ പഴയ ജീവിതത്തിലേക്ക് തള്ളിവിടാൻ പറ്റില്ലെന്ന് പ്രിയൻ പറയുമ്പോൾ അത് ഈ മനുഷ്യന്റെ പോയകാല ജീവിതം അത്രമേൽ കഷ്ടതകൾ നിറഞ്ഞതായിരുന്നുവെന്ന് വ്യക്തമാക്കുന്നതാണ്.\nഒരു സിനിമാക്കഥ പോലെ സസ്പെൻസും ആക്ഷനും സെന്റിമെൻസും ഒക്കെ നിറഞ്ഞതാണ് മാലേക്കുടി ജോസഫ് ആന്റണിയിൽ നിന്ന് ആന്റണി പെരുമ്പാവൂർ എന്ന മലയാളത്തിലെ ഏറ്റവും വിലപ്പെട്ട നിർമ്മാതാവിലേക്കുള്ള വളർച്ചയുടെ കഥ. മലയാള സിനിമ വ്യവസായത്തെ പുലിമുരുകന് മുൻപും ശേഷവും എന്ന് അടയാളപ്പെടുത്തുന്നത് പോലെ തന്നെ അടയാളെപ്പെടുത്തേണ്ടി വരും ആന്റണിയുടെ കാലത്തെ സിനിമയെയും മുൻപത്തെ സിനിമകളെയും. മരയ്ക്കാർ വിജയം ഉറപ്പാക്കി. ഇതിനിടെ ആന്റണിയുടെ ഓഫീസിലേക്ക് ഇഡിയും ഇരച്ചു കയറി.\nകേന്ദ്ര ഏജൻസിക്ക് ഈ കണക്കുകൾ കൃത്യമായി കൊടുക്കുകയെന്നതാണ് ഇനി ആന്റണിക്ക് മുമ്പിലുള്ള വലിയ വെല്ലുവളി. അതിന് ശേഷം ബറോസും എമ്പുരാനും. ഈ ബിഗ് ബജറ്റ് സിനിമകൾക്ക് ആന്റണിക്ക് പ്രചോദനമാണ് മരയ്ക്കാറിന്റെ വിജയം\nആന്റണീ.. ഒറ്റ വിളിയിൽ മാറിപ്പോയ ജീവിതം\nമോഹൻലാലിന്റെ സന്തത സഹചാരിയായി തുടങ്ങി അദ്ദേഹത്തിന്റെ ചിത്രങ്ങളുടെ റിലീസ് തീരുമാനിക്കുന്നതിൽ എത്തി നിൽക്കുകയാണ് മോഹൻലാൽ ആന്റണി കൂട്ടുകെട്ട്.1987ൽ മോഹൻലാലിന്റെ പട്ടണപ്രവേശം എന്ന സിനിമയുടെ ഷൂട്ടിങ് നടക്കുന്ന കാലം. ഷൂട്ടിങ് സെറ്റിൽ താൽക്കാലിക ഡ്രൈവറാകാനുള്ള അവസരം ആന്റണിക്ക് കിട്ടി. സെറ്റിൽ മോഹൻലാലിന്റെ കാറിന്റെ ഡ്രൈവിങ് സീറ്റാണ് ആന്റണിക്ക് കിട്ടിയത്. 22 ദിവസത്തോളം മോഹൻലാലിന്റെ സാരഥിയായി. പണ്ടുമുതലേ മോഹൻലാലിന്റെ കടുത്ത ആരാധകനായ ആന്റണിക്ക് കിട്ടിയ ഇരട്ടി ഭാഗ്യമായിരുന്നു അത്.\nഷൂട്ടിങ്ങ് പൂർത്തിയായതോടെ തന്റെ പ്രിയ താരത്തോട് യാത്ര പറഞ്ഞ് ആന്റണി മടങ്ങുകയും ചെയ്തു.പക്ഷെ അപ്പോഴും തനിക്ക് വീണ്ടും ഒരവസരം ലഭിക്കുമെന്ന് ആന്റണി കരുതിയില്ല.ചെല്ലാൻ പറ്റുന്ന ദൂരത്ത് മോഹൻലാലിന്റെ ഷൂട്ടിങ്ങ് ഉണ്ടെന്ന് അറിഞ്ഞാൽ അത് കാണാൻ പോകുന്ന പതിവ് ആന്റണി മുടക്കിയിരുന്നില്ല. അങ്ങിനെ അമ്പലമുഗളിൽ മൂന്നാംമൂറയുടെ ഷൂട്ടിങ്ങ് സെറ്റിലും ആന്റണിയും സുഹൃത്തുക്കളുമെത്തി.ആന്റണിയെപ്പോലും ഞെട്ടിച്ച് ആൾക്കൂട്ടത്തിനിടയിൽ നിന്നും മോഹൻലാൽ നീട്ടി വിളിച്ചു... ആന്റണീ.... തന്നെയായിരിക്കില്ലെന്ന് ശങ്കിച്ചു നിന്ന ആന്റണിക്ക് നേരെ മോഹൻലാൽ വീണ്ടും കൈവീശിക്കാണിച്ചതോടെയാണ് തന്നെയാണെന്ന് ഉൾക്കൊള്ളാൻ ആന്റണിക്ക് സാധിച്ചത്.\nഷൂട്ടിങ് കഴിഞ്ഞപ്പോൾ അടുത്തുവിളിച്ചു. പിറ്റേദിവസം മുതൽ കാറുമായി വരാൻ പറഞ്ഞു. അങ്ങനെ വീണ്ടും ആന്റണി മോഹൻലാലിന്റെ ഡ്രൈവറായി. ആ യാത്രകൾക്കിടയിലാകണം, തന്നോടുള്ള ആന്റണിയുടെ കടുത്ത ആരാധനയും വിശ്വസ്തതയും മോഹൻലാലിന് ബോധ്യമായത്.അങ്ങിനെ മൂന്നാംമൂറയുടെ ഷൂട്ടിങ്ങ് കഴിഞ്ഞ് മടങ്ങുമ്പോൾ ആന്റണിയെ അദ്ഭുതപ്പെടുത്തി മോഹൻലാൽ ആ ചോദ്യം ചോദിച്ചു. പോരുന്നോ കൂടെ. ആന്റണിക്ക് രണ്ടാമതൊന്നു ആലോചിക്കേണ്ടിവന്നില്ല.ഒപ്പം കൂടി.. ഇന്ന് കാണുന്ന ഇ അത്്ഭുത കൂട്ടുകെട്ടിലേക്കുള്ള വളർച്ച അന്ന് തുടങ്ങിയതാണ്.\nമോഹൻലാലിന്റെ വിശ്വസ്തനും സന്തതസഹചാരിയുമായി മാറി മലയാളസിനിമാ ലോകം അറിയുന്ന ആന്റണി പെരുമ്പാവൂരിലേക്കുള്ള വളർച്ചയായിരുന്നു സാധാരണക്കാരനായ ആ ഡ്രൈവറുടേത്.മോഹൻലാലിന്റെ സ്ഥിരം ഡ്രൈവറായി തുടക്കമിട്ടെങ്കിലും പിന്നീട് മാനേജരും നിത്യജീവിതത്തിലെ അടുത്ത സുഹൃത്തുമായി ആന്റണി പ്രസിദ്ധി നേടി. തുടർന്ന് 2000 ൽ നരസിംഹം എന്ന ബ്ലോക്ക്‌ബസ്റ്റർ ചിത്രം നിർമ്മിച്ചുകൊണ്ടാണ് ആന്റണി പെരുമ്പാവൂർ നിർമ്മാണ രംഗത്തേക്ക് കടന്നുവരുന്നത്.\nതുടർന്ന് ഇന്ന് മോഹൻലാലിനെ നായകനാക്കി മുപ്പത്തി മൂന്ന് സിനിമകൾ ആന്റണി നിർമ്മിച്ചു. മലയാളത്തിലെ സൂപ്പർഹിറ്റ് ചിത്രങ്ങളായ നരൻ, ദൃശ്യം, ലൂസിഫർ എന്നിവയൊക്കെ ആശീർവാദ് സിനിമാസിന്റെ ബാനറിൽ പിറന്നവയാണ്.മോഹൻലാലിനെ നായകനാക്കിയല്ലാതെ ആന്റണി പെരുമ്പാവൂർ സിനിമ നിർമ്മിച്ചിട്ടുണ്ടെങ്കിൽ അത് 'ആദി' മാത്രമാണ്. ആശീർവാദ് സിനിമാസ് എന്ന ബാനറിൽ ഏറെ മോഹൻലാൽ ചിത്രങ്ങൾ നിർമ്മിച്ച് മലയാള സിനിമയിലെ മുൻ നിര നിർമ്മാതാവായും ആന്റണി പെരുമ്പാവൂർ മാറി. പല ചിത്രങ്ങളിലും ചെറിയ വേഷങ്ങളിൽ മുഖം കാണിച്ചിട്ടുണ്ട്.\nമലയാളത്തെ ബ്രാൻഡാക്കിയ നിർമ്മാതാവ്\nലോക സിനിമാ ഭൂപടത്തിൽ മികച്ച സിനിമകളോടെ മലയാളം അടയാളപ്പെടുത്തിയിട്ടുണ്ടെങ്കിൽ ഒരു വ്യവസായം എന്ന നിലയിൽ ഇന്ത്യയിലെ തന്നെ അത്ര വളർച്ചയില്ലാത്ത സിനിമാ മേഖലയായിരുന്നു മലയാളത്തിലേത്.ഇന്ന് മരക്കാർ അറബിക്കടലിന്റെ സിംഹത്തിലുടെ ഒടിടിയിൽപ്പോലും ലോകത്തെ ശ്രദ്ധേയ ബ്രാൻഡായി മലയാളം മാറിയതിന് പിന്നിൽ ഈ പെരുമ്പാവൂരുകാരന്റെ തന്ത്രം കാണാതിരിക്കാൻ കഴിയില്ല.അതിൽ എടുത്തു പറയേണ്ടത് ദൃശ്യം മാജിക്ക് തന്നെയാണ്.പുലിമുരകന്റെ നൂറു കോടി ക്ലബിലേക്കുപോലും വഴി തുറന്നത് ദൃശ്യത്തിന്റെ സമാനതകളില്ലാത്ത വിജയം തന്നെയാണ്.\nദൃശ്യം നിർമ്മിക്കുമ്പോൾ ആശിർവാദ് മൂവീസിനു ചെലവു 15 കോടി രൂപയാണ്. എന്നാൽ തിയറ്ററിലെ വരുമാനവും അവകാശ വിൽപനയും എല്ലാം ചേർന്നു ദൃശ്യം നടത്തിയതു 100 കോടി രൂപയുടെ ബിസിനസാണ്. ദൃശ്യത്തിന്റെ ചൈനീസ് പതിപ്പു നടത്തിയത് 17 കോടി ഡോളർ ബിസിനസാണ്. ചൈനയുടെ ഇടത്തരം സിനിമാ ബിസിനസിൽ നടന്ന ഈ കച്ചവടം വൻകിടക്കാരെപ്പോലും ഞെട്ടിച്ചു. ഒരു കോടിയോളം രൂപയ്ക്കാണു ദൃശ്യം ചൈനയിലേക്കു വിറ്റതെന്നാണു സൂചന.\nമോഹൻലാലിന്റെ താരമൂല്യവും പൃഥിരാജിന്റെ മികവും ചേർത്തുണ്ടാക്കിയ 'ലൂസിഫർ' കലക്റ്റു ചെയ്തത് 200 കോടിയാണ്. അതായത് ദൃശ്യത്തിന്റെ കലക്ഷന്റെ നേരെ ഇരട്ടി. അതിനു മുൻപൊരിക്കലും മലയാള സിനിമ ഇതുപോലൊരു കച്ചവടം കണ്ടിട്ടില്ല. തുടർ വിജയവും കണ്ടിട്ടില്ല. ലൂസിഫർ വന്നതോടെ രാജ്യത്തെ എല്ലാ ഭാഷകളിൽനിന്നും റീ മേക്ക് അവകാശത്തിനായി കച്ചവടക്കാർ ഓടിയെത്തി. ചൈനപോലുള്ള രാജ്യങ്ങളിലേക്കുള്ള കച്ചവടം വേറേയും. ദൃശ്യത്തിന്റെ ആദ്യ തിരയിളക്കം കണ്ടതു ലൂസിഫറിലാണ്. ഇതുവരെ മലയാളം കാണാത്ത തരത്തിലുള്ള സിനിമയായതിനാൽ ലൂസിഫർ ആ ചെറിയ തിരയെ വൻതിരയാക്കുകയും ചെയ്തു.\nദൃശ്യം2വരുമ്പോൾ എല്ലാവരും കരുതിയത് തിയറ്ററിലേക്കാണെന്നാണ്. 20 കോടി രൂപയ്ക്കു നിർമ്മിച്ച ചിത്രം ഒടിടി കച്ചവടത്തിലൂടെ മാത്രം 30 കോടി ലാഭമുണ്ടാക്കിയെന്നാണ് സൂചന. മരയ്്ക്കാർ എത്തുന്നത് വരെ രാജ്യത്ത് ഒടിടി പ്ളാറ്റ്ഫോമിൽ നടന്ന ഏറ്റവും വലിയ കച്ചവടമാണിത്. ഇതിനു പുറമെയാണ് ഹിന്ദി, കന്നഡ, തെലുങ്ക്, തമിഴ് ഭാഷകളിലെ കച്ചവടം. 1200 കോടിക്കു കച്ചവടം നടത്തിയ ചൈനീസ് കമ്പനിതന്നെയാണു ദൃശ്യം2വാങ്ങിയത്.\nഅതായത് ചൈനീസ് അവകാശം വിറ്റതിലൂടെ മാത്രം ചിത്രം നിർമ്മാണ ചെലവു കണ്ടെത്തി. ദൃശ്യം2എത്ര കോടി ലാഭമുണ്ടാക്കിയെന്നതു രഹസ്യമാണ്. എന്നാലും 75 കോടിയിലേറെ എന്നതു വിശ്വസനീയമായ കണക്കാണ്.ദൃശ്യം എന്ന സിനിമയിലൂടെ മോഹൻലാൽ ഒരു സിനിമാ ബ്രാൻഡ് ആയി. അതു വളരെ മനോഹരമായി ഈ കോവിഡ് കാലത്തു വിൽക്കപ്പെടുകയും ചെയ്തു. സൂപ്പർ സ്റ്റാറിൽനിന്നും ബ്രാൻഡിലേക്കുള്ള പ്രയാണമാണ് രണ്ടു ദൃശ്യങ്ങളിലൂടെയും കണ്ടത്. ദൃശ്യം ഉണ്ടാക്കിയ ഉണർവാണു മരയ്ക്കാർ അറബിക്കടലിന്റെ സിംഹം എന്ന സിനിമയുടെ രാജ്യാന്തര കച്ചവടത്തിനു തുടക്കമിട്ടത്. സിനിമ കണ്ട വൻകിട ഒടിടി പ്ളാറ്റ്ഫോമുകൾ ലേലം വിളിയിലെന്നപോലെയാണ് മരയ്ക്കാർ സ്വന്തമാക്കിയത്.\nഇപ്പോൾ നിർമ്മാണം തുടരുന്ന മോഹൻലാൽ സംവിധായകനായ 'ബറോസിനു' വേണ്ടി ആന്റണി പെരുമ്പാവൂർ മുടക്കുന്നതു നൂറു കോടിയിലധികം രൂപയാണ്. തുല്യമായ തുക എമ്പുരാനു വേണ്ടിയും മുടക്കുന്നു. രാജ്യത്തെ ഒരു നിർമ്മാതാവും തുടർച്ചയായി4സിനിമകൾക്കു 100 കോടിയോളം രൂപ മുടക്കിയിട്ടില്ല.കോവിഡ് പ്രതിസന്ധി മറികടന്നതും അദ്ഭുതമാണ്. മരയ്ക്കാറിനു വേണ്ടി 100 കോടി മുടക്കിയ നിർമ്മാതാവ് അതു റിലീസ് ചെയ്യാനാകാത്ത അവസ്ഥയിൽ തളരേണ്ടതാണ്. എന്നാൽ കോവിഡ് നിയന്ത്രണത്തിനിടയിൽ 30 ദിവസത്തോളം സെറ്റിലെ എല്ലാവരേയും ഒരു ഹോട്ടലിൽ താമസിപ്പിച്ചാണു ദൃശ്യം2ഷൂട്ടു ചെയ്തത്. തികച്ചും അപകടകരമായ ദൗത്യം. എല്ലാവരും പേടിച്ച് അകത്തിരിക്കുമ്പോഴായിരുന്നു ആന്റണിയും മോഹൻലാലും ജീത്തു ജോസഫും ഇറങ്ങിയത്. മരയ്ക്കാർ തിയറ്ററിൽ റിലീസ് ചെയ്യണമെങ്കിൽ ദൃശ്യം2ഒടിടിക്കു വിറ്റേ പറ്റൂവെന്നു പ്രഖ്യാപിച്ച ആന്റണി മറികടന്നതു വലിയൊരു സാമ്പത്തിക ബാധ്യതയെയാണ്. അതോടെയാണു രാജ്യത്തെ പല ഭാഷകളിലും ഉണർവുണ്ടായതും ഈ സമയത്തും കച്ചവടം നടത്താമെന്നുറപ്പിച്ചതും.\nഇവിടെയും തീരുന്നില്ല. ആന്റണി പെരുമ്പാവൂരും മോഹൻലാലും ചൈനീസ് കമ്പനികളുമായി ചേർന്നു നിർമ്മാണ കമ്പനി തുടങ്ങിക്കഴിഞ്ഞു. ഇവരായിരിക്കും മരയ്ക്കാർ ചൈനയിൽ ഡബ്ബു ചെയ്തു വിതരണം ചെയ്യുക.3000 തിയറ്ററിൽ റിലീസ് അവകാശമുള്ള കമ്പനികളുമായാണ് കരാർ. അതായത് ആശിർവാദ് എന്ന ബ്രാൻഡ് ചൈനയിൽ ഉണ്ടാക്കാൻ സാധ്യതയുള്ള മണികിലുക്കം ചെറുതല്ല. മോഹൻലാലിന്റെ മറ്റു മലയാള സിനിമകളും ഇതിലൂടെ ചൈനയിലെത്തും.\nമലയാള സിനിമയുടെ വലിയൊരു കച്ചവട ജാലകമാണു ൈചനയിലേക്കു തുറക്കുന്നത്. ദൃശ്യം റിലീസ് ചെയ്തപ്പോൾ മലയാളത്തിൽ മോഹൻലാൽ ചെയ്ത വേഷമെന്ന പരാമർശത്തോടെയായിരുന്നു റിലീസ്. ദൃശ്യം2വന്നപ്പോഴും അതുതന്നെ. ആ നടനെ നേരിൽ കാണുക എന്നതാകും മരയ്ക്കാറിലൂടെ ചൈനയിൽ നടത്തുന്നത്. ചൈനീസ് മാധ്യമങ്ങൾ ദൃശ്യത്തിന്റെ വിജയം ആഘോഷിച്ചതു മോഹൻലാലിനെ പരാമർശിച്ചുകൊണ്ടാണ്.\nമോഹൻലാലിന്റെ ജീവിതത്തിലെ ഒഴിവാക്കാനാകാത്ത വ്യക്തിയായി ആന്റണി പെരുമ്പാവൂർ മാറിക്കഴിഞ്ഞു. ലാലിന്റെ കുടുംബത്തിലെ മറ്റൊരംഗം എന്ന നിലയിലേയ്ക്കും ആന്റണി എത്തിനിൽക്കുന്നു.തന്റെ ഭാര്യയെക്കാൾ തനിക്ക് കൂടുതൽ ഇഷ്ടം ആന്റണിയോടാണെന്ന് ഭാര്യയ്ക്ക് പരാതിയുണ്ടെന്ന് മോഹൻ ലാൽ ഒരു അഭിമുഖത്തിൽ പറയുകയുണ്ടായിരുന്നു. തന്റെ സിനിമ ജീവിതത്തിലെ എല്ലാ ഉയർച്ചകൾക്കും നന്മകൾക്കും പിന്നിൽ ആന്റണിയുണ്ടെന്നും മോഹൻലാൽ കൂട്ടിച്ചേർത്തു. തന്റെ അവസാന ശ്വാസം വരെ ആന്റണി തന്നോടൊപ്പമുണ്ടെന്ന് വിശ്വസിക്കുന്നതായും മോഹൻലാൽ പറഞ്ഞിരുന്നു.\nആന്റണിക്ക് മോഹൻലാലിനോടുള്ള ആരാധനയും അടുപ്പവും സിനിമാലോകത്തെ സജീവ ചർച്ചയാണ്. ആന്റണിക്ക് ഭാര്യയാണോ ലാൽ സാറാണോ വലുത് എന്ന് ചോദിച്ചാൽ പോലും ഉത്തരം ലാൽ സാർ എന്നുതന്നെയായിരിക്കും. ഒരു അഭിമുഖത്തിൽ ആന്റണി പെരുമ്പാവൂർ തന്നെ ഇക്കാര്യം തുറന്നുപറയുന്നുണ്ട്. ഒരിക്കൽ ഭാര്യ ശാന്ത ആന്റണിയോട് ചോദിച്ചു. ഞാനും ചേട്ടനും ലാൽ സാറിനൊപ്പം ഒരു ബോട്ടിൽ യാത്ര ചെയ്യുകയാണെന്ന് വിചാരിക്കുക. ഒരു അപകടത്തിൽ പെട്ട് ലാൽ സാറും ഞാനും വെള്ളത്തിൽ വീണു. ചേട്ടൻ രക്ഷപ്പെട്ടു. ചേട്ടന് ഒരാളെ മാത്രമേ രക്ഷിക്കാൻ കഴിയൂ.ആരെയായിരിക്കും ചേട്ടൻ രക്ഷിക്കുക. ലാൽ സാറിനെ എന്നായിരുന്നു ഉത്തരം.\nലാൽ സാറിന്റെ സൗഹൃദ വലയം കണ്ടിട്ടാണ് താൻ സാറിനൊപ്പം ജോലിചെയ്യാൻ എത്തുന്നതെന്നും കൂടെയുണ്ടായിരുന്ന അനേകം ആളുകളിൽ നിന്ന് തന്നെ മറ്റൊരു തലത്തിലേയ്കക്ക് ഉയർത്തിക്കൊണ്ടു വന്നത് മോഹൻലാലാണെന്നും ആന്റണി പെരുമ്പാവൂർ വെളിപ്പെടുത്തിയിരുന്നു. തനിക്ക് ചിന്തിക്കാൻ പോലും പറ്റാത്ത അവസ്ഥയിലേയ്ക്കാണ് അദ്ദേഹം തന്നെ കൂട്ടിക്കൊണ്ട് പോയത്. തനിക്ക് തന്ന സ്ഥാനം വളരെ വലുതായിരുന്നു. ലാലേട്ടനെക്കാളുപരി ലാൽ സാറായി കാണാനാണ് തനിക്കിഷ്ടമെന്നും ആന്റണി ഒരു അഭിമുഖത്തിൽ പങ്കുവച്ചിരുന്നു.മോഹൻലാലും ഡ്രൈവർ ആന്റണിയും തമ്മിലുള്ള സൗഹൃദത്തിന്റെ കഥ ചിലപ്പോൾ ഒരു സിനിമയ്ക്കു പോലും പ്രചോദനമാകുന്നതായിരിക്കും.\nലാലിനും പഴയ ഡ്രൈവർക്കുമെതിരെ തിയേറ്ററുകാർക്കിടയിൽ അമർഷം പുകയുമ്പോൾ\nചർച്ച പരാജയം; മരയ്ക്കാർ ഒടിടിയിലേക്ക്


malayalamasika.in: Jagan :: ഇത് കേരളമാണ്.......! നമ്മളോടാ കളി........!!\nJagan :: ഇത് കേരളമാണ്.......! നമ്മളോടാ കളി........!!\nImage Credit :: http://www.underagedrinkingfacts.com/underagedrunkdrivinglaws.html\nമോട്ടോർ വാഹന നിയമത്തിൽ നിയമലംഘനങ്ങൾക്കുള്ള ശിക്ഷ കർശനമാക്കുന്നതിനു പുറമേ പിഴത്തുകയിൽ വൻ വർദ്ധനയും ഇന്നു മുതൽ നിലവിൽ വന്നു.\nനിലവിൽ ഉണ്ടായിരുന്ന പിഴത്തുകയുടെ പത്തിരട്ടി വരെയുള്ള തുകയാണ് ഇന്നു മുതൽ പിഴയായി അടയ്ക്കേണ്ടി വരിക.......!\nബോധപൂർവ്വം തന്നെ ശതമാനക്കണക്ക് പറയുന്നില്ല, തല കറങ്ങും..........!\nകഴിഞ്ഞില്ല, ഓരോ വർഷവും ഏപ്രിൽ 1 ന് പിഴത്തുക 10 ശതമാനം വർദ്ധിപ്പിക്കുകയും ചെയ്യും..........!!\nഉദാഹരണത്തിന്, ഹെൽമറ്റില്ലാതെ ഇരുചക്രവാഹനം ഓടിച്ചാൽ 100 രൂപ പിഴ ഈടാക്കിയിരുന്ന സ്ഥാനത്ത് ഇനി 1000 രൂപ ഈടാക്കും. അടുത്ത വർഷം അത് 1100 രൂപയാകും. അങ്ങനെ അങ്ങനെ.............!\nമദ്യപിച്ച് വാഹനം ഓടിച്ചാൽ 2000 രൂപ പിഴ ഈടാക്കിയിരുന്ന സ്ഥാനത്ത് ഇനി 10,000 രൂപ ഈടാക്കും.തടവ് വേറേ........! അടുത്ത വർഷം 11,000 രൂപ. (തടവ് ശിക്ഷ വർദ്ധനവിന്റെ ശതമാനക്കണക്ക് അടുത്ത ഗസറ്റിൽ........!)\nഇങ്ങനെ പോകുന്നു പട്ടിക...........!!\nദോഷം പറയരുതല്ലോ, നാലാൾ കേട്ടാൽ കുറ്റം പറയാത്ത തരത്തിൽ തന്നെയാണ് പിഴത്തുകവർദ്ധിപ്പിച്ചിരിക്കുന്നത്. ദോഷൈകദൃക്കുകൾ പ്രതിഷേധിച്ചെന്നിരിക്കും. കണ്ട ഭാവം നടിക്കരുത്.............!!\nപണത്തിന്റെ മൂല്യം കുറയുന്നതനുസരിച്ച് എല്ലാ മേഖലയിലും നിരക്കു വർദ്ധന നാം നടപ്പാക്കിയതല്ലേ.............?\nഎം.എൽ.എ മാരുടേയും എം.പി മാരുടേയും മന്ത്രിമാരുടേയും ഒക്കെ ശമ്പളവും അലവൻസും പലവട്ടം പല മടങ്ങ് വർദ്ധിപ്പിച്ചില്ലേ...........?\nകൂടാതെ, സർക്കാർ ഉദ്യോഗസ്ഥരുടെ ശമ്പളവും ആനുകൂല്യങ്ങളും പലവട്ടം വർദ്ധിപ്പിച്ചില്ലേ..........?\nഭൂമിയുടെ ന്യായവില പല തവണ വർദ്ധിപ്പിച്ചതു കൂടാതെ ഇപ്പോഴും വർദ്ധിപ്പിച്ചു കൊണ്ടേയിരിക്കുന്നില്ലേ...........?\nഭൂമി രജിസ്ട്രേഷൻ ചാർജ്ജിന്റെ കാര്യവും അങ്ങനെ തന്നെയല്ലേ..........?\nഇന്ധന വിലയുടെ കാര്യം പിന്നെ പറയുകയേ വേണ്ട. ഒരു ലക്കും ലഗാനുമില്ലാതെ ദിനംപ്രതി വർദ്ധിപ്പിച്ചു കൊണ്ടേയിരിക്കുകയല്ലേ................?\nവിദ്യുച്ഛക്തി നിരക്ക വർദ്ധനയുടെ കാര്യം പറയാതിരിക്കുന്നതല്ലേ ഭംഗി..............?\nസ്വർണ്ണത്തിന്റെ വില വർദ്ധനെ കുറിച്ച് ഓർക്കുമ്പോൾ തന്നെ പേടിയാകുന്നില്ലേ..........?\nയാതൊരു വില വർദ്ധനയും ഇല്ലാത്തത് സാധാരണക്കാരന്റെ ജീവന് മാത്രം.............!!\nഅവന്റെ ദൈനംദിന വരുമാനത്തിലും യാതൊരു വർന്ധനവും വരുന്നില്ലെന്നു മാത്രമല്ല, കുറവുണ്ടാകുന്നു താനും............!!\nഇപ്രകാരം വിലയിരുത്തുമ്പോൾ മോട്ടോർ വാഹന നിയമ ലംഘനങ്ങൾക്കുള്ള പിഴ വർദ്ധിപ്പിച്ചതിൽ അപാകത ഉണ്ടെന്ന് പറയാനാകില്ല.........!\nകാലോചിതമായ വർദ്ധന അവിടെയും ബാധകമാകുന്നത് ന്യായമല്ലേ..........?\nഅതുപോലെ തന്നെ വാഹന പരിശോധന നടത്തുന്ന പോലീസ്, മോട്ടോർ വാഹന വകുപ്പുകളിലെ ഉദ്യോഗസ്ഥരുടെ കിമ്പള വർദ്ധനയും കാലോചിതമായി വർദ്ധിപ്പിക്കേണ്ടത് ന്യായമല്ല എന്ന് പറയാനാകുമോ...........?\nമദ്യപിച്ച് വാഹനമോടിച്ചു പോയ നിങ്ങളെ പോലീസ് കയ്യോടെ പിടികൂടി എന്നിരിക്കട്ടെ. ഇന്നലെ വരെ 2000 രൂപയായിരുന്നു പിഴ.\nഒരുവിധം ഗുണമുള്ള മദ്യം പൈന്റിന് 1000 രൂപ വിലയുണ്ടെന്നിരിക്കട്ടെ. ഒരു പൈന്റിനുള്ള തുക പരിശോധിക്കുന്ന ഉദ്യോഗസ്ഥന് കിമ്പളം കൊടുത്ത് നിങ്ങൾ തലയൂരുന്നത് ന്യായം. 2000 രൂപ പിഴ ഈടാക്കാവുന്ന കേസിന് അതിൽ അധികം തുക കിമ്പളം വാങ്ങുന്നത് ന്യായമല്ലെന്ന് ഉദ്യോഗസ്ഥനും അറിയാം.\nഇന്നത്തെ കാലത്ത് 1000 രൂപയ്ക്ക് ഒരു കിലോ മീൻ പോലും കിട്ടില്ല. ആ ഉദ്യോഗസ്ഥന്റെ കഷ്ടപ്പാട് ഇന്നലെ വരെ ആരു കണ്ടു............?\nപക്ഷെ, ഇന്നു മുതൽ അങ്ങനെയല്ല.............!\nമദ്യപിച്ച് വാഹനം ഓടിച്ചാൽ 10, 000 രൂപയാണ് പിഴ............!\nആവർത്തിച്ചാൽ 15,000 രൂപ.............!!\nഎത്ര കുറഞ്ഞാലും ഒരു 5000 രൂപ കിമ്പളം വാങ്ങി കേസ് "സെറ്റിൽ" ചെയ്യുന്നത്\nന്യായമല്ലെന്ന് ആരും പറയില്ല..........!!\nഇരയ്ക്കും ലാഭം, വേട്ടക്കാരനും ലാഭം........!\nഇന്നലെ വരെ നാം 'ചീളു കേസ്' എന്ന് നിസ്സാരമായി കണ്ടിരുന്ന ഹെൽമെറ്റ്,\nസീറ്റ് ബെൽറ്റ് എന്നിവയ്ക്ക് ഇന്ന് മുതൽ വൻ 'ഡിമാന്റ് ' ആണ് ഉണ്ടായിരിക്കുന്നത്......!\nപരിശോധനയ്ക്കെത്തുന്ന ഉദ്യോഗസ്ഥർക്ക് പുതിയ വരുമാന മാർഗ്ഗമാണ് ഹെൽമെറ്റും സീറ്റ് ബെൽറ്റും തുറന്നുകൊടുത്തിരിക്കുന്നത്............!\nഇവ രണ്ടും ഉപയോഗിക്കാതുള്ള ഡ്രൈവിംഗിന് കേവലം 100 രൂപ ആയിരുന്നല്ലോ നിലവിൽ ഉണ്ടായിരുന്ന പിഴ? ഇതിൽ കിമ്പളത്തിനുള്ള സാദ്ധ്യത തീരെ കുറവായതിനാൽ പിഴയൊടുക്കി ഇര തലയൂരുകയായിരുന്നു പതിവ്. 100 രൂപയിൽ കുറഞ്ഞ തുക കിമ്പളം വാങ്ങുന്നത് തെണ്ടിത്തരമായതിനാൽ ഉദ്യോഗസ്ഥരും അതിന് മുതിരില്ലായിരുന്നു.\nഎന്നാൽ, ഇന്ന് സ്ഥിതി മാറി. 1000 രൂപയാണ് ഈ നിയമ ലംഘനത്തിന്റെ പുതിയ 'റേറ്റ് '........!\nതീർച്ചയായും ആരായാലും ''കണ്ണടച്ചു കൊണ്ട് " 500 രൂപ പാട്ടും പാടി തന്നു തലയൂരിപ്പോകും.............!\nഇരു കൂട്ടർക്കും ലാഭം.......!!\nഇനി പ്രൈവറ്റ് ബസ്സുകൾ, ചരക്കു വാഹനങ്ങൾ മുതലായവയുടെ കാര്യം പറയേണ്ടതില്ലല്ലോ..........?\nനടുറോഡിൽ കൈ കാണിച്ചു നിർത്തിയുള്ള ആ "പരിശോധന"യിൽ RC ബുക്കിനുള്ളിൽ തിരുകി വയ്ക്കുന്ന നോട്ടുകളുടെ എണ്ണം ക്രമാധികം വർദ്ധിക്കുമെന്ന കാര്യത്തിൽ തർക്കമില്ല.......!\nസോഷ്യൽ മീഡിയയിൽ ഇന്ന് വന്ന പുതുമയുള്ള ഒരു പരസ്യം കണ്ടപ്പോൾ ആണ് പിഴത്തുകയിലെ ഈ വർദ്ധന നാട്ടിൽ തൊഴിലില്ലായ്മ മൂലം കഷ്ടപ്പെടുന്ന യുവാക്കൾക്ക് അന്തസ്സുള്ള ഒരു തൊഴിലവസരം കൂടിയാണ് തുറന്നു കൊടുത്തിരിക്കുന്നത് എന്ന് മനസ്സിലായത്.......!\n"നിയമത്തെ ഭയക്കേണ്ടതില്ല........! നിങ്ങൾ ധൈര്യമായി മദ്യപിച്ചു കൊള്ളൂ.........!! നിങ്ങളേയും നിങ്ങളുടെ വാഹനത്തേയും ഞങ്ങൾ സുരക്ഷിതമായി നിങ്ങളുടെ വീട്ടിൽ എത്തിച്ചു തരും.......!കേരളത്തിൽ എല്ലാ ജില്ലയിലും സേവനം ലഭ്യം. Mobile: ......"\nപ്രതിസന്ധികളിൽ നിന്നും പുതിയ പുതിയ അവസരങ്ങളും സാദ്ധ്യതകളും കണ്ടെത്തണമെന്ന മഹാൻമാർ പറഞ്ഞിട്ടുള്ളത് ഈ യുള്ളവൻ വെറുതേ ഓർത്തു പോയി........!!\nഇപ്രകാരമുള്ള നേട്ടങ്ങൾ പലർക്കും ഉണ്ടാകുമെന്നല്ലാതെ ഖജനാവിലേക്കുള്ള വരുമാനം വർദ്ധിക്കുമെന്നോ, നിയമ ലംഘനം കുറയുമെന്നോ ഉളള തെറ്റിദ്ധാരണ ഒന്നും വച്ചുപുലർത്തേണ്ടതില്ല,\nനികുതി നിരക്കും, പിഴ നിരക്കും ന്യായമാണെങ്കിൽ ജനം അനുസരിക്കും.\nഉദ്യോഗസ്ഥർ സത്യസന്ധത പുലർത്തും.\nഅല്ലെങ്കിൽ അഴിമതിയുടെ വാതായനങ്ങൾ നാം അറിയാതെ തുറന്നു പോകും.\nഐ.എ.എസ് ഉദ്യോഗസ്ഥർക്കായുള്ള പ്രത്യേക ശിക്ഷാ നിരക്കുകൾ ''അസാധാരണ ഗസറ്റ് വിജ്ഞാപനം" ആയി ഉടൻ പുറപ്പെടുവിക്കുന്നതാണ്.


സല്‍വ ഹനീഫ, കരിപ്പൂര്\n1930-ല് കോഴിക്കോട് ജില്ലയിലെ ചെറുവാടി കൈതോട്ടില് വേണായ്‌ക്കോട് ബീരാന്‍കുട്ടി-ഖദീജ ദമ്പതികളുടെ മകനായി ജനിച്ച കെ.വി അബ്ദുര്‍റഹ്മാന് മൗലവി ജമാഅത്തെ ഇസ്‌ലാമിയുടെ ആദ്യകാല പ്രവര്‍ത്തകരില് ഒരാളും പ്രസ്ഥാനരംഗത്ത് കണിശത പുലര്‍ത്തിയ വ്യക്തിയുമായിരുന്നു. ജമാഅത്തില് പ്രവര്‍ത്തിക്കാന് തുടങ്ങിയതിന്റെ പേരില് നാട്ടില്‍നിന്ന് ബഹിഷ്‌കൃതനാവുകയും ത്യാഗങ്ങള് അനുഭവിക്കേണ്ടിവരികയും ചെയ്തു.\nപ്രസ്ഥാന കാര്യത്തില് മുഖംനോക്കാതെ സംസാരിക്കും. ദഅ്‌വാ രംഗത്തെ പ്രവര്‍ത്തനങ്ങള് കാരണം വലിയ സുഹൃദ വലയമുണ്ടായിരുന്നു. എപ്പോള് കണ്ടുമുട്ടിയാലും അല്ലാഹുവിനെ കുറിച്ചും പ്രസ്ഥാനത്തെ കുറിച്ചും സംസാരിക്കും. താന് യാത്ര ചെയ്ത എല്ലായിടത്തും പ്രസ്ഥാനത്തിന്റെ വിത്ത് പാകിയാണ് അദ്ദേഹം കടന്നുപോയത്. ധാരാളം പേരെ പ്രസ്ഥാനത്തിലേക്ക് കൈപിടിച്ചുകൊണ്ടുവരാന് അദ്ദേഹത്തിന് കഴിഞ്ഞു. അവിടങ്ങളിലെല്ലാം പ്രബോധനം വാരിക സ്വന്തമായി വിതരണം ചെയ്തു. ഖുര്‍ആന് അദ്ദേഹത്തിന് ഒരു ഹരമായിരുന്നു.\nയാത്രയുടെ അവസാനത്തില് മൗലവി എത്തിപ്പെട്ടത് കൊണ്ടോട്ടിക്കടുത്ത പുളിക്കലായിരുന്നു. അവിടെ പ്രസ്ഥാനത്തിന്റെ കീഴില് ഒരു പള്ളി അദ്ദേഹത്തിന്റെ സ്വപ്‌നമായിരുന്നു. അതിനായി പല സ്ഥലത്തും ഓടിനടന്നു. രാവും പകലും പരിശ്രമിച്ചു. ആ സ്വപ്‌നം അല്ലാഹു നിറവേറ്റിക്കൊടുത്തു. രോഗബാധിതനാകുന്നതുവരെ നമസ്‌കാരം പള്ളിയില്‍വെച്ചായിരുന്നു.\nകുടുംബജീവിതത്തിലും പ്രസ്ഥാനത്തെ വിജയിപ്പിക്കാന് അദ്ദേഹത്തിന് കഴിഞ്ഞു. പത്തു മക്കളും മരുമക്കളും പ്രസ്ഥാനത്തില് ഉറച്ചുനില്‍ക്കാന് കാരണം അദ്ദേഹത്തിന്റെ പ്രത്യേക ശ്രദ്ധയായിരുന്നു. താന് സത്യമെന്ന് മനസ്സിലാക്കിയ കാര്യം തുറന്നുപറയുന്നതില് ആരെയും ഭയപ്പെട്ടിരുന്നില്ല.\nവി.കെ അഹ്മദ് കുട്ടി\nഫറോക്ക് കോടമ്പുഴ പ്രദേശത്തെ വിദ്യാഭ്യാസ സാംസ്‌കാരിക മേഖലകളില് സജീവസാന്നിധ്യമായിരുന്നു വി.കെ അഹ്മദ് കുട്ടി സാഹിബ്. ആദ്യകാല ജമാഅത്തെ ഇസ്‌ലാമി പ്രവര്‍ത്തകനായിരുന്നു അദ്ദേഹം. പരന്ന വായന ശീലമാക്കിയ അദ്ദേഹത്തിന്റെ അലമാറകളില് അമൂല്യമായ ഇസ്‌ലാമിക പ്രസിദ്ധീകരണങ്ങളുടെ വലിയൊരു ശേഖരം തന്നെയുണ്ട്. പ്രബോധനത്തിന്റെ ഏറ്റവും പഴയ ലക്കങ്ങള് വര്‍ഷങ്ങള് തിരിച്ച് ബൈന്റ് ചെയ്ത് സൂക്ഷിച്ചിരുന്നു. പിന്നീട് അവയെല്ലാം ഇര്‍ശാദിയ കോളേജ് ലൈബ്രറിക്ക് നല്‍കുകയുണ്ടായി. മരിക്കുന്നതിന്റെ ദിവസങ്ങള്‍ക്കു മുമ്പുവരെ ഐ.പി.എച്ച് ഇറക്കിയ പുതിയ പുസ്തകങ്ങള് അദ്ദേഹം സ്വന്തമാക്കിയിരുന്നു.\n1950-ല് കോടമ്പുഴയില് എന്.പി അഹ്മദ് കുട്ടി മെമ്മോറിയല് ലൈബ്രറി ആന്റ് റീഡിംഗ് റൂം സ്ഥാപിക്കുന്നതിലും 1960-ല് ഫറോക്ക് പേട്ടയില് ഇസ്‌ലാമിക് ലൈബ്രറി ആന്റ് റീഡിംഗ് റൂം സ്ഥാപിക്കുന്നതിലും അദ്ദേഹം നേതൃത്വം വഹിച്ചു. കുളങ്ങരപ്പാടത്ത് ഐഡിയല് ബ്രദര്‍ഹുഡ് എന്ന പൊതുവേദിക്ക് രൂപം നല്‍കുന്നതില് മുന്‍നിരയിലുണ്ടായിരുന്ന അദ്ദേഹം അതിന്റെ ലൈബ്രേറിയനായി ഏറെക്കാലം സേവനം ചെയ്തു. ഇര്‍ശാദിയ സ്ഥാപനങ്ങളുടെ മേല്‍കമ്മിറ്റിയായ ഇസ്‌ലാമിക് എജുക്കേഷനല് മൂവ്‌മെന്റിന്റെ പ്രഥമ സെക്രട്ടറിയായ അദ്ദേഹം കുളങ്ങരപ്പാടം നുസ്‌റത്തുല് ഇസ്‌ലാം മദ്‌റസയുടെ സെക്രട്ടറി, ഫറോക്ക് പേട്ട തഅ്‌ലീമുല് ഇസ്‌ലാം സെക്കന്ററി സെന്ററിന്റെ സ്ഥാപകാംഗം എന്നീ നിലകളിലും പ്രവര്‍ത്തിച്ചിട്ടുണ്ട്. ജമാഅത്ത് സമ്മേളനങ്ങളുടെ പ്രചാരണപ്രവര്‍ത്തനങ്ങള്‍ക്ക് ബോര്‍ഡുകള്, ബാനറുകള്, ഗേറ്റുകള് എന്നിവ തയാറാക്കുന്നതില് പുതിയ രീതി കണ്ടെത്തിയ അഹ്മദ് കുട്ടി സാഹിബ് കലാകാരന് കൂടിയായിരുന്നു.\nജില്ലാ മജിസ്‌ട്രേറ്റ് കോടതിയില് സൂപ്രണ്ടായി വിരമിച്ച അദ്ദേഹം സഹപ്രവര്‍ത്തകര്‍ക്ക് പ്രിയപ്പെട്ടവനായിരുന്നു. കൂടുതല് ജോലി വരുന്ന സമയത്ത് ഡ്യൂട്ടി സമയം കഴിഞ്ഞ് രാത്രി വരെ ഓഫീസിലിരുന്ന് പണിയെടുത്ത് മാതൃക കാണിച്ചു. ആള് കേരള ഹോമിയോപ്പതിക് അസോസിയേഷന്റെ അംഗമായിരുന്ന അദ്ദേഹം പ്രദേശത്തെ പാവപ്പെട്ട രോഗികള്‍ക്ക് ആശ്വാസമായിരുന്നു. ഭാര്യ മറിയംബിയും ഒന്‍പത് മക്കളും പ്രസ്ഥാനപ്രവര്‍ത്തനങ്ങളില് സജീവരാണ്.\nഅബ്ദുല് അസീസ് നിലാവ്\nആലത്തൂര് ഏരിയയിലെ വെങ്ങന്നൂര് വനിതാ ഹല്‍ഖാംഗവും ഓര്‍ഗനൈസറുമായിരുന്നു സൈനബ ടീച്ചര്. പഠനാര്‍ഹമായ അവരുടെ ക്ലാസുകള് ഒരുപാട് പേരെ പ്രസ്ഥാനത്തിലേക്ക് ആകര്‍ഷിച്ചു. പ്രാരാബ്ധങ്ങളൊന്നും പ്രസ്ഥാന പ്രവര്‍ത്തനത്തിന് തടസ്സമായില്ല. ആലത്തൂര് അല്‍മനാര് മദ്‌റസയിലും വെങ്ങന്നൂര് ഖിദ്മത്തുല് ഇസ്‌ലാം മദ്‌റസയിലും സേവനമനുഷ്ഠിച്ച ടീച്ചര്‍ക്ക് വലിയൊരു ശിഷ്യഗണമുണ്ട്. ഭര്‍ത്താവ് പരേതനായ ഹസനിക്കയുടെ പൂര്‍ണമായ സഹകരണവും സഹായവുമാണ് സൈനബ ടീച്ചറെ പ്രസ്ഥാന പ്രവര്‍ത്തനങ്ങളില് സജീവമാക്കിയത്.\nജമീല യൂസുഫ് വെങ്ങന്നൂര്\nകെ.എം ജമാല് മുഹമ്മദ്\nഅനുപമമായ വ്യക്തിത്വത്തിനും ഇഛാശക്തിക്കും ഉടമയായിരുന്നു മലപ്പുറം പെരിമ്പലം സ്വദേശി കെ.എം ജമാല് മുഹമ്മദ്. പ്രദേശത്തെ പ്രസ്ഥാനപ്രവര്‍ത്തനങ്ങളുടെ നെടുംതൂണായിരുന്നു അദ്ദേഹം. വാഹനാപകടത്തില് സംഭവിച്ച അദ്ദേഹത്തിന്റെ വിേയാഗം വലിയ ആഘാതമായിരുന്നു.\nനിരവധി പ്രതികൂല സാഹചര്യങ്ങള്‍ക്കിടയിലും പ്രസ്ഥാനത്തിന് അഭിമാനിക്കാവുന്ന രണ്ട് പള്ളികള് പെരിമ്പലത്ത് സ്ഥാപിക്കപ്പെട്ടത് ജമാല് സാഹിബിന്റെ ഇഛാശക്തി കൊണ്ടാണ്. പെരിമ്പലത്തെ ഇസ്‌ലാമിക പ്രവര്‍ത്തനങ്ങളുടെ ആസ്ഥാനമായ ഇസ്‌ലാമിക് സെന്ററും അതോടനുബന്ധിച്ച് ഉയര്‍ന്നു. പെരിമ്പലം അല്‍ഹുദ ഇസ്‌ലാമിക് ട്രസ്റ്റിന്റെ ചെയര്‍മാന് സ്ഥാനം വഹിച്ചുണ്ട്.\nചെറുപ്പം മുതലേ ബിസിനസ് രംഗത്തായിരുന്ന അദ്ദേഹം, ഇടക്ക് ഗള്‍ഫിലും ജോലിനോക്കി. വ്യക്തി ജീവിതത്തിലെ സൗമ്യതയും സത്യസന്ധതയും അദ്ദേഹത്തെ പൊതുസമ്മതനാക്കി. മഞ്ചേരി കെ.പി.എം ഹോള്‍സെയ്ല് ഏജന്‍സി, മലബാര് ഹോള്‍സെയ്‌ലേഴ്‌സ് എന്നീ റേഷന് ഹോള്‍സെയ്ല് ഡിപ്പോകളുടെ മാനേജറായിരുന്ന അദ്ദേഹം ഔദ്യോഗിക ജീവിതത്തില് കറപുരളാത്ത വ്യക്തിത്വമായിരുന്നുവെന്നത് ആ രംഗത്തെ ഉന്നത ഉദ്യോഗസ്ഥര് തന്നെ സാക്ഷ്യപ്പെടുത്തുന്നു.\nകുട്ടികളോടും മുതിര്‍ന്നവരോടും ഒരുപോലെ നര്‍മശൈലിയില് ഇടപഴകി. പ്രസ്ഥാനത്തെ വിമര്‍ശിക്കുന്നവര്‍ക്ക് സൗമ്യതയോടെ മറുപടി നല്‍കി. മത-രാഷ്ട്രീയ-സംഘടനാ വ്യത്യാസമന്യേ ഏവരുടെയും മതിപ്പും ബഹുമാനവും നേടാന് സാധിച്ചു. ഉദാരമതിയായിരുന്നു. കടമായും സംഭാവനയായും നിരവധി പേര് അദ്ദേഹത്തില്‍നിന്ന് സഹായം സ്വീകരിച്ചിരുന്നു. എന്നാല്, സഹായം ഏറ്റുവാങ്ങിയവര്‍ക്കും ജമാല് സാഹിബിനും പുറമെ മൂന്നാമതൊരാള് അക്കാര്യം അറിഞ്ഞതേയില്ല. ഭാര്യയും രണ്ട് ആണ്‍മക്കളും മൂന്ന് പെണ്‍കുട്ടികളും അടങ്ങുന്ന കുടുംബത്തെ തികഞ്ഞ ഇസ്‌ലാമിക ചിട്ടയിലും പ്രസ്ഥാന ചുറ്റുപാടിലും അദ്ദേഹം വളര്‍ത്തി.\nകെ.എം.എ സലാം പെരിമ്പലം\nതിരൂരങ്ങാടി കരുമ്പില് പ്രദേശത്ത് ഇസ്‌ലാമിക പ്രസ്ഥാനത്തിന്റെ സജീവ സഹചാരിയും അനുഭാവിയുമായിരുന്നു എം.കെ ഹുസൈന് സാഹിബ്. ചെറുപ്പം മുതലേ ഇസ്‌ലാമിക പ്രസ്ഥാനത്തോടൊപ്പം സഞ്ചരിക്കാന് അദ്ദേഹത്തിന് ഭാഗ്യം സിദ്ധിച്ചു. പ്രദേശത്തെ ആദ്യകാല ജമാഅത്ത് പ്രവര്‍ത്തകനായ എം.കെ അബ്ദുര്‍റഹ്മാന് സാഹിബ് അദ്ദേഹത്തിന്റെ മൂത്ത സഹോദരനായിരുന്നു.\nദീര്‍ഘകാലം സുഊദി അറേബ്യയിലെ അല് ഹസയില് പ്രവാസിയായിരുന്നു. ആറു വര്‍ഷത്തോളമായി നാട്ടില് വന്നതിനു ശേഷം പ്രസ്ഥാനത്തിന്റെ എല്ലാ രംഗങ്ങളിലും സജീവ സാന്നിധ്യമായിരുന്നു. കക്ഷി ജാതി മതഭേദമന്യേ എല്ലാവരോടും നല്ല ബന്ധമുണ്ടായിരുന്നു. മക്കളും മരുമക്കളും സഹോദരങ്ങളും ഇസ്‌ലാമിക പ്രസ്ഥാനത്തിന്റെ പ്രവര്‍ത്തകരും അനുഭാവികളുമാണ്.\nടി. നാസര് ചുള്ളിപ്പാറ\nഡോ. കെ.പി.ഒ സുലൈമാന്\nഇസ്‌ലാമിക പ്രസ്ഥാനത്തിന്റെ ഗുണകാംക്ഷികളിലൊരാളായിരുന്നു ഡോ. കെ.പി.ഒ സുലൈമാന്; ജമാഅത്തെ ഇസ്‌ലാമി ശൂറാംഗമായിരുന്ന തിരൂരിലെ കെ.പി.ഒ മൊയ്തീന്‍കുട്ടി ഹാജിയുടെ അനുജന്. കോഴിക്കോട് മെഡിക്കല് കോളജില്‍നിന്ന് എം.ബി.\nബി.എസ് പാസ്സായശേഷം പറവണ്ണ എം.ഇ.എസ് ആശുപത്രിയിലായിരുന്നു പ്രാക്ടീസ്. ജമാഅത്ത് അംഗങ്ങളായിരുന്ന ടി.കെ അഹമ്മദ് ഹാജി, മുത്ത്വലിബ് സാഹിബ് എന്നിവരുമായുള്ള ബന്ധം വഴി 1965-ല് അദ്ദേഹം തിരൂരില്‍നിന്ന് പയ്യന്നൂരിലേക്ക് കുടുംബസമേതം മാറിത്താമസിക്കുകയായിരുന്നു. ഇവിടെ പ്രസ്ഥാനവുമായി അടുത്ത ബന്ധം പുലര്‍ത്തുകയും സാമ്പത്തിക സഹായവും ഉപദേശ നിര്‍ദേശങ്ങളും നല്‍കുകയും ചെയ്തു. പയ്യന്നൂര് മസ്ജിദുര്‍റഹ്മയിലെ ഖുര്‍ആന് ക്ലാസിലെ സമര്‍ഥനായ വിദ്യാര്‍ഥി അദ്ദേഹമായിരുന്നു. ഇസ്‌ലാമിക പ്രസ്ഥാനത്തിന്റെ പയ്യന്നൂരിലെ സിരാകേന്ദ്രമായ പള്ളി സ്ഥാപിക്കുന്നതില് അദ്ദേഹം നേതൃപരമായ പങ്കുവഹിച്ചു. പയ്യന്നൂരിലെ റെയില്‍വേ ഗേറ്റ് മസ്ജിദ് ജുമുഅത്ത് പള്ളിയാക്കുന്നതിനും മുന്നിട്ടിറങ്ങി. 1980-ല് പയ്യന്നൂരില് ആദ്യത്തെ സി.ബി.എസ്.ഇ സ്‌കൂള് (ഐ.എസ്.ടി സ്‌കൂള്) സ്ഥാപിച്ചതും അദ്ദേഹമായിരുന്നു. അസുഖം വന്നാല് ഉറുക്കും മന്ത്രവാദവുമായി നടന്നവരുടെ ഇടയിലേക്കാണ് ഡോക്ടര് സ്‌റ്റെതസ്‌കോപ്പുമായി വന്നത്. നര്‍മം കലര്‍ന്ന സംഭാഷണങ്ങളിലൂടെ ഏത് സദസ്സിനെയും കൈയിലെടുക്കാന് അദ്ദേഹത്തിനു കഴിയുമായിരുന്നു. അസാധാരണമായ മനുഷ്യസ്‌നേഹം സൂക്ഷിച്ചിരുന്ന ഡോക്ടര് ജാതിമതഭേദമന്യേ പാവങ്ങളെ സഹായിക്കുന്നതില് ഉദാരനായിരുന്നു. എല്ലാ മതസംഘടനകളുമായും അടുത്ത ബന്ധമാണുണ്ടായിരുന്നത്. വിശുദ്ധ ഖുര്‍ആനും ജമാഅത്തെ ഇസ്‌ലാമിയും തന്റെയും കുടുംബത്തിന്റെയും ജീവിതത്തില് ആരോഗ്യകരമായ മാറ്റങ്ങള് വരുത്തിയതായി തുറന്നുപറയുമായിരുന്നു. ജമാഅത്തിന്റെ പരിപാടികളില് സജീവമായി പങ്കെടുത്തു. ഡോക്ടര് എന്ന നിലയിലും മാതൃകാപരമായിരുന്നു പ്രവര്‍ത്തനങ്ങള്. ഏതു പാതിരാവിലും ചികിത്സക്കായി മുട്ടിവിൡക്കാന് മാത്രം നാട്ടുകാരുമായി അദ്ദേഹം അടുത്തിരുന്നു. സിജി, ഫ്രൈഡേ ക്ലബ് എന്നിവ സ്ഥാപിക്കുന്നതിനും മുന്നില്‍നിന്നു. സ്വദേശമായ പറവണ്ണ ജനത ബസാറില് ഇസ്‌ലാമിക പ്രസ്ഥാനത്തിന്റെ നേതൃത്വത്തില് പള്ളി പണിയാന് സ്ഥലം വഖ്ഫ് ചെയ്തതും അദ്ദേഹമായിരുന്നു.\nഅബൂ ഇന്‍സാഫ് തിരൂര്


ഇന്ത്യ ചൊവ്വയിലെത്തിയിട്ട് ചൊവ്വാഴ്ച ആറുമാസം; മംഗള്‍യാന് ആയുസ്സ് ഇനിയും | red planet| mars| interplanetary mission| mars orbiter mission| mom| isro\nഇന്ത്യയുടെ പ്രഥമ ഗോളാന്തര ദൗത്യമായ 'മാഴ്‌സ് ഓര്‍ബിറ്റര് മിഷന്' എന്ന മംഗള്‍യാന് ചൊവ്വയുടെ ഭ്രമണപഥത്തിലെത്തിയിട്ട് മാര്‍ച്ച് 24 ന് ആറുമാസം തികയുന്നു. ആറുമാസമായിരുന്നു ദൗത്യകാലയളവ് എങ്കിലും, ഇന്ധനം ബാക്കിയുള്ളതിനാല് മംഗള്‍യാന് ഇനിയും മാസങ്ങളോളം പ്രവര്‍ത്തിക്കും\nബെംഗളൂരു: ഇന്ത്യയുടെ ആദ്യ ഗ്രഹാന്തരദൗത്യമായ മംഗള്‍യാന് ചൊവ്വയെ ചുറ്റാന് നിശ്ചയിക്കപ്പെട്ട ആറുമാസം ചൊവ്വാഴ്ച പിന്നിടുന്നു. അവിടെ പേടകത്തിന് ആറുമാസമാണ് പ്രതീക്ഷിച്ച ആയുസ്സെങ്കിലും അത് ഇനിയും മാസങ്ങളോളം കാര്യക്ഷമമായിരിക്കും.\nഇപ്പോള് 37 കിലോഗ്രാം ഇന്ധനമിശ്രിതം മംഗള്‍യാനില് ബാക്കിയുണ്ട്. ചൊവ്വയെ ചുറ്റാന് തുടങ്ങിയപ്പോഴുള്ള ആയംകൊണ്ടുതന്നെ ഉപഗ്രഹം സഞ്ചാരംതുടരും. ആവശ്യമായേക്കാവുന്ന പഥം ക്രമപ്പെടുത്തലിനാണ് ഇന്ധനം. അതിനുകഴിയുമെന്നതുകൊണ്ട് മാസങ്ങളോളം ഉപഗ്രഹത്തിന് പ്രവര്‍ത്തിക്കാനാകുമെന്നാണ് ഐ.എസ്.ആര്.ഒ. വൃത്തങ്ങള് പറയുന്നത്.\nമംഗള്‍യാന് എന്ന് വിളിപ്പേരുള്ള 'മാര്‍സ് ഓര്‍ബിറ്റര് മിഷന്-2013' 2013 നവംബര് അഞ്ചിനാണ് ശ്രീഹരിക്കോട്ടയിലെ സതീശ് ധവാന് സ്‌പേസ് സെന്ററില്‍നിന്ന് വിക്ഷേപിക്കപ്പെട്ടത്. പി.എസ്.എല്.വി. സി-25 റോക്കറ്റ് മംഗള്‍യാന് പേടകത്തെ ഭൂമിക്ക് ചുറ്റുമുള്ള താത്കാലിക പഥത്തിലാണ് എത്തിച്ചത്. തുടര്‍ന്ന് ഒരു മാസത്തോളം മംഗള്‍യാന് ഭൂമിയെ ചുറ്റിക്കൊണ്ടിരുന്നു. ഐ.എസ്.ആര്.ഒ. അതിലെ ദ്രവ ഇന്ധന എന്‍ജിന് പ്രവര്‍ത്തിപ്പിച്ച് സഞ്ചാരപഥം പടിപടിയായി വികസിപ്പിച്ചു.\nഅക്കൊല്ലം ഡിസംബര് ഒന്നിന് പുലര്‍ച്ചെ പേടകത്തെ ഭൂമിയുടെ സ്വാധീനത്തില്‍നിന്ന് മോചിപ്പിച്ച് സൂര്യന് ചുറ്റുമുള്ള പഥത്തിലാക്കി. 298 ദിവസംകൊണ്ട് പേടകം സൂര്യനെ പകുതി വലംവെച്ചു. ആ വേളയില് നടത്താനിരുന്ന പഥം തിരുത്തലുകളില് രണ്ടെണ്ണം വേണ്ടിവന്നില്ല. അതിനാല്, ഇന്ധനമിശ്രിതം ലാഭിക്കാനായി.\n2014 സപ്തംബര് 24-ന് രാവിലെയാണ് മംഗള്‍യാനെ ചൊവ്വയെ ചുറ്റാനുള്ള പഥത്തില് കയറ്റിയത്. 2015 മാര്‍ച്ച് 24-ന് അവിടെ ആറുമാസം പിന്നിടുന്നു. പേടകത്തിലെ അഞ്ച് പഠനോപകരണങ്ങള് ഇനിയുള്ള അധിക കാലയളവില് ചൊവ്വയെപ്പറ്റി കൂടുതല് വിവരങ്ങള് അയച്ചേക്കും.\nഎന്നാല്, ജൂണ് എട്ടുമുതല് 22 വരെ മംഗള്‍യാനില്‍നിന്ന് വിവരങ്ങളൊന്നും കിട്ടില്ല. ചൊവ്വയ്ക്കും ഭൂമിക്കുമിടയില് സൂര്യന് വരുന്നതാണ് കാരണം. മുന്‍കൂട്ടി കൊടുത്തിട്ടുള്ള നിര്‍ദേശങ്ങളെടുത്ത് മംഗള്‍യാന് അപ്പോഴും കുഴപ്പംകൂടാതെ പ്രവര്‍ത്തിക്കും. പക്ഷേ, അപ്പോള് അതില്‍നിന്ന് സൂചനകള് കിട്ടില്ല.\nമംഗള്‍യാന് ചൊവ്വയെപ്പറ്റി ഇതിനകം അയച്ച സൂചനകളും ചിത്രങ്ങളും അതിവിശദമായി പഠിച്ചതിനുശേഷം ഫലങ്ങള് പ്രസിദ്ധപ്പെടുത്തുമെന്നാണ് ഐ.എസ്.ആര്.ഒ. പറയുന്നത്.\nചൊവ്വയുടെ വ്യക്തമായ ചിത്രങ്ങള് മംഗള്‍യാനിലെ കളര്‍ക്യാമറ ആറുമാസത്തിനുള്ളില് അയയ്ക്കുകയുണ്ടായി. ചൊവ്വോപരിതലം പ്രതിഫലിപ്പിക്കുന്ന വികിരണങ്ങളുടെ മാപ്പ് തയ്യാറാക്കാനും മംഗള്‍യാന് സഹായിച്ചു. ഉപരിതലത്തിന്റെയും അന്തരീക്ഷത്തിന്റെയും സ്വഭാവം മനസ്സിലാക്കാന് ഇവ ഉപകരിക്കും. മീഥെയ്ന് വാതകം എവിടെയെല്ലാം എത്രമാത്രം ഉണ്ടെന്നും അത് സൂചിപ്പിച്ചേക്കും. ചൊവ്വയില് ജീവന് ഉണ്ടായിരുന്നുവെന്നതിന്റെ സൂചനയാകാം മീഥെയ്ന് (ചിത്രം കടപ്പാട്: ISRO).


"ഇനി കാണുക പുതിയ അർജന്റീനയെ" - മെസ്സി - Fanport - Sports News Malayalam\nWednesday, Nov 20, 2019 05:05 PM\nHome Football Copa America “ഇനി കാണുക പുതിയ അർജന്റീനയെ” – മെസ്സി\n“ഇനി കാണുക പുതിയ അർജന്റീനയെ” – മെസ്സി\nJune 24, 2019 - 11:29 AM\nകോപ അമേർക്കയിൽ ക്വാർട്ടറിലേക്ക് കടന്നതോടെ ടീമിന്റെയും തന്റെയും ആത്മവിശ്വാസം ഉയർന്നതായി അർജന്റീന ക്യാപ്റ്റൻ മെസ്സി. ഇന്നലെ നിർണായക മത്സരത്തിൽ ഖത്തറിനെ എതിരില്ലാത്ത രണ്ടു ഗോളുകൾക്ക് തോൽപ്പിച്ചായിരുന്നു അർജന്റീന ക്വാർട്ടറിലേക്ക് കടന്നത്. ഇതുവരെ ആത്മവിശ്വാസമില്ലായിരുന്നു. ഈ വിജയം ആത്മവിശ്വാസം തിരികെ നൽകി. ഇനി കാണുന്നത് പുതിയ അർജന്റീനയെ ആയിരിക്കും. മെസ്സി പറഞ്ഞു.\nഅർജന്റീന ഗ്രൂപ്പ് ഘട്ടത്തിലെ ആദ്യ രണ്ടു മത്സരങ്ങളിലും പതറിയിരുന്നു. അത് കൊണ്ട് തന്നെ കടുത്ത സമ്മർദ്ദത്തിൽ ആയിരുന്നു ടീം. എന്നാൽ ഇനി ക്വാർട്ടർ മുതൽ അർജന്റീനയുടെ കോപ അമേരിക്കയിലെ പുതിയ തുടക്കം ആയിരിക്കും എന്ന് മെസ്സി പറഞ്ഞു. ഖത്തറിനെതിരായ മത്സരം വിജയിക്കുമെന്ന് ഉറപ്പുണ്ടായിരുന്നു എന്നും കോപ അമേരിക്ക് കിരീടം നേടാൻ തന്റെ എല്ലാം താൻ പിച്ചിൽ നൽകും എന്നും മെസ്സി പറഞ്ഞു.\nPrevious articleറബാഡ ഐ.പി.എൽ കളിക്കുന്നത് തടയാൻ ശ്രമിച്ചുവെന്ന് ഡുപ്ലസി\nNext articleദക്ഷിണാഫ്രിക്കയ്ക്കെതിരെ നേടിയത് ടീം വര്‍ക്കിന്റെ വിജയം


Janmabhumi| ഒമിക്രോണ് സ്ഥിരീകരിച്ച രാജ്യങ്ങളില് നിന്ന് വരുന്നവരെ നിരീക്ഷിക്കുംം;കോവിഡ് രോഗികളുടെ എണ്ണം കൂടുതലുള്ള ക്ലസ്റ്ററുകളില് കര്‍ശ്ശന നിയന്ത്രണം\nDecember 01, 2021, 10:59 a.m.\nദക്ഷിണാഫ്രിക്കയില് നിന്നു വന്ന ആറു പേര്‍ക്ക് കൂടി കോവിഡ് സ്ഥിരീകരിച്ചു. ഇതോടെ മഹാരാഷ്ട്ര സര്‍ക്കാര് മാര്‍ഗനിര്‍ദ്ദേശങ്ങള് പുതുക്കി. വിദേശ രാജ്യങ്ങളില് നിന്ന് വരുന്നവര്‍ക്കെല്ലാം വിമാനത്താവളത്തില് കോവിഡ് പരിശോധന നിര്‍ബന്ധമാക്കി.\nന്യൂദല്‍ഹി : ഒമിക്രോണ് വ്യാപനത്തിന്റെ പശ്ചാത്തലത്തില് കോവിഡ് രോഗികളുടെ എണ്ണം കൂടുതലുള്ള ക്ലസ്റ്ററുകളില് നിരീക്ഷണം കര്‍ശ്ശനമാക്കാന് കേന്ദ്രസര്‍ക്കാര് നിര്‍ദ്ദേശം നല്‍കി. ഒമിക്രോണ് സ്ഥിരീകരിച്ച രാജ്യങ്ങളില് നിന്ന് വരുന്നവരുടെ വീട്ടിലെത്തി പ്രത്യേക നിരീക്ഷണം ഏര്‍പ്പെടുത്താനും ആവശ്യപ്പെട്ടിട്ടുണ്ട്.\nഅതിനിടെ ദക്ഷിണാഫ്രിക്കയില് നിന്നു വന്ന ആറു പേര്‍ക്ക് കൂടി കോവിഡ് സ്ഥിരീകരിച്ചു. ഇതോടെ മഹാരാഷ്ട്ര സര്‍ക്കാര് മാര്‍ഗനിര്‍ദ്ദേശങ്ങള് പുതുക്കി. വിദേശ രാജ്യങ്ങളില് നിന്ന് വരുന്നവര്‍ക്കെല്ലാം വിമാനത്താവളത്തില് കോവിഡ് പരിശോധന നിര്‍ബന്ധമാക്കി. നെഗറ്റീവ് ആയാല് 14 ദിവസം വീടുകളില് ക്വാറന്റീന് നില്‍ക്കണം. ഹൈ റിസ്‌ക് രാജ്യങ്ങളില്‍നിന്ന് വരുന്നവര്‍ക്ക് ഏഴു ദിനം നിര്‍ബന്ധിത ഇന്‍സ്റ്റിറ്റിയൂഷണല് ക്വാറന്റീനും ഏര്‍പ്പെടുത്തി. 2,4,7 ദിവസങ്ങളില് കോവിഡ് പരിശോധന നടത്തണം. നെഗറ്റീവ് ആയാല് വീണ്ടും ഏഴ് ദിനം വീടുകളില് ക്വാറന്റീന് കഴിയണം. മറ്റു സംസ്ഥാനങ്ങളില് നിന്ന് വരുന്നവര്‍ക്ക് 48 മണിക്കൂറിനുള്ളിലെ ആര്‍ടിപിസിആര് പരിശോധന ഫലം നിര്‍ബന്ധമാക്കുകയും ചെയ്തു.\nമഹാരാഷ്ട്രയില്‍പുതിയ വകഭേദം സ്ഥിരീകരിക്കുന്ന രാജ്യങ്ങളില് നിന്നെത്തുന്നവര് രാജ്യത്ത് കര്‍ശന നിരീക്ഷണത്തിന് വിധേയരാകണം. ആര്‍ടിപിസിആര് പരിശോധന ഫലം അറിഞ്ഞ ശേഷമേ വിമാനത്താവളം വിടാവൂ. കോവിഡ് പോസിറ്റീവെങ്കില് പ്രത്യേക നിരീക്ഷണ കേന്ദ്രത്തിലേക്ക് മാറ്റുകയും സ്രവം ജനിതക ശ്രേണീകരണത്തിന് വിധേയമാക്കുകയും ചെയ്യും. നെഗറ്റീവെങ്കില് വീട്ടില് ഒരാഴ്ച നിരീക്ഷണം. എട്ടാം ദിവസം വീണ്ടും പരിശോധന നടത്തണം. മാര്‍ഗനിര്‍ദ്ദേശങ്ങള് ലംഘിക്കുന്നവര്‍ക്കെതിരെ കര്‍ശന നടപടി സ്വീകരിക്കാനും കേന്ദ്രം സംസ്ഥാന സര്‍ക്കാരുകള്‍ക്ക് നിര്‍ദ്ദേശം നല്‍കിയിട്ടുണ്ട്.\nപുതിയ കോവിഡ് വകഭേദം സ്ഥിരീകരിക്കാത്തതിനെ തുടര്‍ന്ന് കര്‍ണാടകയില് നിന്നയച്ച ദക്ഷിണാഫ്രിക്കന് സ്വദേശിയുടെ സാമ്പിള് പരിശോധനാ ഫലം ഐസിഎംആര് ഉടന് പുറത്ത് വിടും. ഒമിക്രോണ് വ്യാപനത്തിന്റെ പശ്ചാത്തലത്തില് ഹൈ റിസ്‌ക് രാജ്യങ്ങളില് നിന്നെത്തുന്നവര്‍ക്ക് കേരളത്തിലും നിയന്ത്രണം ഏര്‍പ്പെടുത്തി തുടങ്ങി. ഇത്തരം രാജ്യങ്ങളില് നിന്നെത്തുന്നവരെ ആര്‍ടിപിസിആര് പരിശോധനക്ക് ശേഷം മാത്രമേ വിമാനത്താവളത്തില് നിന്നും പുറത്തുവിടു.\nകേന്ദ്ര സര്‍ക്കാരിന്റെ പ്രത്യേക നിര്‍ദ്ദേശത്തിന്റെ അടിസ്ഥാനത്തില് ഫലം നെഗറ്റീവാണെങ്കിലും 14 ദിവസം ക്വാറന്റൈനില് കഴിയണം. ഏഴ് ദിവസം ഹോം ക്വാറന്റൈനില് കഴിഞ്ഞ ശേഷം വീണ്ടും ആര്‍ടിപിസിആര് എടുത്ത് നെഗറ്റീവെങ്കില് ഏഴ് ദിവസം കൂടി ക്വാറന്റൈനില് കഴിയണമെന്നാണ് നിര്‍ദ്ദേശം. വിമാനത്താവളത്തില് നടത്തുന്ന ആര്‍ടിപിസിആര് പരിശോധനയില് പോസിറ്റീവെങ്കില് ഉടന് കോവിഡ് കെയര് സെന്ററിലേക്ക് മാറ്റും. വൈറസിന്റെ ഏത് വകഭേദമാണെന്ന് സ്ഥിരീകരിക്കുന്നതിനായും പരിശോധന നടത്തും.


ഉഷയെ മെഡിക്കല് കോളേജിലേക്ക് മാറ്റി | Police removed usha to medical college - Malayalam Oneindia\nഉഷയെ മെഡിക്കല് കോളേജിലേക്ക് മാറ്റി\nUpdated: Mon, Jan 7, 2013, 12:38 [IST]\nകോഴിക്കോട്: കലിക്കറ്റ് സര്‍വകലാശാല ആസ്ഥാനത്ത് നിരാഹാമനുഷ്ഠിക്കുന്ന പി.ഇ. ഉഷയെ മെയ് നാല് വെള്ളിയാഴ്ച പൊലീസ് മെഡിക്കല് കോളേജിലേക്ക് നീക്കി. ആരോഗ്യനില മോശമായതിനെ തുടര്‍ന്നാണ് പൊലീസ് ഉഷയെ മെഡിക്കല് കോളേജിലേക്കു നീക്കിയത്.\nഎന്നാല് താന് മെഡിക്കല് കോളേജിലും നിരാഹാരം തുടരുമെന്ന് ഉഷ പറഞ്ഞു. ഉഷയെ അറസ്റുചെയ്യാന് വന്നാല് പൊലീസിനെ എതിര്‍ക്കുമെന്ന് സമരസഹായസമിതി അംഗങ്ങള് പറഞ്ഞിരുന്നെങ്കിലും ആരും പൊലീസിനെ എതിര്‍ത്തില്ല. ഉഷയുടെ ആരോഗ്യസ്ഥിതി കണക്കിലെടുത്താണ് പൊലീസിനെ എതിര്‍ക്കാതിരുന്നതെന്ന് സമരസമിതി നേതാക്കള് പറഞ്ഞു.\nഈ മുന്‍ധാരണയുടെ അടിസ്ഥാനത്തില് സര്‍വകലാശാല വളപ്പില് ഉഷയെ അറസ്റുചെയ്യാനെത്തിയ പൊലീസ്സംഘം സമരസമിതി നേതാക്കളുടെ വിശദീകരണയോഗം കഴിയുന്നതുവരെ കാത്തുനിന്നു. രാവിലെ 11 മണിയോടെ ഇവരുടെ വിശദീകരണയോഗം കഴിഞ്ഞതോടെ ഉഷയെ പൊലീസ് മെഡിക്കല് കോളേജിലേക്കു കൊണ്ടു പോകുകയായിരുന്നു. സര്‍വകലാശാലയുടെ ആംബുലന്‍സിലാണ് ഉഷയെ ആശുപത്രിയിലേക്ക് കൊണ്ടുപോയത്. എന്നാല് പ്രശ്നങ്ങള് ഈ നിലയിലെത്തിയിട്ടും വൈസ് ചാന്‍സലര് തിരിഞ്ഞുനോക്കാതിരുന്നതില് പ്രതിഷേധിച്ച് പ്രവര്‍ത്തകര് പ്രതിഷേധ മുദ്രാവാക്യം മുഴക്കി.\nഉഷസംഭവത്തില് അടിയന്തര തീരുമാനം കൈക്കൊള്ളാന് സര്‍ക്കാരിന് ഫാക്സ് സന്ദേശമയച്ചിട്ടുണ്ടെന്ന് വൈസ് ചാന്‍സലര് അറിയിച്ചു. സര്‍ക്കാര് നിര്‍ദേശം ലഭിച്ചാല് ഉടന് നടപടിയെടുക്കും. സര്‍ക്കാര് നടപടി സ്വീകരിക്കുന്നതിനു മുന്‍പ് പ്രകാശന്റെ വാദം കൂടി കേള്‍ക്കുമെന്നും അദ്ദേഹം പറഞ്ഞു. വനിതാകമ്മീഷന് ഇതുവരെ ഉഷാകേസില് കൈക്കൊണ്ട നടപടിയെക്കുറിച്ച് വേണമെങ്കില് പ്രകാശന്റെ പ്രതികരണം കൂടി ആരായാമെന്ന് ഹൈക്കോടതി ആവശ്യപ്പെട്ടിരുന്നു.\nകൂടുതൽ prakasan വാർത്തകൾView All\nഉഷ കേസില് വിസി സത്യവാങ്്മൂലം നല്കണം\nപ്രകാശനെ സസ്പെന്റ് ചെയ്യാന് നിര്‍ദേശം\nപ്രകാശന്റെ സസ്പെന്‍ഷന്: മന്ത്രി ഒപ്പുവെച്ചു\nഉഷ പ്രശ്നം: വിസിയുമായുള്ള ചര്‍ച്ച അലസി\nഉഷ നിരാഹാരം അവസാനിപ്പിച്ചു\nഉഷപ്രശ്നത്തില് ഇടപെടണം: ആനന്ദ്\nഉഷ ആശുപത്രിയില് നിരാഹാരം തുടരുന്നു\nഅറസ്റു ചെയ്താലും നിരാഹാരം തുടരും: ഉഷ\nഅച്ഛന്റെ പീഡനം: മുഖ്യമന്ത്രിക്കു പരാതി നല്‍കും\nഅച്ഛന് മകളെ വ്യഭിചരിപ്പിച്ചതായി കേസ്\nkkn kurup prakasan pe usha\nതെരഞ്ഞെടുപ്പ് പ്രചരണം: സഹകരണബാങ്കുകളില് കൂട്ടമുങ്ങല്, വടക്കേ മലബാറിലെ സഹകരണസ്ഥാപനങ്ങളില് ഒഴിഞ്ഞ കസേരകൾ...


പഞ്ചാരഗുളിക I I Pancharagulika: ഹരിപ്പാട്ടെ "എലിമിനേഷന് റൌണ്ടും" പുതുപ്പള്ളിയിലെ "പരിഗണനയും"\nഇന്നലെ കണ്ടതായിരുന്നു കാഴ്ച. വെറും കാഴ്ചയല്ല, ഒരു ഒന്നൊന്നര കാഴ്ചയായിരുന്നു. മീശ വടിപ്പിച്ചു സാരിയും ഉടുപ്പിച്ചു ഏതെങ്കിലും കണ്ണീര് സീരിയലിലെ നായികാവേഷം കൊടുത്താലോ എന്ന് തോന്നിപ്പോയി ഇന്നലെ ഹരിപ്പാട്ട് സാക്ഷാല് രമേശ് ചെന്നിത്തലയുടെ കണ്ണീര് സുനാമി കണ്ടപ്പോള്. ഐഡിയ സ്റ്റാര് സിങ്ങറിലെ എലിമിനേഷന് റൌണ്ട് പോലെ കേരള രാഷ്ട്രീയത്തിലെ ഒരു എലിമിനേഷന് റൌണ്ടാണോ ഇനി ഇപ്പോ അവിടെ കണ്ടത്? കഥാനായകന് ഒടുക്കത്തെ കരച്ചില്. അത് കണ്ടിരിക്കുന്ന പെണ്ണുങ്ങളെല്ലാം കരച്ചിലോടു കരച്ചില്. മൂക്ക് പിഴിയുന്ന ഖാദര് ധാരികള്. കണ്ണ് തുടയ്ക്കുന്ന നേതാക്കള്. ഹോ എന്തായിരുന്നു പൂരം. ഒടുവില് എസ്.എം.എസ്. ഇല്ലാത്തത് കൊണ്ട് ഗായകന് പുറത്താകുന്ന പോലെ വോട്ടു തികയാത്തത് കൊണ്ട് കേരള നിയമസഭ എന്ന റിയാലിറ്റി ഷോയില് നിന്നും പടിയിറങ്ങാനാണോ ചെന്നിത്തലയുടെ വിധി? പാമോയിലില് വഴുതി വീണേക്കാവുന്ന കുഞ്ഞൂഞ്ഞിന്റെ മനസ്സില് പ്രകാശിച്ചു നില്‍ക്കുന്ന കസേര ചുളുവില് അടിച്ചു മാറ്റാമെന്ന മോഹവുമായി തെരഞ്ഞെടുപ്പില് മത്സരിക്കുന്ന ചെന്നിത്തലയെ എലിമിനേറ്റു ചെയ്യാനുള്ള നീക്കമാണോ ഹരിപ്പാട്ടെ ജനങ്ങളുടെ കണ്ണീര്? എന്തായാലും ഒന്നുറപ്പാ... കെ.കരുണാകരന്റെ മരണശേഷവും ഇന്നലെയും ചെന്നിത്തല നടത്തിയ കിടിലന് പെര്‍ഫോമന്‍സ് വഴി ചാണ്ടി മോഹിച്ചിരിക്കുന്ന മുഖ്യമന്ത്രിക്കസേര കിട്ടിയില്ലെങ്കിലും സ്വന്തം പാര്‍ട്ടിയിലെ തന്നെ ഉണ്ണിത്താന് സ്വന്തമാക്കി അനുഭവിക്കുന്ന മലയാള സിനിമയിലെ മികച്ച "സ്വഭാവ" നടനുള്ള സ്ഥാനം കിട്ടും. കിട്ടിയില്ലെങ്കില് കാര്യം കട്ടപ്പൊക. കെ.പി.സി.സി പ്രസിഡണ്ട് സ്ഥാനം പോലും ഉണ്ടാകില്ല കയ്യില് ഈ തെരഞ്ഞെടുപ്പു കഴിഞ്ഞാല്.\nഈ കണ്ണീര് നാടകത്തിനിടെ ഒരു രെന്ജിനി ഹരിദാസിന്റെ കുറവുണ്ടായിരുന്നു. പിറ്റേന്ന് നേരം വെളുത്തപ്പോള് തന്നെ അതിനുള്ള ഉരുപ്പടിയും പുതുപ്പള്ളിയില് എത്തി. മന്ത്രിമാരുടെ വീട്ടില് വിളിച്ചു ഒരു കാപ്പി പോലും തരാഞ്ഞത് കൊണ്ടുണ്ടായ ഭീകരമായ അവഗണനയില് മനം നൊന്തു കുഞ്ഞൂഞ്ഞച്ചായന്റെ കാല്‍ക്കല് വീണു സമസ്താപരാധവും ഏറ്റു പറഞ്ഞു മാമോദീസ മുങ്ങാന് വന്ന ഒരു പാവം കുഞ്ഞാട്. "സ്റ്റോക്ക് ഹോം സിണ്ട്രോം" എന്നൊരു മാനസിക നിലയെ പറ്റി കേട്ടിട്ടുണ്ട്. തട്ടിക്കൊണ്ടു പോകപ്പെട്ടവര്‍ക്ക് തട്ടിക്കൊണ്ടു പോയവരോട് ആരാധനയും സ്നേഹവും ഒക്കെ തോന്നുന്ന ഒരു തരാം സൂക്കേട്. ഗ്രനേട് എറിഞ്ഞു കാലു തകര്‍ക്കപ്പെട്ട - ഏറെക്കാലം ക്രച്ചസില് നടക്കേണ്ടി വന്ന - ഒരാള്‍ക്ക് അതിനു കാരണക്കാരായവരോട് തോന്നുന്ന വിധേയത്വത്തിന് എന്താണാവോ പേര്? അന്ന് കെ.എസ്.യു ക്കാര് പറഞ്ഞു നടന്ന പോലെ ഇനിയിപ്പോ ആ ക്രച്ചസും വേദനയുമൊക്കെ ഒരു അഭിനയം തന്നെ ആയിരുന്നോ? കള്ളന്മാര്‍ക്കല്ലേ കള്ളത്തരം കണ്ടാല് പെട്ടെന്ന് മനസ്സിലാകൂ? ഈ ചെറുപ്രായത്തില് സി.പി.എം ജില്ലാ കമ്മിറ്റി അംഗം വരെ ആയ ഒരാള്‍ക്ക് പാര്‍ട്ടി അവഗണിച്ചു എന്ന തോന്നലുണ്ടാകുമ്പോള്, കേള്‍ക്കുന്നവര്‍ക്ക് ആള് നോര്‍മല് അല്ല എന്ന് തോന്നുന്നത് സ്വാഭാവികം. അതോ ഇനിയിപ്പോ എറണാകുളത്ത് മത്സരിച്ചപ്പോള് ഇതേ കൊണ്ഗ്രസ്സുകാര് തന്നെ അടിച്ചിറക്കിയ വല്ല മഞ്ഞക്കഥയുമാണോ ഇതിനു പിന്നില്? എന്തായാലും ഒന്നുറപ്പ്. എത്തേണ്ട സ്ഥലത്ത് തന്നെ ചെന്ന് ചേര്‍ന്നു ആ അഴുക്കും. ഒരു അഭ്യര്‍ത്ഥന മാത്രമേ ഉള്ളൂ.. ഇനിയും കൂടെ കൊണ്ട് പോകാനായി വല്ലവരും ബാക്കിയുണ്ടെങ്കില് പെട്ടെന്നങ്ങ് കെട്ടിപ്പെറുക്കി എടുത്തോ... ചത്ത് കഴിഞ്ഞാല് ആദര്‍ശത്തിനായാലും ഒരു ദുര്‍ഗന്ധം വരും. അവരുടെ ഒക്കെ മനസ്സിലെ ചത്ത ആദര്‍ശം മൂലം പാര്‍ട്ടിയില് ദുര്‍ഗന്ധം വമിക്കേണ്ടല്ലോ...\nപണ്ട് ഞങ്ങള് വിളിച്ച മുദ്രാവാക്യങ്ങളൊക്കെ ഇത് പോലെ ഒരു കാപട്യത്തിന് വേണ്ടി ആയിരുന്നല്ലോ എന്നോര്‍ക്കുമ്പോള് ഒരു വിഷമം. ഉം.. പോട്ടെ അത് ഞങ്ങള് അങ്ങ് സഹിച്ചു. ഒരു സഖാവ് എങ്ങനെ ആകരുത് എന്ന് വരും തലമുറയ്ക്ക് പഠിക്കാന് ഒരു നല്ല മാതൃക കാണിച്ചു തന്നല്ലോ... നന്ദി. മേലാല് ഈ വഴിക്ക് വന്നേക്കരുത്.\nഎഴുതിയത് : ഡോ.ആര് .കെ.തിരൂര് II Dr.R.K.Tirur at 3/24/2011 12:45:00 PM\nആശയ വ്യക്തതയില്ലാത്തവര് ചര്‍ച്ചകളില് പങ്കെടുക്കുമ്പോഴുള്ള എല്ലാ പ്രശ്നവും സിന്ധു ജോയി ദൃശ്യമാധ്യമങ്ങളില് വരുമ്പോള് ഉണ്ടായിരുന്നു. അത്ഭുതമില്ല!\nതൊലിക്കട്ടിതന്നെ അഭാര തൊലിക്കട്ടി...\nഇതൊക്കെതന്നെയാണ് അഭിനവ രാഷ്ട്രീയക്കാരുടെ പുതിയ ശൈലി...കക്ഷിഭേദമന്യെ എല്ലാവരിലും ഇതു കാണുന്നു.............\nഅല്ലാതെ എന്തു പറയാൻ\nസിന്ധു ജോയിയെ പോലുള്ള ഇത്തരം അവസരവാദികളെയും, അധികാര ദുര്‍മോഹികളെയും പാര്‍ട്ടി മുന്‍പേ തന്നെ തിരിച്ചറിയേണ്ടതായിരുന്നു.. പുതുപ്പള്ളിയില് ഉമ്മന് ചാണ്ടിയുടെ തെരഞ്ഞെടുപ്പ് പൊതുയോഗത്തില് നടത്തിയ "കവല പ്രസംഗ"ത്തിന്റെ ഉപകാര സ്മരണക്ക് ഇവരെ വിശുദ്ധയായി പ്രഖ്യാപിക്കാന് ഇടയുണ്ട്..:( ഹരിപ്പാട് ചെന്നിത്തലയുടെ മുതലക്കണ്ണീര് ഉമ്മന് ചാണ്ടിയെ വെട്ടി മുഖ്യമന്ത്രി? ആകാന് ഉള്ള ശ്രമത്തിന്റെ ഭാഗമായുള്ള കള്ളകണ്ണീര് ആണ്.. കേരള രാഷ്ട്രീയത്തില് ചെന്നിത്തലയെ പോലെ വൃത്തികെട്ട രീതിയില് സാമുദായിക പ്രീണനം നടത്തുന്ന ഒരു രാഷ്ട്രീയ നേതാവ് ഉണ്ടോ എന്നത് സംശയം ആണ്.. ഇവിടെ അനാവരണം ചെയ്യപ്പെട്ടത് ഇന്നത്തെ കേരള രാഷ്ട്രീയത്തിലെ രണ്ടു അശ്ലീല മുഖങ്ങളെ ആണ്..\nസിന്ധുവിനോട് ഒരിക്കലും ‘ബഹുമാനം’ തോന്നിയിട്ടില്ല. ഒരു രാഷ്ട്രീയ പക്വതയുമില്ലാത്ത, ഏതോ മൂഢസ്വർഗ്ഗത്തിൽ കഴിയുന്ന, ഒരു ജന്മമെന്നേ തോന്നിയിട്ടുള്ളു. ഇന്നലെ റ്റിവിയിൽ നിന്നും മനസ്സിലാക്കിയത് അവർ ചെയ്തത് എന്തെന്ന് അവർക്കോ കോൺഗ്രസിനോ ഇടതിനോ കാണികൾക്കോ മനസ്സിലായിട്ടില്ല. മാധ്യമങ്ങൾ ഇനിയെങ്കിലും ഇത്തരക്കാരേ ഊതിവീർപ്പിക്കരുത്. ഇടതുപക്ഷം അവരെ സാന്ത്വനപ്പെടുത്താൻ ശ്രമിച്ചില്ല എന്നു പറയുമ്പോൾ, അവരെന്താ സുനാമീടെ ഇരയോ? എന്ന് തോന്നിപ്പോകുന്നു (ഞാനും ചുവപ്പല്ല- പത്മജയേയും ശോഭനയേയും ദിവാകരനേയും ഇപ്പോഴത്തെ ഗൌരിയേയും ദിവാകരനേയും കുരുവിളയേയും ജോസഫിനേയും കുഞ്ഞാലിയേയും കള്ളിനെ മഹത്വവൽക്കരിച്ച ജയരാജനേയും നോക്കുകൂലി അവസാനിപ്പിക്കാൻ ശ്രമിക്കാത്ത ഗുരുദാസനേയും ഹർത്താലിനെ നികൃഷടമായി ന്യായീകരിച്ച ലോറൻസിനേയും പിന്നെ ശരീര ഭാഷയിൽ ധാർഷ്ട്യവും പുച്ഛവും പ്രകടിപ്പിക്കുന്ന എല്ലാ രാഷ്ട്രീയക്കാരേയും വെറുക്കുന്ന നിഷ്പക്ഷൻ)\nസിന്ധുവിനെയും മറ്റും പറഞ്ഞിട്ട് കാര്യമില്ല. ഒരു കേഡര് പാര്‍ടിയില് സഖാക്കളെ റിക്രൂട്ട് ചെയ്യുമ്പോള് പാലിക്കേണ്ട എല്ലാ അഗ്നി പരീക്ഷകളും കടന്നുവന്നിട്ട് വേണമായിരുന്നു. ഇവര്‍ക്കൊക്കെയും ഇത്ര വലിയ സ്ഥാനങ്ങള് നല്‍കാന്."ഉണ്ണുന്നവന് അറിഞ്ഞില്ലെങ്കില് വിളമ്പുന്നവനെങ്കിലും അറിയണം" എന്ന് പറഞ്ഞ പോലെയായീ ഇപ്പോള് കാര്യങ്ങള്.\n12 2006ലും 2009ലും തെരഞ്ഞെടുപ്പില് മല്‍സരിക്കാന് അവസരം നല്‍കിയെന്ന കനത്ത പീഡനത്തെ വിവരിക്കാന് സിന്ധു വാക്കുകള് ഇല്ലാതെ കഷ്ടപ്പെടുന്നത് കാഴ്ചക്കരുടെ കണ്ണൂകളേ പൊലും ഈരനണിയിചു എന്ന യാധാര്‍ത്യം സിന്ധുവിനെ വല്ലതെ വെദനിപ്പിചു. കാഴ്ചക്കരുടെ കണ്ണൂകളെ പൊലും ഈരനണിയിചു എന്ന യാധാര്‍ത്യം സിന്ധുവിനെ വല്ലാതെ വെദനിപ്പിചു.\nകനത്ത പീഡനങ്ങള്‍ക്കു വിട ഇനി സിന്ധു "ജൊയ്" ..... കൊണ്‍ഗ്രസ്സുകാരുടെ കണ്ണിലുണ്ണിയായി , സി.പി.എം ലെ കനത്ത എകാന്തതക്കു വിടനല്‍കി ഒരു വന് പുരുഷാരം തന്നെ കാത്തിരിക്കുന്നു എന്ന യാധാര്‍ത്യം തിരിച്ചരിഞ്ഞ സിന്ധുവിനു വിജയാശംസകള്...\nഒന്നും പറയാനില്ല. മഞ്ഞളാം കുഴി അലി ആയാലും, സിന്ധു ജോയ് ആയാലും ഒന്നേ പറയാനുള്ളൂ.. ഈ പ്രസ്ഥാനത്തിന് വേണ്ടി ജയ് വിളിച്ച ഒരുപാട് സാധാരണ ജനങ്ങള് ഇവിടെയുണ്ട്.. അവര് നിങ്ങള്ക്ക് മാപ്പ് തരില്ല..സ്വയം അല്പം വില കാണുന്നു എങ്കില് പോയി ഒരു കയറെടുത്തു തൂങ്ങി ചാവൂ..\nഅവഗണനയുടെ കാര്യം ശ്രീജിത്ത് കാര്യമായി തന്നെ വിശദീകരിച്ചിട്ടുണ്ട്. ആദ്യത്തെ എസ്.എഫ്.ഐ വനിതാ ജില്ലാപ്രസിഡന്റ് എന്ന പദവിയും കൂടിയുണ്ടായിരുന്നു; എറണാകുളത്ത്. അല്ലെ?അതോ എന്റെ ഓർമ്മ പിശകോ? എന്തായാലും ഒരു ചെറുപുസ്തകം എഴുതാനുള്ളത്രയും സ്ഥാനമാനങ്ങൾ ലഭിച്ചിരുന്നു. ഇനി ഭാവിയിൽ കോൺഗ്രസ്സ് സ്ഥാനാർത്ഥി ആകാൻ ഡൽഹിയിൽ ബയോ ഡേറ്റ കൊടുക്കുമ്പോൾ കള്ളങ്ങൾ എഴുതി പിടിപ്പിക്കണ്ടല്ലോ. വേറെ പാർട്ടിയിൽ നിന്നപ്പോഴത്തേതാണെങ്കിലും ഈ വഹിച്ച പദവികൾ വച്ച് പ്രധാനമന്ത്രി സ്ഥാനാർത്തിത്വം തന്നെ ചോദിക്കാം. കോൺഗ്രസിലെ കാക്കത്തൊള്ളായിരം സെക്രട്ടറിമാരെക്കാളും വിലയുള്ളതാണല്ലോ സി.പി.എമ്മിലെ ഒരു ജില്ലാകമ്മിറ്റി അംഗത്വം പോലും! അതൊക്കെ വലിയെ മനസിലാക്കാൻ ഭാഗ്യമുണ്ടാകട്ടെ!\nമൊത്തത്തില് അടിപൊളിയാ ഇപ്പോള് വാര്‍ത്ത ചാനലുകള് കാണാന്


പരമ വൈഭവത്തിന് ഏറെയടുത്ത്\nHome » P Parameswaran Navati » പരമ വൈഭവത്തിന് ഏറെയടുത്ത്\nപദ്മശ്രീ പി. പരമേശ്വരനു നവതി പ്രണാമം – എം.എ കൃഷ്ണന് എഴുതുന്നു\nതൊണ്ണൂറാം പിറന്നാളാണ് ഏവരും പരമേശ്വര്‍ജി എന്നു വിളിച്ച് ബഹുമാനിക്കുന്ന പി. പരമേശ്വരന്. പിറന്ന് 92 വര്‍ഷമായ രാഷ്ട്രീയ സ്വയംസേവക സംഘത്തിന്റെ താത്ത്വികാചാര്യന്മാരിലെ ഈ പ്രധാനിക്ക് സാംസ്‌കാരിക കേരളം നവതി പ്രണാമമര്‍പ്പിക്കുന്നു. രാഷ്ട്രീയം, സാഹിത്യം, ദര്‍ശനം, ആത്മീയത… ഏതു മേഖലയിലും അടയാളമിട്ട അദ്ദേഹെത്തക്കുറിച്ച് ഹൃദയപൂര്‍വം ചില എഴുത്തുകള്….\nനേര്‍വഴി പോവുകയും നേരായി നടക്കുകയും ചെയ്യുക. ആരാധകരേക്കാള് അനുയായികളുണ്ടാവുക, അവരിലൂടെ ലക്ഷ്യത്തിലേക്കുള്ള യാത്രയ്ക്ക് തുടര്‍ച്ചയുണ്ടാവുക…സമര്‍പ്പിത ജീവിതങ്ങളുടെ ലക്ഷ്യസാക്ഷാത്കാരം ഇതുതന്നെയാണ്. പി. പരമേശ്വരനെന്ന പരമേശ്വര്‍ജിയോടൊപ്പം, അദ്ദേഹം പിന്തുടരുന്ന പ്രത്യയശാസ്ത്രത്തോടൊപ്പം, സംഘടനയോടൊപ്പംചേര്‍ന്ന് വളരുന്ന എംഎ സാര് എന്ന എം.എ. കൃഷ്ണന്റെ പറച്ചിലുകളില് കാലം വളര്‍ന്നതിന്റെ കാലൊച്ചയുണ്ട്, ഒരു വലിയ പ്രസ്ഥാനം പിച്ചവച്ച കാലം മുതല് പക്വത മുറ്റിയതുവരെയുള്ള ചരിത്രമുണ്ട്.\nരാജ്യത്തിന് സ്വാതന്ത്ര്യം ഉറപ്പായ കാലം, 1946-47 ലാണ് എം.എ. കൃഷ്ണന് തിരുവനന്തപുരത്ത് സംസ്‌കൃത കോളേജില് വിദ്യാര്‍ത്ഥിയായത്. അടൂരിലെ ഐവര്‍കാലയില് നിന്നുള്ള പറിച്ചുനടല്. അവിടെ നിന്നാണ് കൃഷ്ണന് രാഷ്ട്ര സേവന യാത്ര തുടങ്ങുന്നത്. അവിടെയാണ് കൃഷ്ണന് പരമേശ്വരനെ കാണുന്നത്, ചിന്തയും പ്രവൃത്തിയും കര്‍മ്മവും മാറുന്നത്.\n”സംഘത്തിന്റെ പൂര്‍ണസമയ പ്രവര്‍ത്തകനാകാനും, ഇത്രകാലം പ്രവര്‍ത്തിക്കാനും സംഘടനയ്ക്കും രാജ്യത്തിനും വേണ്ടി എന്തെങ്കിലുമൊക്കെ ചെയ്യാനും കഴിഞ്ഞത് ‘പരമേശ്വര ദര്‍ശന’ത്തിന്റെ ഫലമാണ്,” എം.എ സാര് പറയുന്നു. അത് ഒരു കാലത്തിന്റെ ചരിത്രമാകുന്നു. ചുരുക്കെഴുത്തില് അത് ഇങ്ങനെയാണ്:\nസംസ്‌കൃത കോളേജില്; വിഷയം തര്‍ക്കശാസ്ത്രം. പഠിച്ചുതുടങ്ങിയപ്പോളാണ് തോന്നിയത് തീരുമാനം സാഹസമായെന്ന്. ഒന്നും തലയില് കയറുന്നില്ല. അടൂരില് സര്‍ക്കാര് ഹൈസ്‌കൂള് അദ്ധ്യാപകനായിരുന്ന ഹരിഹരയ്യരുടെ മകന് ഗോപാലകൃഷ്ണയ്യര് അവിടെ മുതിര്‍ന്ന വിദ്യാര്‍ത്ഥിയായിരുന്നു. അദ്ദേഹത്തെ പരിചയപ്പെട്ട ഒരു ദിവസം പഠന വിഷയം കഠിനമാണെന്ന് പറഞ്ഞു. അതുകേട്ട അയ്യര്, ‘ഏയ് എളുപ്പമാണ്, പഠിക്കേണ്ടതുപോലെ പഠിച്ചാല്’ എന്ന് സമാധാനിപ്പിച്ചു. ഒരിക്കല് കോളേജ് വിട്ട് ഹോസ്റ്റലിലേക്കുള്ള വഴിയില് സംസാരിച്ചുപോകെ തര്‍ക്കശാസ്ത്രത്തെക്കുറിച്ച് പറഞ്ഞുതുടങ്ങി. ലളിതമായി, സുന്ദരമായി വിവരിച്ചു, എനിക്ക് മനസ്സിലായി. ഹോസ്റ്റലിലെത്തി മറ്റൊന്നും ചെയ്യാനില്ലെങ്കില് അടുത്തുള്ള കളിസ്ഥലത്തേക്ക് പോരുന്നോയെന്ന് ക്ഷണിച്ചു. ഞാന് പോയി. അങ്ങനെ തിരുവനന്തപുരം കോട്ടയ്ക്കകത്തെ ഹൈസ്‌കൂള് വളപ്പിലെത്തി. അവിടെ കൂറേപ്പേര് കളിക്കുന്നുണ്ടായിരുന്നു. അത് ആര്‍എസ്എസ് ശാഖയാണെന്നും താനതിലംഗമാണെന്നും അറിയിച്ച്, എന്നോട് കാത്തിരിക്കുവാന് നിര്‍ദ്ദേശിച്ച് ഗോപാലകൃഷ്ണന് അവര്‍ക്കൊപ്പം ചേര്‍ന്നു. സമാപിക്കാറായപ്പോള് എന്നേയും വിളിച്ചു. ഞാന് ചെന്നു. വട്ടമിട്ടിരുന്നപ്പോള് അവര് ചെയ്തതെല്ലാം അനുകരിച്ചു. ഉത്തിഷ്ഠ് എന്ന് സംസ്‌കൃതത്തില് പറഞ്ഞപ്പോള് എഴുന്നേറ്റു. ഉപവിഷ്ഠ് പറഞ്ഞപ്പോള് ഇരുന്നു. പാട്ടുപാടി. പ്രാര്‍ത്ഥന ചൊല്ലി. അങ്ങനെ ഒരു ആഗസ്റ്റ് മൂന്നിനായിരുന്നു എന്റെ ആര്‍എസ്എസ് ദര്‍ശനവും പ്രവേശനവും.\nശാഖകഴിഞ്ഞ് പിരിഞ്ഞപ്പോള് പലരും എന്നെ പരിചയപ്പെട്ടു. ഞാന് അത്ര പ്രധാനിയാണെന്ന് എനിക്ക് തോന്നിപ്പിച്ചു. നാളെ വരില്ലേയെന്ന് പലരും ചോദിച്ചു. ഉവ്വ് എന്നേ പറയാന് തോന്നിയുള്ളു. ഒരു ദിവസം, ഞാന് താമസിക്കുന്നതിന് അടുത്ത് പുത്തന്‍ചന്തയില് ശാഖയുണ്ടെന്നും അവിടെ പോകുന്നതാവും സൗകര്യമെന്നും പറഞ്ഞു. അങ്ങനെ പുത്തന്‍ചന്ത ശാഖയില് ചെന്നു. പരമേശ്വരന് ഇളയത് ആയിരുന്നു മുഖ്യശിക്ഷക്. കണ്ടു, പരിചയപ്പെട്ടു. അതെന്റെ ആദ്യത്തെ പരമേശ്വര ദര്‍ശനം.\nയൂണിവേഴ്‌സിറ്റി കോളേജില് ബിഎ ഓണേഴ്‌സിന് പഠിക്കുകയായിരുന്നു പി. പരമേശ്വരന് ഇളയത്. ഇടയ്ക്കിടെ സംസ്‌കൃത കോളേജില് വരും. ഞങ്ങള് അങ്ങോട്ടും പോകും. അങ്ങനെ തമ്മില്‍ത്തമ്മില് ഏറെ അടുത്തു. ശാഖകളിലും സംവാദങ്ങളിലും പരമേശ്വരന് പലതും വിശദീകരിക്കുമായിരുന്നു. ഏത് വിഷയത്തിലും കാഴ്ചപ്പാട് പറയുമായിരുന്നു. വിശദീകരണങ്ങള് നല്‍കിയിരുന്നു: അങ്ങനെയങ്ങനെ ആ വ്യക്തിത്വത്തോട് ആദരവും അനുഭാവവും അടുപ്പവും വന്നു. ആര്‍എസ്എസ്സിന്റെ ഒരു ഹേമന്ത ശിബിരം (ഡിസംബറില്) തിരുവനന്തപുരത്തിനതിര്‍ത്തിക്കടുത്ത്, തമിഴ്‌നാട്ടിലെ അംബാസമുദ്രത്തുവച്ചായിരുന്നു. അന്ന് കേരളവും തമിഴ്‌നാടും ഒരു സംസ്ഥാനമായിരുന്നു, ആര്‍എസ്എസ് സംഘടനാ സംവിധാനത്തില്. ശിബിരത്തില് പങ്കെടുത്തു. പരമേശ്വരനും ഞാനും. ഞങ്ങള് ഏറെയടുത്തു. എന്റെ ആദ്യ ആര്‍എസ്എസ് ശിബിരദര്‍ശനമായിരുന്നു അത്.\nനാളുകള് ഏറെക്കടന്നു പോയി. ഒരു ദിവസം പരമേശ്വരന് പറഞ്ഞു, ”ഞാന് വീടുവരെ പോകുന്നു, കൃഷ്ണന് വരുന്നോ.” ഞാനും കൂടി. ആലപ്പുഴ മുഹമ്മയിലെ വീട്ടില്. ഒരു ദിവസം തങ്ങിയെന്നാണോര്‍മ്മ. പഴയ ഇല്ലം. ഒരു ജ്യേഷ്ഠന്, ചില രോഗങ്ങള് ബാധിച്ചിരുന്നു. മറ്റൊരാള് എന്തോ ചെറിയ ജീവിതവൃത്തികള് ചെയ്തുപോന്നു. ഇവിടെ നിന്നാണ്, പഠിച്ച് ബിരുദം നേടി കുടുംബം പോറ്റാനുള്ള ജോലി നേടാനുദ്ദേശിച്ച് പരമേശ്വരനെ രക്ഷിതാക്കള് പഠിക്കാനയച്ചത്. പക്ഷെ, ആ കൊച്ചുകുടുംബത്തിന്റെ സംരക്ഷണത്തിനും അപ്പുറമായിരുന്നു പരമേശ്വരന്റെ ലക്ഷ്യം. വസുധൈവ കുടുംബകം എന്ന കാഴ്ചപ്പാട് അദ്ദേഹത്തില് ആവേശിച്ചു കഴിഞ്ഞിരുന്നു. അവിടെ പരമേശ്വര്‍ജിയുടെ ‘കുടുംബദര്‍ശനമായിരുന്നു’ എനിക്കന്ന്.\nതിരുവനന്തപുരത്ത് സെക്രട്ടേറിയറ്റിനടുത്ത് പുളിമൂട് ജംഗ്ഷനിലായിരുന്നു ഞാന് താമസിച്ചിരുന്ന ഹോസ്റ്റല്. പരമേശ്വര്‍ജിയുടേത് തൊട്ടടുത്ത് ഉപ്പളം ലെയ്‌നില്. അതിനടുത്ത് ഗോമത് നായകം ലൈബ്രറിയുണ്ടായിരുന്നു. കൊച്ചണ്ണന് എന്ന് വിളിച്ചിരുന്ന, പില്‍ക്കാലത്ത് ഫാക്ടില് മുതിര്‍ന്ന ഉദ്യോഗസ്ഥനായി വിരമിച്ച സദാനന്ദന്, രാമചന്ദ്രന്, ഗോപാലകൃഷ്ണന് തുടങ്ങി പലരും അവിടെ താമസിച്ചിരുന്നു. പുത്തന്‍ചന്ത ശാഖയില് അധികവും വിദ്യാര്‍ത്ഥികളായിരുന്നു. സംസ്ഥാനത്തെ എഞ്ചിനീയറിങ് കോളേജിലെ ആദ്യ ബാച്ചില്‍പ്പെട്ടവര്.\nശ്രീരാമകൃഷ്ണാശ്രമ സന്യാസി ആഗമാനന്ദ സ്വാമി തലസ്ഥാനത്തെത്തിയാല് തങ്ങുന്നത് അവിടെ അടുത്ത് പലേടങ്ങളിലായിരുന്നു. വിവേകാനന്ദ സാഹിത്യത്തിന്റെ ഇംഗ്ലീഷ്-മലയാള പുസ്തകങ്ങള് ചുമന്നുവരും. വില്‍ക്കുകയും വിതരണം ചെയ്യുകയും ചെയ്യും. പലപ്പോഴും ഞാന് താമസിക്കുന്നിടത്ത് വിശ്രമിച്ചിട്ടുണ്ട്. ഒരു ദിവസം ശാഖയില് പരമേശ്വര്‍ജി, ആഗമാനന്ദ സ്വാമികളെ കൊണ്ടുവന്നു. പ്രഭാഷണം നടത്തിച്ചു. സനാതന ധര്‍മ്മം, അതിന്റെ കാലികാവസ്ഥ, നേരിടുന്ന വെല്ലുവിളികള്, ഏറ്റെടുക്കേണ്ട ചുമതല, ലക്ഷ്യം, യുവാക്കളുടെ കര്‍ത്തവ്യം…സ്വാമിയുടെ പ്രസംഗം ഏറെ ഉത്തേജിപ്പിച്ചു. രാജ്യത്തിനും ധര്‍മ്മസംരക്ഷണത്തിനും വേണ്ടി എന്നാലാവത് ചെയ്യണമെന്ന് തോന്നിപ്പിച്ചു.\nആഗമാനന്ദസ്വാമിയുടെ പ്രസംഗം, പരമേശ്വര്‍ജിയുടെ പ്രവര്‍ത്തനങ്ങള് ഇതെല്ലാം സംഘത്തിലേക്ക് കൂടുതല് കൂടുതല് അടുപ്പിച്ചു. ഒരു ദിവസം പരമേശ്വരന് ശാഖ കഴിഞ്ഞ് വട്ടമിട്ടിരുന്ന് സംസാരിക്കവേ ശാഖകൊണ്ട് കളികള്‍ക്കും വ്യായാമങ്ങള്‍ക്കും അപ്പുറം എന്താണ് പ്രയോജനം തുടങ്ങിയ സംശയങ്ങള്‍ക്ക് വിശദീകരണം നല്‍കി: ”ലോകകാര്യങ്ങള് നമ്മള് പഠിക്കണം. അതിനോട് പ്രതികരിക്കണം. പൊതുരാഷ്ട്രീയ കാര്യങ്ങള് അറിയണം. തെരഞ്ഞെടുപ്പില് പ്രവര്‍ത്തിക്കാന് ആവശ്യവും നിര്‍ദ്ദേശവും വന്നാല് പ്രവര്‍ത്തിക്കണം; മത്സരിക്കണം,ഭരിക്കണമെന്ന സ്ഥിതിവന്നാല് ഭരിക്കണം. രാജ്യത്തിനുവേണ്ടി എന്തു ചെയ്യാന് പറഞ്ഞാലും ചെയ്യാന് തയ്യാറാകണം;.എന്തുചെയ്യാനും എന്നു പറഞ്ഞാല് എന്തുചെയ്യാനും. ” വ്യക്തതയും കൃത്യതയും ദൃഢതയുമുള്ള ആ വാക്കുകളാണ് എന്നെ പ്രചാരകനാക്കിയത്; എനിക്ക് സംഘത്തെക്കുറിച്ചും സാമൂഹ്യജീവിതത്തെക്കുറിച്ചും ഉള്‍ക്കാഴ്ച നല്‍കിയത്. പരമേശ്വര്‍ജിയായി പില്‍ക്കാലത്ത് മാറിയ പരമേശ്വരനാണതിന് കാരണമായതെന്നതില് എനിക്ക് ഏറെ അഭിമാനമുണ്ട്.\nബിഎ ഓണേഴ്‌സിന് പഠിക്കുമ്പോള് പരമേശ്വര്‍ജി മധുരയിലോ മറ്റോ സംഘ ഒടിസിയില് പങ്കെടുക്കാന് പോയി. അന്ന് തമിഴ്‌നാടും കേരളവും ഒരു പ്രാന്തം. പ്രചാരകില്ല. പ്രാന്തകാര്യവാഹ് ദക്ഷിണാമൂര്‍ത്തി, പരമേശ്വര്‍ജിയുടെ പഠനത്തെക്കുറിച്ച് ചോദിച്ചറിഞ്ഞു. ഒടിസിയില് പങ്കെടുക്കാന് പരീക്ഷ ഒഴിവാക്കിയെന്ന് പറഞ്ഞപ്പോള് ‘നോ’ എന്ന ഒറ്റവാക്കില് നിഷേധിച്ചു, പരീക്ഷയെഴുതുക, ഇപ്പോള്‍ത്തന്നെ മടങ്ങുക എന്ന നിര്‍ദ്ദേശം നല്‍കി തിരിച്ചയച്ചു. തിരികെ പോന്ന് പരീക്ഷയില് ഒന്നാം സ്ഥാനത്തോടെ പാസായി. പരമേശ്വരന്, പരമേശ്വര്‍ജിയായി മാറിയ, മാറ്റിയ നിര്‍ണായക തീരുമാനമായിരുന്നു അത്.\nകവിതയെഴുത്തില് സമര്‍ത്ഥനായിരുന്ന പരമേശ്വരനെ പലര്‍ക്കും അറിയാം. സാഹിത്യരംഗത്ത് പരമേശ്വര്‍ജിയുടെ കഴിവ് അദ്ദേഹത്തെ ആ രംഗത്ത് മാത്രമായി തളച്ചിട്ടില്ല, ലക്ഷ്യം കൃത്യമായി ഉള്ളില് അദ്ദേഹം കുറിച്ചിരുന്നുവല്ലോ.\nതലസ്ഥാനത്ത് പഠിക്കുന്ന കാലത്ത് സംഘപ്രവര്‍ത്തനത്തില് ഒപ്പമുണ്ടായിരുന്ന പ്രധാനികളായ ഒട്ടേറെപ്പേരുണ്ടായിരുന്നു പരമേശ്വര്‍ജിയ്‌ക്കൊപ്പം ശാഖകളിലും സംഘടനാ പ്രവര്‍ത്തനങ്ങളിലും. അവരില് പലരും പില്‍ക്കാലത്ത് ഉയര്‍ന്ന ഉദ്യോഗസ്ഥരായി. റൂര്‍ക്കലയിലെ പ്ലാസ്റ്റില് മുതിര്‍ന്ന ഉദ്യോഗസ്ഥനായി കുമാരന് നായര്, ഭെല്ലില് ഡെപ്യൂട്ടി ജിഎം ആയി ദിവാകരന്, രാജരാജവര്‍മ… ഇവരെപ്പോലെ ജോലി നേടാമായിരുന്നു. പരമേശ്വരന് പക്ഷേ കൃത്യമായ ലക്ഷ്യമുണ്ടായിരുന്നു. അല്ല, അത് നിയോഗമായിരുന്നു. ആ വഴിയില് ഇപ്പോഴും അദ്ദേഹം സഞ്ചലിക്കുകയും സഞ്ചരിക്കുകയും ചെയ്യുന്നു.\nഈ ലക്ഷ്യബോധത്തിലാണ് പരമേശ്വര്‍ജി കൊല്ലം ആര്‍എസ്എസ് പ്രചാരകനായി നിയുക്തനായത്. ഹിന്ദുമഹാമണ്ഡലത്തിന്റെ കൊല്ലം സമ്മേളനത്തില് സഹായക പ്രവര്‍ത്തനങ്ങളിലുടെ മുതിര്‍ന്ന നേതാക്കളായ മന്നത്തിന്റേയും ആര്. ശങ്കറിന്റേയും മറ്റും പ്രശംസ സംഘടയ്ക്കു നേടിക്കൊടുത്തത്, സംഘടനയിലേക്ക് അവരെ അടുപ്പിച്ചത്, ഹിന്ദുസംഗമം പോലുള്ള സാമൂഹ്യ വിപ്ലവങ്ങള്‍ക്ക് കാരണക്കാരനാക്കിയത്.\nജനസംഘത്തിന്റെ കേരളത്തിലെ സംഘാടനത്തിന് പരമേശ്വര്‍ജി നിയോഗിക്കപ്പെട്ടത് ചരിത്രം. ആ ചരിത്രത്തില് ചരിത്രമെഴുതി ജനസംഘത്തിന്റെ അഖിലേന്ത്യാ സമ്മേളനം കോഴിക്കോട്ട് നടത്താന് പരമേശ്വര്‍ജി കാണിച്ച സന്നദ്ധത അപാരമായ ധൈര്യപ്രകടനമായിരുന്നു. ആ സമ്മേളനത്തിന്റെ വമ്പിച്ച വിജയം കേരളത്തിന്റെയും ജനസംഘത്തിന്റേയും ചരിത്രത്തിലെ ഉജ്ജ്വല അദ്ധ്യായമാണ്. പരമേശ്വരന്, സംഘടനകളുടെ, ഓരോ ചെറുപ്രവര്‍ത്തകര് മുതല് മുതിര്‍ന്ന നേതാക്കളെ വരെ ഒരേ ചരടില് കോര്‍ത്തെടുത്ത് ഒരൊറ്റ മനസ്സോടെ, ലക്ഷ്യത്തോടെ പ്രവര്‍ത്തിക്കാന് വഴി തെളിച്ചു. അദ്ദേഹത്തിന്റെ ലക്ഷ്യബോധത്തോടെയുള്ള സംഘടനാ പ്രവര്‍ത്തന വിജയമായിരുന്നു അത്.\nഭാരതീയ വിചാരകേന്ദ്രത്തിന്റെ സ്ഥാപനവും പ്രവര്‍ത്തനവും, കന്യാകുമാരി വിവേകാനന്ദ സ്മാരകത്തിന്റെ നേതൃത്വവും ചെറുതും വലുതുമായ ഓരോ സാമൂഹ്യ-സാംസ്‌കാരിക വിഷയത്തിലും കൃത്യമായ നിലപാടുകളും വ്യക്തിജീവിതത്തിലെ ശുദ്ധിയും സുതാര്യതയും തുടങ്ങി ഓരോ രംഗത്തും ഇന്നും എന്നും പരമേശ്വര്‍ജി ആര്‍ക്കും മാതൃകയാണ്.\nകോഴിക്കോട്ടെ മഹാസമ്മേളനത്തില് ഭാരതത്തില് പുതിയൊരു രാഷ്ട്രീയ സംസ്‌കാരത്തിനും ഭരണത്തിനുമുള്ള ആഹ്വാനം നടത്തി, ആവേശമുയര്‍ത്തി, ആദര്‍ശാടിത്തറ ഭദ്രമാക്കിയാണ് പണ്ഡിറ്റ് ദീനദയാല്‍ജി, സംഘടനാ ചുമതല ഏറ്റെടുത്ത് ഉത്തരേന്ത്യയിലേക്ക് തിരിച്ചത്. ആവേശക്കൊടുമുടിയിലായിരുന്ന അണികളെ അശ്രുക്കയത്തിലും നിരാശയുടെ പാതാളത്തിലും ആഴ്ത്തിയ വാര്‍ത്തയായിരുന്നു മുഗള് സരായ് റെയിവേ സ്‌റ്റേഷന് പരിസരത്ത് ദീനദയാല്‍ജി ദുരൂഹ സാഹചര്യത്തില് കൊല്ലപ്പെട്ടുവെന്നത്. പക്ഷേ അദ്ദേഹത്തിന്റെ സന്ദേശവാഹകരായ ലക്ഷക്കണക്കിനു പ്രവര്‍ത്തകര് രാജ്യമെമ്പാടും കര്‍മ്മനിരതരായി. ദീനദയാല്‍ജിയുടെ ഏകാത്മ മാനവ ദര്‍ശനത്തിലടിസ്ഥാനമായ അന്ത്യോദയ സങ്കല്‍പ്പം സാക്ഷാത്കരിക്കാന് അഹോരാത്രം പരിശ്രമം തുടര്‍ന്നു. ദീനദയാല്‍ജി മുളപ്പിച്ച ആദര്‍ശത്തിന്റെ വിത്ത് കിളിര്‍ത്ത് വളര്‍ന്ന് വന് വടവൃക്ഷമായി, ഉത്തര്‍പ്രദേശിലും പടുകൂറ്റന് വിജയം നേടി, കേന്ദ്രത്തിലും ഭരണം നേടി, യുപിയില് യോഗിയും ദല്‍ഹിയില് മോദിയും സദ്ഭരണം നയിക്കുന്ന സംവിധാനത്തിലെത്തി നില്‍ക്കുന്ന ഈ അവസ്ഥയില് വലിയൊരു പങ്ക് പരമേശ്വര്‍ജിക്കുമുണ്ട്; ഇങ്ങനെ ലക്ഷാവധി പേരുടെ നിരന്തര ശ്രമത്തില് രാഷ്ട്രം പരം വൈഭവത്തിലേക്ക് അടുക്കുകയാണ്…\nപി. പരമേശ്വരനു നവതി പ്രണാമം


ശ്രീശാന്തിന് ശസ്ത്രക്രിയ; തിരിച്ചുവരവ് അഞ്ച് മാസത്തിനുശേഷം\nസൗരയൂഥത്തിന്റെ പരിണാമം വേഗത്തിലായിരുന്നു\nThursday 3rd May 2012 10:43am\nThursday 3rd May 2012 10:21am\nമുംബൈ: പരുക്കിനെ തുടര്‍ന്ന് ഇന്ത്യന് ഫാസ്റ്റ് ബൗളര് ശ്രീശാന്ത് അഞ്ച് മാസം കളിക്കളത്തില് നിന്ന് വിട്ടുനില്‍ക്കേണ്ടിവരും. ശ്രീശാന്തിന്റെ കാല്‍വിരലുകള്‍ക്ക് രണ്ട് ശസ്ത്രക്രിയ ഡോക്ടര്‍മാര് നിര്‍ദേശിച്ചിരിക്കുകയാണ്.\nഇരുകാല്‍വിരലിലും ശസ്ത്രക്രിയ വേണ്ടിവരുമെന്ന് ശ്രീ ട്വിറ്ററിലൂടെയാണ് അറിയിച്ചത്. ‘ രണ്ട് ശസ്ത്രക്രിയകള്‍ക്കുവേണ്ടി പോകുകയാണ്. അഞ്ച് മാസത്തെ വിശ്രമം ആവശ്യമാണ്.’ ശ്രീശാന്ത് പറഞ്ഞു.\nകഴിഞ്ഞ ആഗസ്തില് ഇംഗ്ലണ്ടിനെതിരെയുള്ള ടെസ്റ്റ് ടീമില് അണിനിരന്ന ശ്രീ അതിന് ശേഷം ഒരേയൊരു ഫസ്റ്റ് ക്ലാസ് മത്സരം മാത്രമാണ് കളിച്ചത്. ഡിസംബറില് ശസ്ത്രക്രിയ നടത്താന് ആദ്യ നിശ്ചയിച്ചിരുന്നെങ്കിലും ആയുര്‍വേദ ചികിത്സ മതിയെന്ന് ശ്രീ ആദ്യം തീരുമാനിക്കുകയായിരുന്നു.\nഓസീസിനെതിരെ ഈ വര്‍ഷം നടന്ന സി.ബി. സീരീസില് കളിക്കാമെന്ന കണക്കുകൂട്ടലിലായിരുന്നു ശ്രീശാന്ത്. എന്നാല് പരിക്ക് ഭേദമാകാത്തതിനെ തുടര്‍ന്ന് ടീമിലേക്ക് പരിഗണിച്ചില്ല. ഐ.പി.എല്ലില് രാജസ്ഥാന് റോയല്‍സ് നിരയിലുള്ള ശ്രീ ടീമിനൊപ്പം ആദ്യ ഘട്ടത്തില് സഞ്ചരിച്ചിരുന്നെങ്കിലും വൈകാതെ നാഷണല് ക്രിക്കറ്റ അക്കാദമിയിലേക്ക് മടങ്ങി.\nറോയല്‍സ് നിരയില് ശ്രീശാന്തിന് പിന്നാലെ കെവിന് കൂപ്പറും പരിക്കേറ്റ് നാട്ടിലേക്ക് മടങ്ങുന്നത് അവര്‍ക്ക് തിരിച്ചടിയായി.


ഖാസിയായി ജീവിച്ച ഒരാള് | Muhimmath\nHome » Articles , Kerala , Malappuram » ഖാസിയായി ജീവിച്ച ഒരാള്\nഖാസിയായി ജീവിച്ച ഒരാള്\nWritten By Muhimmath News on Monday, 17 October 2016 | 12:23\nഎന്താണ് ബേപ്പൂര് ഖാസി പി ടി അബ്ദുല് ഖാദിര് മുസ്‌ലിയാരുടെ പ്രാമാണ്യം? അത് അദ്ദേഹത്തിന്റെ നിലപാടുകള് തന്നെയായിരുന്നു. തീര്‍പ്പുകള് തിരഞ്ഞെടുക്കുന്നതിന് പരമ്പരാഗതമായുള്ള ഖാസി സ്ഥാനം അദ്ദേഹത്തിന് പ്രതിബന്ധമായില്ല. ഒരു നിലക്ക് പറഞ്ഞാല്, അദ്ദേഹത്തിന്റെ സാന്നിധ്യം തന്നെയായിരുന്നു അദ്ദേഹത്തിന്റെ നിലപാട്. ഖാസി പോലുള്ള സ്ഥാനങ്ങളില് ഇരിക്കുമ്പോള് 'അങ്ങനെയുമാകാം/ ഇങ്ങനെയുമാകാം' എന്ന അഴകൊയമ്പന് സമീപനങ്ങള്‍ക്ക് വലിയ സമ്മര്‍ദമുണ്ടാകുമല്ലോ. അതിനനുസരിച്ച് ആടിക്കൊടുക്കുന്ന ഒരാളായിരുന്നില്ല ബേപ്പൂര് ഖാസി.\nകേരളത്തിലെ മുസ്‌ലിംകളുടെ സാമാന്യ ജീവിതത്തില് 'മാസം ഉറപ്പിക്കുന്നവര്' എന്ന നിലയിലാണ് പൊതുവെ ഖാസിമാര് അറിയപ്പെടുന്നത്. അതിനപ്പുറം വലിയ ദൗത്യങ്ങളും ഉത്തരവാദിത്വങ്ങളും അവര്‍ക്കുണ്ടെങ്കിലും പൊതു സമൂഹത്തിനിടയില് അവര് 'നോമ്പും പെരുന്നാളും ഉറപ്പിക്കുന്നവരാ'ണ്. അങ്ങനെ അവരുടെ അറിയിപ്പുകളിലൂടെയാണ് കാപ്പാടും കൂട്ടായിയും താനൂരും തിരൂരും ബേപ്പൂരുമൊക്കെ കേരളത്തിലെ മുസ്‌ലികള്‍ക്ക് എല്ലാവര്‍ക്കും തൊട്ടടുത്ത പ്രദേശങ്ങളായിത്തീര്‍ന്നത്. പരമ്പരാഗതമായി ഖാസിമാര് ഇത് ഉറപ്പിച്ചുവരുന്നു. നബിചര്യയുടെ അടിസ്ഥാനത്തില് മുസ്‌ലിംകള് സ്വീകരിച്ചുപോരുന്ന രീതിയാണത്. മാസം കണ്ടാല് അത് അംഗീകരിക്കുക. കണക്ക് നോക്കാനോ കവടി നിരത്താനോ ഒന്നും ആരും മെനക്കെടാറില്ല.\nഎന്നാല് കേരളത്തില് മതം പരിഷ്‌കരിക്കാനിറങ്ങിയവര് അവിടെയും കൈ വെച്ചു. ലോകത്തെവിടെയുമില്ലാത്ത, എന്തിന് പുരോഗമന ഇസ്‌ലാമിന്റെ ഈറ്റങ്ങളെന്നവര് പരിചയപ്പെടുത്തുന്നിടത്തു പോലും പ്രാബല്യത്തിലില്ലാത്ത ഒരു നിലപാട് അവരിവിടെ പരീക്ഷിച്ചു. അതിനവര് ഹിലാല്‍കമ്മിറ്റി എന്ന് പേരിട്ടു.\nകണക്ക് കൂട്ടി നോക്കിയിട്ട് മാസം കാണില്ല എന്ന് മനസ്സിലായി എന്നുവെക്കുക. ഈ ദിവസം മാനത്ത് മാസപ്പിറവി കണ്ടാലും കണ്ടത് മാസമല്ലെന്ന് കണക്ക് കൂട്ടുന്ന നിലപാടാണ് ഹിലാല്‍കമ്മിറ്റി സ്വീകരിച്ചത്. കണക്കില് പിശക് പറ്റിയതല്ല, കണ്ണ് നമ്മെ പറ്റിച്ചതാണ്! കേരളത്തിലെ ഒരു വിഭാഗം മുജാഹിദുകള് ഈ സമീപനമാണ് സ്വീകരിച്ചിരുന്നത്.\nമാസം കാണില്ലെന്ന് ഹിലാല്‍കമ്മിറ്റി നേരത്തെയങ്ങ് പ്രഖ്യാപിക്കും. അതിന് ഗണിച്ചുനോക്കിയ പിന്‍ബലമുണ്ടെന്നും പറയും. പറഞ്ഞിട്ടെന്ത്? ഗണിച്ചവനെ ചന്ദ്രന് പറ്റിക്കും. കാണില്ലെന്ന് ഹിലാല് കമ്മിറ്റി പറയുന്ന ദിവസം പലയിടത്തും നാട്ടുകാര്‍ക്ക് മുമ്പില് ബാലചന്ദ്രന് പുഞ്ചിരി തൂകി നില്‍ക്കും. ഇങ്ങനെ പല ഘട്ടങ്ങളിലും പരിഹാസ്യരായ അനുഭവം പരിഷ്‌കരണവാദികള്‍ക്കുണ്ടായി. ഈ നിലപാടിന് മുസ്‌ലിംകള്‍ക്കിടയില് കാര്യമായ സ്വീകാര്യത ലഭിച്ചുമില്ല. മാത്രമല്ല, പല സമയങ്ങളിലും പുരോഗമനവാദികളെ ഒറ്റപ്പെടുത്തുകയും ചെയ്തു.\nഅങ്ങനെ അവര്‍ക്ക് തങ്ങളുടെ ആശയവുമായി മുന്നോട്ട് പോകാന് വലിയ പ്രയാസമായി. ഒരു ദിവസം പെട്ടെന്ന് നിലപാട് തിരുത്താന് വയ്യല്ലോ. അപ്പോള് പിന്നെ, ഖാസിമാരെ ഹൈജാക്ക് ചെയ്യാനാകുമോ എന്നായി നോട്ടം. അതിന് ചിലരുമായി ഒളിസൗഹൃദത്തിലാകാന് ശ്രമിക്കുകയും രാഷ്ട്രീയ സ്വാധീനം ഉപയോഗപ്പെടുത്തുകയും ചെയ്തു. ഈ തുരങ്ക സൗഹൃദ സാഹചര്യത്തെ മുറിച്ചുകടക്കുക എന്നത് സുന്നികള്‍ക്ക് അനിവാര്യമായിരുന്നു. ആ ദൗത്യത്തില് വലിയ പങ്ക് വഹിച്ച ഖാസിയായിരുന്നു പി ടി അബ്ദുല് ഖാദിര് മുസ്‌ലിയാര്.\nപരമ്പരാഗത മുസ്‌ലിംകള്‍ക്ക് ഇങ്ങനെ വലിയ തുറസ്സ് നല്‍കുന്നതായി ഈ സാഹചര്യം. ബോധ്യമായ കാര്യം മറ്റു താത്പര്യങ്ങളുടെ പേരില് ഒളിച്ചുവെക്കാനോ തിരിച്ചൊരു നിലപാട് സ്വീകരിക്കാനോ അദ്ദേഹം തുനിഞ്ഞില്ല. മാറാട് കടപ്പുറത്ത് മാസപ്പിറവി കണ്ടപ്പോള് അദ്ദേഹം സ്വീകരിച്ച നിലപാട് കേരളത്തില് വലിയ ചര്‍ച്ചകള്‍ക്കു വഴിവെച്ചിരുന്നു.1997ല് ആയിരുന്നു ഇത്. പ്രതിബദ്ധത ബോധ്യങ്ങളോടു മാത്രമെന്ന കൃത്യമായ നിലപാട് ആണ് ഖാസി അന്ന് സ്വീകരിച്ചത്.\nആകാശത്ത് കാണുന്ന അമ്പിളി ഭൂമിയിലുള്ള മുസ്‌ലിംകളുടെ സാമൂഹിക ജീവിതത്തെ പല തരത്തില് ചിട്ടപ്പെടുത്തുന്ന ഒന്നാണല്ലോ. ഒരു ഘട്ടത്തില് ഭൂമിയിലെ സാമൂഹിക ജീവിതം ആകാശത്തെ അമ്പിളിയെ ചിട്ടപ്പെടുത്താന് തുടങ്ങിയപ്പോള് അതിനെതിരെ ചരിത്രപരമായ ദൗത്യം നിര്‍വഹിച്ചു ബേപ്പൂര് ഖാസി. ഭൂമിയിലല്ല ആകാശത്ത് തന്നെയാണ് ചന്ദ്രനെ കാണേണ്ടതെന്ന് അദ്ദേഹം ബോധ്യപ്പെടുത്തി. ആകാശമാണോ ഭൂമിയാണോ മുന്നിട്ടുനില്‍ക്കേണ്ടത് എന്ന ചോദ്യം വന്ന ആ സന്ധിയില് അദ്ദേഹത്തിലെ പണ്ഡിതന് തിരഞ്ഞെടുക്കാന് പ്രയാസമുണ്ടായിരുന്നില്ല. അങ്ങനെ അമ്പിളിക്കലയിലും ചില അമ്പുകളുണ്ടെന്നു തിരിച്ചറിയുകയും അത് സമുദായത്തെ ബോധ്യപ്പെടുത്തുകയും ചെയ്ത ഒരാളായിരുന്നു ഖാസി.\nപരമ്പരാഗത സുന്നീ വിശ്വാസത്തില് കൃത്യത പുലര്‍ത്താന് അദ്ദേഹത്തിന്റെ പാരമ്പര്യം അദ്ദേഹത്തിന് കരുത്ത് പകര്‍ന്നു. ബേപ്പൂരിലെ പ്രസിദ്ധമായ ഖാസീ കുടുംബത്തിലാണ് ജനിച്ചത്. ഇവിടെ ഖാസിയായിരുന്ന മുഹമ്മദ് മുസ്‌ലിയാരുടെ മകന് ഖാസി മുഹമ്മദ് കോയ മുസ്‌ലിയാര് ആണ് അബ്ദുല് ഖാദിര് മുസ്‌ലിയാരുടെ പിതാവ്. ഖാസി മുഹമ്മദ് കോയ മുസ്‌ലിയാര് സമസ്തയുടെ സ്ഥാപക നേതാക്കളില് ഒരാളായിരുന്നു. പിന്നെ ഒന്നുകൂടിയുണ്ട്, പണ്ഡിതനായിരുന്നു അദ്ദേഹം. അറിവ് നിലപാടുകള് സ്വീകരിക്കാനുള്ളതാണ്; അത് ഒഴിഞ്ഞുമാറ്റത്തിന് ആയുധമാക്കാനുള്ളതല്ലെന്ന് അദ്ദേഹം പ്രവര്‍ത്തനത്തിലൂടെ കാണിച്ചു. ഇല്‍മിനനുസരിച്ച് എങ്ങനെ പ്രവര്‍ത്തിക്കാമെന്നാണ് ബേപ്പൂര് ഖാസി കാണിച്ചുതന്നത്.\n1969 മുതല് സമസ്ത കേരള സുന്നീ യുവജന സംഘവുമായി ബന്ധപ്പെട്ട് പ്രവര്‍ത്തിച്ചു. എറണാകുളം സമ്മേളന കാലമുള്‍പ്പെടെ സുന്നീ പ്രസ്ഥാനം സങ്കീര്‍ണമായ വഴികള് താണ്ടിയ നിര്‍ണായക ഘട്ടങ്ങളില് അതിനൊപ്പം നിന്നു. തുടക്കം മുതലേ മര്‍കസ് സംരംഭങ്ങളുടെ പ്രവര്‍ത്തകനുമായിരുന്നു ബേപ്പൂര് ഖാസി. ഗവ. അംഗീകാരമുള്ളവരാണ് ബേപ്പൂര് ഖാസിമാര്. ആ വഴിയില് 1969ലാണ് ബേപ്പൂരിന്റെ ഒന്‍പതാമത് ഖാസിയായി അബ്ദുല് ഖാദിര് മുസ്‌ലിയാര് അവരോധിതനാകുന്നത്.\nപികെഎം അബ്ദുര്‍റഹ്മാന് സഖാഫി\nLabels: Articles, Kerala, Malappuram


കീരിയും പാമ്പും എലികളും - Loose Leaf Stories\nവീട് Series Aesop stories കീരിയും പാമ്പും എലികളും\nകീരിയും പാമ്പും എലികളും\nപണ്ടൊരു വിശാലമായ പുരയിടത്തിൽ ഒരു കീരിയും ഒരു പാമ്പും കുറെ എലികളും താമസിച്ചിരുന്നു. എല്ലാവരും അന്യോന്യം ശത്രുക്കൾ. പക്ഷേ കുറെ നാളുകളായി ആ താമസം അവർ ശീലിച്ചു പോന്നു.\nഎലികളുടെ കാര്യം മഹാകഷ്ടമായിരുന്നു. അവർക്ക് കീരിയെയും പാമ്പിനെയും ഒന്നുപോലെ പേടിക്കണം. അവർക്ക് രണ്ടുപേരും രംഗത്തില്ലെന്നു ഉറപ്പു വരുത്തിയാലേ പുറത്തിറങ്ങാൻ പറ്റു.\nഅങ്ങനെയിരിക്കെ പാമ്പും കീരിയും തമ്മിൽ ഘോരയുദ്ധമാരംഭിച്ചു. എലികളെ വേട്ടയാടുന്ന കാര്യം പോലും അവർ മറന്നപോലെയായി. എലികൾക്ക് വലിയ സന്തോഷമായി. ഇനി മുതൽ ഭയമില്ലാതെ ആഹാരം തേടാം. പാമ്പും കീരിയും തമ്മിലടിച്ചു തുലയട്ടെ.\nകിട്ടിയ സന്ദർഭം പാഴാക്കാതെ പല മാളങ്ങളിൽ നിന്നായി അനേകം എലികൾ പുറത്തു വന്നു. അവർ ആലിംഗനം ചെയ്യുകയും നൃത്തം ചവിട്ടുകയും ചെയ്‌തു. പക്ഷേ എലികളുടെ ധാരണ തെറ്റി. എലികളെ കാണണ്ട താമസം പാമ്പും കീരിയും യുദ്ധമൊക്കെ നിർത്തി അത്യന്തം വീറോടെ എലികളുടെ മേൽ ചാടി വീണ് അവരെ കീറിമുറിച്ചു.\nശത്രുക്കളുടെ തനി സ്വഭാവം മറക്കരുത്. ജന്മശത്രുക്കളുമായി സഹവർത്തിത്വം അസാധ്യമാണ്.\nആത്മരക്ഷ സ്വന്തം കൈയിൽ തന്നെ\nകാട്ടിൽ അതീവസുന്ദരനായ ഒരു മുയലച്ചൻ ജീവിച്ചിരുന്നു.അവനെ കാട്ടിൽ എല്ലാവർക്കും ഇഷ്ടമായിരുന്നു. എല്ലാവരുടെയും സൗഹൃദം കിട്ടിയതോടെ ആരും തന്നെയൊന്നും ചെയ്യാനില്ല എന്നൊരു ഭാവം അവനുണ്ടായി.\nഒരു ദിവസം അവൻ പുൽത്തകിടിയിൽ വിശ്രമിച്ചു കൊണ്ടിരിക്കുകയായിരുന്നു. പെട്ടെന്ന് വേട്ടപ്പട്ടികളുടെ കുര അകലെ കേട്ടു.\nമുയലച്ചന് പേടി തോന്നി. എങ്കിലും സമാധാനിച്ചു. തനിക്കു സുഹൃത്തുക്കൾ വളരെയുണ്ടല്ലോ പലരും ശക്തരും പ്രബലരുമാണ്. ആരോടെങ്കിലും സഹായം ചോദിച്ചാൽ കിട്ടാതിരിക്കില്ല. തന്നെ സഹായിക്കാൻ അവർക്കൊക്കെ സന്തോഷമേ കാണു.\nആദ്യം മുയലച്ചൻ ചെന്നത് കുതിരയുടെ അടുത്താണ് കുതിര അമ്മാവാ, വേട്ടപ്പട്ടികൾ ഇറങ്ങിയിട്ടുണ്ട്. പിടികൂടിയാൽ അവയെന്റെ കഥ കഴിക്കും. അതുകൊണ്ട് അമ്മാവന്റെ പുറത്തുകയറി എന്നെ ദൂരെയുള്ള ഏതെങ്കിലും സുരക്ഷിത സ്ഥാനത്തു എത്തിക്കാമോ?’ മുയലച്ചൻ ചോദിച്ചു.\nകുതിര പ്രതിവചിച്ചു. ‘താങ്കളെ സഹായിക്കുന്നതിൽ എനിക്ക് സന്തോഷമേയുള്ളൂ. പക്ഷേ ഇന്നു ഞാൻ ഒരു യോദ്ധാവിനെയും കൊണ്ട് വന്നിരിക്കുകയാണ്. അദ്ദേഹം എപ്പോൾ വേണമെങ്കിലും വരാം. അപ്പോൾ എന്നെ കണ്ടില്ലെങ്കിൽ അദ്ദേഹം കോപിക്കും. അതുകൊണ്ട് നീ വേറെ ഏതെങ്കിലും സുഹൃത്തുക്കളെ കാണു. അവർ നിന്നെ സഹായിക്കാതിരിക്കില്ല’\nമുയലച്ചൻ അടുത്തതായി ചെന്നത് കാളയുടെ അടുത്താണ്.\n‘കാളച്ചേട്ടാ, കാളച്ചേട്ടാ എന്നെ വേട്ടപ്പട്ടികളിൽ നിന്ന് ഒന്നു രക്ഷിക്കാമോ? ചേട്ടന്റെ കൊമ്പുകൾകൊണ്ട് വേട്ടപ്പട്ടികളെ കുത്തിയോടിക്കാമോ?\nകാള പറഞ്ഞു. ‘അനിയനെ സഹായിക്കാൻ ഞാൻ ഒരിക്കലും പിന്നിലായിരിക്കില്ല. പക്ഷേ ഇന്ന് ഞങ്ങളുടെ വിവാഹ വാർഷികമാണ്. പൂജകളും മറ്റുമുണ്ട്. അതുകൊണ്ട് എനിക്ക് സമയം കിട്ടില്ല. നീ വേറെ സുഹൃത്തുക്കളെ കാണു. അവർ നിന്നെ തീർച്ചയായും സഹായിക്കും’\nമുയലിനു വലിയ നിരാശ തോന്നി. പക്ഷേ അവൻ സമാധാനിച്ചു, വേറെ സുഹൃത്തുക്കൾ ആരെങ്കിലും സഹായിക്കാതിരിക്കില്ല.\nതുടർന്ന് മുയലച്ചൻ കഴുതയെയും കുറുക്കനെയും ആടിനെയും പന്നിയെയും പോത്തിനേയും കണ്ടു സഹായം അഭ്യർത്ഥിച്ചു. പക്ഷേ എല്ലാവരും ഓരോരോ കാര്യം പറഞ്ഞു ഒഴിഞ്ഞു മാറി. എന്നാൽ സ്നേഹപ്രകടനത്തിൽ ആരും പിന്നോക്കമായിരുന്നില്ല.\nവേട്ടപ്പട്ടികളുടെ കുര അടുത്തു. ഇനി ആരുടെയും സഹായത്തിനു നോക്കിയിട്ടു കാര്യമില്ല. ജീവൻ രക്ഷിക്കണമെങ്കിൽ സ്വയം എന്തെങ്കിലും ചെയ്തേ പറ്റു.\nഅതാ! വേട്ടപ്പട്ടികൾ. മുയലച്ചൻ സർവശക്തിയും ഉപയോഗിച്ചു ഓടി. ഇന്ന് വരെ ഓടാത്ത വേഗതയിൽ. ഒരു തലമുടി നാരിന്റെ വ്യത്യാസത്തിൽ അവൻ വേട്ടപ്പട്ടികളിൽ നിന്നും രക്ഷനേടുകയും ചെയ്തു.\nആ സംഭവം മുയലച്ചന്റെ കണ്ണ് തുറപ്പിച്ചു. അവൻ കൂടുതൽ ബുദ്ധിമാനായി പിന്നീട് ജീവിച്ചു.\nചങ്ങാതികൾ കൂടുന്നത് അത്ര അഭിലഷണീയമല്ല. ആവശ്യങ്ങളിൽ സഹായിക്കുന്ന യഥാർത്ഥ ചങ്ങാതികളെ കിട്ടുക എന്നതാണ് പ്രധാനം.\nമുമ്പത്തെ ലേഖനംമഹാചതുരകൻറെ മിടുക്ക്\nഅടുത്ത ലേഖനംകഴുത്തിൽ മണികെട്ടിയ ഒട്ടകം


അഡ്‌ലെയ്ഡ് ക്രിക്കറ്റ് ടെസ്റ്റില് ഇന്ത്യയ്ക്ക് മുന്‍തൂക്കം. മത്സരത്തില് ഇന്ത്യ ഉയര്‍ത്തിയ 323 റണ്‍സ് വിജയലക്ഷ്യം പിന്തുടരുന്ന ഓസ്‌ട്രേലിയ നാലാം ദിനം കളി അവസാനിക്കുമ്പോള് 104/4എന്ന നിലയിലാണ്. മത്സരത്തിന്റെ അവസാന ദിനമായ നാളെ ആറ് വിക്കറ്റ് ശേഷിക്കേ 219 റണ്‍സാണ് ഓസീസിന് ജയിക്കാന് വേണ്ടത്. ബാറ്റിംഗ് ദുഷ്‌കരമായ പിച്ചില് ഓസീസ് ബാറ്റ്‌സ്മാന്‍മാരെ വേഗം പുറത്താക്കി വിജയം സ്വന്തമാക്കുകയാണ് ഇന്ത്യയുടെ ലക്ഷ്യം.\nഇന്ത്യ ഉയര്‍ത്തിയ 323 റണ്‍സ് വിജയലക്ഷ്യം പിന്തുടര്‍ന്ന ഓസീസിന്റെ തുടക്കം തന്നെ തകര്‍ച്ചയോടെയായിരുന്നു. ടീം സ്‌കോര് 44 ല് എത്തിയപ്പോഴേക്കും ഓസ്‌ട്രേലിയക്ക് ഓപ്പണര്‍മാരായ ആരോണ് ഫിഞ്ചിന്റെയും മാര്‍ക്കസ് ഹാരിസിന്റെയും വിക്കറ്റുകള് നഷ്ടമായി. പിന്നാലെ വന്ന ഉസ്മാന് ഖ്വാജയും ഹാന്‍ഡ്‌സ്‌കോബും കാര്യമായ സംഭാവനകള് നല്‍കാതെ മടങ്ങിയതോടെ ഓസീസ് പതറി. 31 റണ്‍സുമായി ഷോണ് മാര്‍ഷും 11 റണ്‍സുമായി ട്രാവിഡ് ഹെഡുമാണ് ഇപ്പോള് ക്രീസില്. ഇന്ത്യയ്ക്ക് വേണ്ടി ആര്. അശ്വിന്, മൊഹമ്മദ് ഷമി എന്നിവര് രണ്ട് വീതം വിക്കറ്റുകള് വീഴ്ത്തി.\nനേരത്തെ, 15 റണ്‍സിന്റെ ഒന്നാം ഇന്നിംഗ്‌സ് ലീഡുമായി രണ്ടാം ഇന്നിംഗ്‌സ് ആരംഭിച്ച ഇന്ത്യ 307 റണ്‍സിന് പുറത്താകുകയായിരുന്നു. ഒന്നാം ഇന്നിംഗ്‌സില് ഇന്ത്യ 250 സ്വന്തമാക്കിയിരുന്നു. എന്നാല്, ഓസീസിന്റെ ഇന്നിംഗ്‌സ് 235 ല് അവസാനിച്ചു. മൂന്ന് വീതം വിക്കറ്റുകള് നേടിയ ജസ്പ്രീത് ബുംറയും ആര്. അശ്വിനുമാണ് ഓസീസിന്റെ ഒന്നാം ഇന്നിംഗ്‌സ് 235 ല് അവസാനിപ്പിച്ചത്.


10 വർഷം മുൻപ് ഓട്ടോ ഡ്രൈവർ, ഇപ്പോള് ആസ്തി 350 കോടി, കെട്ടിപ്പൊക്കുന്നത് 30 കോടിയുടെ വീട്; ഷൈബിൻ അഷ്‌റഫിന്റെ 'ക്വട്ടേഷൻ സാമ്രാജ്യം' | Shybin Ashraf - RS 350 crore assets-traditional healer murder case\n10 വർഷം മുൻപ് ഓട്ടോ ഡ്രൈവർ, ഇപ്പോള് ആസ്തി 350 കോടി, കെട്ടിപ്പൊക്കുന്നത് 30 കോടിയുടെ വീട്; ഷൈബിൻ അഷ്‌റഫിന്റെ 'ക്വട്ടേഷൻ സാമ്രാജ്യം'\nവിദേശത്ത് ഷൈബിൻ ജോലി തരപ്പെടുത്തിക്കൊടുത്ത യുവാക്കളാണ് പിന്നീട് ഇയാളുടെ ക്വട്ടേഷൻ സംഘത്തിന്റെ ഭാഗമായതെന്നാണ് നാട്ടുകാർ പറയുന്നത്\nസുൽത്താൻ ബത്തേരി: മൈസൂരു രാജീവ് നഗറിലെ നാട്ടുവൈദ്യൻ ഷാബാ ശരീഫിന്റെ കൊലപാതകത്തിൽ മുഖ്യപ്രതി ഷൈബിൻ അഷ്‌റഫിന്റെ അത്ഭുതകരമായ സാമ്പത്തിക വളർച്ചയെക്കുറിച്ച് റിപ്പോര്‍ട്ടുകളാണ് പുറത്തുവരുന്നത്. ബത്തേരിക്കടുത്ത് മൈതാനിക്കുന്നിലെ കുടിലിൽനിന്ന് 350 കോടി രൂപയുടെ ആസ്തിയുള്ള 'പ്രവാസി വ്യവസായി'യിലേക്കുള്ള വളർച്ചയെക്കുറിച്ചാണ് പൊലീസും നാട്ടുകാരും സംസാരിക്കുന്നത്.\n30 കോടിയുടെ 'കൊട്ടാരം'\nനിലവിൽ വയനാട് സുൽത്താൻ ബത്തേരിയിൽ ഷൈബിൻ അഷ്‌റഫിനു വേണ്ടി കോടികളുടെ അത്യാഡംബര വീടിന്റെ നിർമാണം പുരോഗമിക്കുകയാണ്. ഒരു ഏക്കറോളം വിസ്തൃതിയിൽ ഇപ്പോൾ പണിതുകൊണ്ടിരിക്കുന്ന വീടിന് 30 കോടി രൂപയാണ് ചെലവ് പ്രതീക്ഷിക്കുന്നത്. അതിഥി മന്ദിരങ്ങളും വാച്ച് ടവറും ഇടനാഴികളും താമരക്കുളവുമൊക്കെയായി അത്യാഡംബര രീതിയിൽ, അറേബ്യൻ കൊട്ടാരങ്ങളുടെ മാതൃകയിലാണ് വീടിന്റെ നിർമാണം പുരോഗമിക്കുന്നത്.\nഎട്ടുവർഷം മുൻപാണ് വീടിന്റെ നിർമാണപ്രവൃത്തി ആരംഭിച്ചത്. എന്നാൽ, ഇതിനിടയിൽ ലഹരി മരുന്ന് കടത്തുകേസിൽ ദുബൈയിൽ അറസ്റ്റിലാകുകയും ജയിൽവാസം അനുഭവിക്കുകയും ചെയ്തു. പിന്നാലെ വൃക്കരോഗവും വന്നതോടെ വീടിന്റെ നിർമാണം താൽക്കാലികമായി നിർത്തിവച്ചിരിക്കുകയായിരുന്നു. കഴിഞ്ഞ കുറച്ചുനാളായി വീടിന്റെ നിർമാണം പുനരാരംഭിച്ചതായിരുന്നു. ഇതിനിടെയാണ് പുതിയ കേസുകൾ ഒന്നിനു പിറകെ ഒന്നായി വരുന്നത്.\nപത്തുവർഷത്തിനിടെയാണ് ഷൈബിൻ ഇത്രയും വലിയ സാമ്പത്തിക വളർച്ച കൈവരിച്ചത്. പത്തുവർഷം മുൻപുവരെ നാട്ടിൽ ഓട്ടോ ഓടിച്ചും ലോറി ക്ലീനറായുമെല്ലാം നടന്നിരുന്നയാളാണ്. അതിനിടെ, മാതാവ് ജോലി തേടി ഗൾഫിലേക്കു പോയി. മാതാവിന്റെ ബന്ധങ്ങൾ ഉപയോഗിച്ചാണ് ഷൈബിനും ഗൾഫിലെത്തിയത്. പിന്നീടുള്ള വളർച്ച അതിവേഗത്തിലായിരുന്നു.\nമുക്കട്ടയിലെ വീട് രണ്ടുകോടി രൂപ നൽകിയാണ് വാങ്ങിയത്. നാല് ആഡംബര കാറും മറ്റു വാഹനങ്ങളും ഇയാൾക്ക് സ്വന്തമായുണ്ട്. തമിഴ്‌നാട്ടിൽ ഹെക്ടർ കണക്കിന് ഭൂമിയുമണ്ട്.\nഅബൂദബിയിൽ അറബിയുമായി ഒന്നിച്ച് ഡീസൽ വ്യവസായമാണെന്നാണ് വിവരം. ഹൂതി വിമതർക്ക് ഇന്ധനം എത്തിക്കലായിരുന്നു ഇടപാടെന്നും റിപ്പോർട്ടുണ്ട്.\n'സ്റ്റാർ വൺ ഗ്രൂപ്പ്' എന്ന പേരിലാണ് ഷൈബിൻ അഷ്‌റഫിന്റെ വ്യവസായ ശൃംഖല പ്രവർത്തിക്കുന്നത്. സ്റ്റാർ വൺ ഗ്രൂപ്പ് ക്വട്ടേഷൻ രീതിയിൽ തന്നെയാണ് പ്രവർത്തിച്ചിരുന്നതെന്നും നാട്ടുകാർ പറയുന്നു. 2014, 15 കാലഘട്ടത്തിൽ റഹ്‌മത്ത് നഗർ, പുത്തൻകുന്ന്, കൽപഞ്ചേരി എന്നിവിടങ്ങളിൽനിന്ന് നിരവധി യുവാക്കളെ ഇദ്ദേഹം ജോലിക്കായി വിദേശത്തേക്ക് കൊണ്ടുപോയിരുന്നു. ഇവരിൽ പലർക്കും വിദേശത്തും നാട്ടിലുമായി ജോലി തരപ്പെടുത്തിനൽകുകയും ചെയ്തു.\nഎന്നാൽ, നാട്ടിലേക്ക് തിരിച്ചെത്തിയ പലരും പിന്നീട് ഷൈബിന്റെ ക്വട്ടേഷൻ സംഘത്തിന്റെ ഭാഗമാകുകയായിരുന്നു. ഷൈബിൻ നാട്ടിലെത്തുമ്പോഴെല്ലാം ഇദ്ദേഹം വലിയ ആഡംബര വാഹനങ്ങളിൽ പുറത്തിറങ്ങുമ്പോൾ മുന്നിലും പിന്നിലും എസ്‌കോർട്ടായി ഈ യുവാക്കളുണ്ടാവാറുണ്ടെന്ന് നാട്ടുകാർ പറയുന്നു.\nഏറ്റവുമൊടുവിൽ ഷൈബിൻ അഷ്‌റഫ് സ്‌പോൺസർ ചെയ്ത വടംവലി ടീമിനെതിരെ മത്സരിച്ചു ജയിച്ച ടീമിലെ സംഘാംഗങ്ങളെ ഇദ്ദേഹം ക്വട്ടേഷൻ നൽകി മർദിച്ചിരുന്നു. മർദനമേറ്റ കൂട്ടത്തിലുള്ള ഒരു യുവാവ് പിന്നീട് മരിച്ചു. കൊട്ടാരസമാനമായ വീട്ടിൽ കെട്ടിത്തൂക്കി തന്നെ മർദിച്ചുവെന്ന് ഇദ്ദേഹം പൊലീസിന് നൽകിയ മൊഴിയിൽ പറഞ്ഞിരുന്നു. വീടിനകത്ത് സിംഹാസനത്തിൽ ഒരാളുണ്ടായിരുന്നു. അയാൾക്കു ചുറ്റും ആജ്ഞാനുവർത്തികൾ പോലെ നിരവധി പേർ അംഗരക്ഷകരായും ഉണ്ടായിരുന്നുവെന്നും മൊഴിയിൽ വെളിപ്പെടുത്തിയിട്ടുണ്ട്. മർദിച്ച് അവശനാക്കിയ ശേഷം കണ്ണുകെട്ടി ഒരു കാപ്പിത്തോട്ടത്തിൽ ഉപേക്ഷിക്കുകയായിരുന്നു. ഈ കേസ് ഇപ്പോഴും എവിടെയും എത്തിയിട്ടില്ല.\nകൂടുതൽ കൊലയ്ക്ക് പദ്ധതിയിട്ടു?\nഷൈബിൻ അഷ്‌റഫും സംഘവും കൂടുതൽ കൊലപാതകങ്ങൾ ആസൂത്രണം ചെയ്തതിന്റെ തെളിവുകൾ പുറത്തുവന്നിട്ടുണ്ട്. അബൂദബിയിൽ ഹാരിസ് എന്നയാളെയും ഒരു സ്ത്രീയെയും കൊല്ലാനായി തയാറാക്കിയ പദ്ധതി രൂപരേഖയുടെ ദൃശ്യങ്ങൾ പുറത്തുവന്നിരിക്കുന്നത്. പ്രതികളായ ഷൈബിൻ അഷ്റഫും കൂട്ടാളികളും സംസ്ഥാനത്ത് വിവിധ കുറ്റകൃത്യങ്ങൾക്കും തട്ടിക്കൊണ്ടുപോകലിനും പദ്ധതിയിട്ടതായി പുറത്തുവന്ന ശബ്ദസന്ദേശങ്ങളിൽ വ്യക്തമാണ്.\nഷൈബിൻ അഷ്റഫിന്റെ ലാപ്ടോപ്പിൽനിന്നാണ് ഞെട്ടിക്കുന്ന വിവരങ്ങൾ പുറത്തുവന്നത്. ആത്മഹത്യയെന്നു തോന്നുന്ന രീതിയിൽ രണ്ടുപേരെ കൊലപ്പെടുത്തുന്നതിന്റെ വിശദമായ പദ്ധതിരേഖയാണ് വിഡിയോയിലുള്ളത്. ഹാരിസ് എന്നു പേരുള്ള ഒരാളെയും ഒരു സ്ത്രീയെയും കൊല്ലുന്നതിക്കുറിച്ചുള്ള മീഡിയവണിന് ലഭിച്ച രൂപരേഖയുടെ ദൃശ്യങ്ങൾ പകർത്തിയിരിക്കുന്നത് ഷൈബിന്റെ കൂട്ടാളിയായ നൗഷാദാണ്.\nതട്ടികൊണ്ടുപോകലും ഭവനഭേദനവും ഉൾപ്പെടെ ഒട്ടേറെ ആസൂത്രിത കുറ്റകൃത്യങ്ങൾ ഷൈബിനും സംഘവും നടപ്പാക്കിയിട്ടുണ്ടെന്ന് വ്യക്തമാക്കുന്നതാണ് ഇതുവരെ പുറത്തുവന്ന ദൃശ്യങ്ങളും ശബ്ദസന്ദേശങ്ങളും. ഓരോ കുറ്റകൃത്യവും നടപ്പാക്കുന്നതിനെക്കുറിച്ച് വിശദമായ പദ്ധതികളാണ് സംഘം തയാറാക്കിയിരുന്നത്.\n'അതിർത്തി കടന്ന് പ്രതികൾ'\nഅതിനിടെ, കേസിലെ രണ്ടു പ്രതികൾ തമിഴ്നാട്ടിലേക്ക് കടന്നതായി സൂചന ലഭിച്ചിട്ടുണ്ട്. ഇവർ ഉൾപ്പെടെ പിടിയിലാകാനുള്ള അഞ്ചുപേർക്കായി അന്വേഷണം സംസ്ഥാനത്തിനു പുറത്തേക്കും വ്യാപിപ്പിച്ചിരിക്കുകയാണ്. കേസിൽ പൊലീസ് കസ്റ്റഡിയിലുള്ള നൗഷാദുമായി ഇന്ന് തെളിവെടുപ്പ് നടത്തും.\nഅഞ്ചു ദിവത്തെ കസ്റ്റഡിയിൽ ലഭിച്ച കൈപ്പഞ്ചേരി നൗഷാദിനെ ഉന്നത പൊലീസ് ഉദ്യോഗസ്ഥരുടെ സാന്നിധ്യത്തിൽ വീണ്ടും ചോദ്യം ചെയ്തു. കൊലപാതകം നടന്ന ഷൈബിന്റെ വീട്ടിലും മൃതദേഹം പുഴയിലേക്കെറിഞ്ഞ എടവണ്ണ പാലത്തിലും ഫോറൻസിക് വിദഗ്ധരുടെ സാന്നിധ്യത്തിൽ നൗഷാദിനെ കൊണ്ടുപോയി തെളിവെടുപ്പ് നടത്തും. കൊലക്കേസിലെ മുഖ്യപ്രതി ഷൈബിൻ അഷ്റഫാണെങ്കിലും കേസിൽ നിർണായക വിവരങ്ങൾ ലഭിച്ചത് നാഷാദിൽനിന്നാണ്. അതാണ് നൗഷാദിനെ മാത്രം ആദ്യം കസ്റ്റഡിയിൽ വാങ്ങിയത്. ഇയാളിൽനിന്ന് ലഭിച്ച കൂടുതൽ തെളിവുകളുടെയും വിവരങ്ങളുടെയും അടിസ്ഥാനത്തിൽ മറ്റ് പ്രതികളെയും അടുത്ത ദിവസം കസ്റ്റഡിയിൽ വാങ്ങി ചോദ്യംചെയ്യാനാണ് അന്വേഷണ സംഘം ഒരുങ്ങുന്നത്.\nതമിഴ്നാട്ടിലേക്ക് കടന്ന രണ്ടുപേരുൾപ്പെടെ പിടിയിലാകാനുള്ള അഞ്ചുപേരെക്കുറിച്ചും അന്വേഷണ സംഘത്തിന് വിവരം ലഭിച്ചു. മൈസൂരുവിൽനിന്ന് ഷാബ ഷെരീഫിനെ തട്ടിക്കൊണ്ടുപോരാൻ സഹായിച്ച ഇവരും മലയാളികളാണ്. മുഖ്യപ്രതി ഷൈബിൻ അഷ്റഫിന് പുറമെ അറസ്റ്റിലായ നിഷാദ്, ഷിഹാബുദ്ദീൻ എന്നിവരും മഞ്ചേരി സബ് ജയിലിലാണുള്ളത്.\nSummary: Shybin Ashraf owns assets worth RS 350 crore\nTAGS :ShybinAshraf traditionalhealermurdercase